
Forord 





Danmark er et af de mest lige lande i verden. Den stærke danske velfærd giver danskerne 
lige adgang til sundhedsvæsen, uddannelse og socialt sikkerhedsnet. Det betyder, at mange 
danske børn har gode og lige muligheder fra begyndelsen af deres liv. Sådan skal det blive 
ved med at være. 


Ulighed handler nemlig om andet og mere end indkomstforskellene målt ved Gini-koefficien- 
ten. Det handler i lige så høj grad om at sikre, at alle har lige muligheder for at få en uddan- 
nelse og et solidt fodfæste på arbejdsmarkedet, og at alle har lige muligheder for at leve et 
godt og sundt liv. 


Men der er stadigvæk børn i Danmark, som får en vanskelig start. Og der er stadigvæk om- 
kring 45.000 unge mennesker, som hverken er i uddannelse eller i job, og som risikerer at stå 
uden for det danske fællesskab. 


Det skal vi gøre noget ved. Velfærden skal være til gavn for alle danskere. 


Ulighedsredegørelsen giver et dybdegående billede af et Danmark, som trods vores stærke 
velfærd stadigvæk viser tegn på ulighed. Over de seneste årtier er indkomstforskellene ste- 
get, og topindkomsterne har haft den største indkomstfremgang. Og selvom danskernes sti- 
gende levealder i høj grad omsættes til gode leveår, er der stadigvæk forskel på, hvor mange 
gode leveår forskellige befolkningsgrupper har udsigt til. 


Regeringen er aktivt gået ind i kampen imod ulighed. Vi ønsker at styrke den samfundsmo- 
del, der har gjort Danmark til det trygge land, vi kender. Vi vil bevare den sociale mobilitet, 
som det danske samfund nyder godt af. Og vi skal sørge for, at vores unge mennesker ikke 
tabes på gulvet, og at vi som samfund sætter en ære i at bidrage til fællesskabet. 


Regeringen har allerede taget skridt mod at sænke uligheden. Der er investeret i velfærden 
for at sikre gode vilkår for børn og ældre. Retten til tidlig pension for personer med et langt og 
ofte opslidende arbejdsliv giver bedre muligheder for at trække sig tilbage, mens helbredet er 
godt. Og loftet over virksomhedernes fradrag for høje lønninger kan bidrage til, at topindkom- 
sterne ikke løber fra resten af samfundet. 


Ulighedsredegørelsen er et godt værktøj til de næste skridt. Et værktøj som gør os klogere, 
og som skaber overblik over både muligheder og barrierer i det danske samfund. 


fe 


Nicolai Wammen 
Finansminister 

1. Sammenfatning 





Traditionelle fordelingsanalyser tager udgangspunkt i forskellene i forbrugsmulighederne, der typisk 
måles ved forskellene i de disponible indkomster eller forskellene i nettoformuerne. 


Forskelle i forbrugsmulighederne opgjort ved indkomster og formuer kan give vigtige indsigter i for- 
skellige fordelingsspørgsmål. Samtidig er det en enkel og letforståelig tilgang, hvor der er gode data, 
som gør det nemt at rangordne befolkningen og præcist opgøre forskellene. Men forskelle i indkomst 
og formue giver ikke det fulde billede, hvis man ønsker indblik i ulighed. Andre relevante emner kan fx 
være mulighederne for at opnå uddannelse, beskæftigelse og et godt helbred. 


Med Aftale om finansloven for 2020 blev det besluttet, at der årligt skal offentliggøres en Ulighedsre- 
degørelse, der har som formål at styrke vidensniveauet og skabe overblik over forskellige dimensio- 
ner af ulighed, jf. boks 1.1. 


Boks 1.1 
Status for arbejdet med Ulighedsredegørelsen 


Regeringen (S), Radikale Venstre, Socialistisk Folkeparti, Enhedslisten og Alternativet har aftalt, at der skal udgives 
en årlig ulighedsredegørelse, der analyserer ulighed i bredere forstand. Formålet med redegørelsen er at styrke 
vidensniveauet, følge udviklingen og skabe overblik over forskellige dimensioner af ulighed, fx på velfærdsområdet, 
jf. Aftale om finansloven 2020. 


Ulighedsredegørelsen 2020 indeholdt både analyser af indkomstforskellene og forskellene i nettoformuer. Et nyt 
datagrundlag blev benyttet til at belyse betydningen af unoterede aktier. Redegørelsen satte også fokus på ulighed i 
bredere forstand, fx sammenhæng mellem indkomstforskellene og ulighed i muligheder. Publikationen havde desu- 
den særskilt fokus på udviklingen i den såkaldte restgruppe uden uddannelse og de langsigtede effekter af lavind- 
komst i barndommen. Derudover blev forskelle i livskvalitet og levealder analyseret. 


Ulighedsredegørelsen 2021 bygger blandt andet videre på analyserne præsenteret i Ulighedsredegørelsen 2020, og 
der indgår helt nye analyser af betydningen af arv fra forældre til børn og forskelle i sunde leveår. 


Ulighedsredegørelsen udkom første gang i 2020. Redegørelsen indeholdt både analyser af traditio- 
nelle økonomiske forskelle, herunder indkomst- og formueforskelle, men havde også fokus på ulighed 
i bredere forstand. 


Ulighedsredegørelsen 2020 viste, at der tegn på, at en del af forklaringen på indkomstforskellene i 
Danmark kan henføres til frivillige valg, der tages gennem livet samt personlige egenskaber. Der er 
usikkerhed omkring, hvor stor gennemslaget er fra ulighed i muligheder til indkomstforskellene, men 
selv i et land som Danmark med et fintmasket socialt sikkerhedsnet sætter ulighed i muligheder store 
spor. Blandt de analyserede årsager til ulighed i muligheder kan især peges på sociale problemer i 
opvæksten og forældrenes arbejdsmarkedstilknytning og uddannelsesniveau. 

Redegørelsen havde også fokus på forskelle i livskvalitet og levealder. Livskvaliteten stiger med ind- 
komsten, men der er mange andre faktorer end indkomst, der har betydning for livskvaliteten. Det 
kommer til udtryk ved, at personer med godt helbred, gode sociale relationer og følelsen af personlig 
frihed har omtrent samme livskvalitet, uanset om de har høje eller lave indkomster. 


Befolkningens levealder er steget markant. Samtidig er forskellene i levealder blevet mindre for be- 
folkningen samlet set. Der er dog forsat tegn på en positiv sammenhæng mellem indkomst og leveal- 
der, så personer med høje indkomster lever længere end personer med lave indkomster. 


Analyserne i Ulighedsredegørelsen 2021 bygger videre på analyserne fra sidste års publikation. Ulig- 
hedsredegørelsen 2021 har fokus på at belyse og forstå de grundlæggende årsager til udviklingen i 
de økonomiske forskelle, herunder indkomst- og formueforskellene. Derudover analyseres betydnin- 
gen af direkte arv for formuefordelingen i det år, som arven kan henføres til. Endelig ses der nærmere 
på om stigningen i levealder også omsættes i flere sunde leveår samt på forskellene i sunde leveår i 
befolkningen. 


Forskelle i indkomster, nettoformue, arv og sunde leveår er selvstændige emner, men kan også ses i 
sammenhæng. Det skyldes, at nettoformuen opbygges med henblik på at udjævne forbrugsmulighe- 
derne over livet eller med andre motiver for øje, herunder at videregive midler til næste generation, jf. 
figur 1.1. Nettoformue kan henføres til løbende opsparing af indkomster, arv, gaver og kapitalafkast 
på beholdningen af aktiver. Omvendt reduceres nettoformuen, når denne forbruges eller gives videre 
i form af arv og gaver til næste generation. 


Figur 1.1 

Nettoformue, kilder til opsparing og opsparingsmotiver 
M 
a 
00 


Forbrugsudjævning 
Opsparings « Sikkerhed 


motiver + Arv og gaver 





(5 9 


« Opsparing af indkomst 


m a A 


Kilder til + Fast ejendom 


+ Afkast af aktiver opsparing Nettoformue 


+ Pensionsformue 


+ Arv og pengegaver » Reale aktiver 





+ Finansielle aktiver 


Kilde: Egen illustration. 


Større løbende indkomster giver den enkelte bedre muligheder for at opbygge nettoformue og der- 
med også bedre muligheder for at efterlade arv og give gaver, der øger nettoformuen hos modta- 
gerne. Samtidig kan forventningen om et længere liv med flere gode leveår betyde, at den enkelte i 
højere grad sparer op med henblik på forbrug senere i livet. 

De observerede formueforskelle i dag afspejler dermed blandt andet den historiske udvikling i ind- 
komsterne og opsparingstilbøjeligheden, mens formuerne blev opbygget. Ligesom formueforskellene 
idag også kan afhænge af, i hvilket omfang ældre generationer giver formue videre til yngre generati- 
oner. 


1.1 Forskelle i indkomster og nettoformuer 
Ulighedsredegørelsen belyser både indkomst- og formueforskellene. 


Indkomstforskellene er større i dag end i midten af 90'erne. Der har i perioder været tale om markante 
stigninger, mens der i andre perioder har været en stagnerende udvikling. For formuerne foreligger 
der først oplysninger inklusive pensionsformue mv. fra 2014, og i perioden frem til 2019 er der ikke 
tegn på stigende formueforskelle. Der findes et mindre fuldstændigt datagrundlag, der går tilbage til 
slutningen af 90'erne, og på dette grundlag er det heller ikke muligt at konkludere, at formueforskel- 
lene er stigende, jf. kapitel 3. 


Stigningen i indkomstforskellene målt ved Gini-koefficienten kan især henføres til udviklingen i kapital- 
indkomsterne, herunder aktieindkomst og imputeret afkast af egen bolig, samt overførsler. 


Indkomstforskellene er også i nogen grad påvirket af udviklingen i demografiske og strukturelle for- 
hold. Det betyder, at indkomstforskellene kan stige (falde) uden, at det nødvendigvis er udtryk for, at 
samfundets evne til at skabe lige muligheder er svækket (styrket). Eksempelvis har det betydning, at 
antallet af ældre og personer med anden etnisk herkomst end dansk er øget siden 1994. Samtidig er 
andelen af højtuddannede i befolkningen steget, og flere er i beskæftigelse. 


Indkomstforskellene malt ved Gini-koefficienten er øget fra ca. 20 pct. i 1994 til 28,5 pct. i 2019, jf. fi- 
gur 1.2. Af den samlede stigning siden 1994 på ca. 8,5 pct.-point skønnes det, at ca. 2,3 pct.-point 
kan henføres til udviklingen i demografiske og strukturelle forhold. 

Figur 1.2 
Indkomstforskellene målt ved Gini-koefficienten (1994-2019) og formueforskellene målt ved RMM 
(2014-2019) 





Gini-koefficient, pct. RMM 

— Indkomstforskellene ——Formueforskellene (h. akse) 


Anm.: Se kapitel 2 og 3. 
Kilde: Egne beregninger pa lovmodellens datagrundlag. 


Gini-koefficienten er et af de mest benyttede mål for de samlede indkomstforskelle i en befolkning el- 
ler befolkningsgruppe. Det gælder, både når omfanget af indkomstforskellene og udviklingen i ind- 
komstforskellene belyses. 


Gini-koefficienten kan imidlertid være mindre velegnet i forbindelse med opgørelse af formueforskel- 
lene. Forskellene i nettoformuerne dækker både over, at nogle har positive nettoformuer og andre har 
negative nettoformuer. Det er derfor typisk ikke meningsfuldt at opgøre formueforskellene ved Gini- 
koefficienten, da denne er følsom for negative værdier. 


I stedet belyses formueforskellene ofte målt ved RMM (Ratio between Mean and Median), der angiver 
forholdet mellem gennemsnits- og medianformuerne i befolkningen. Hvis RMM er større end én, har 
mere end 50 pct. af befolkningen en nettoformue under gennemsnittet, altså er fordelingen "højre- 
skæv". 


| perioden fra 2014 til 2019 er forskellene i de samlede nettoformuer målt ved RMM reduceret fra godt 
2,6 i 2014 til knap 2,3 i 2019. 


Bade Gini-koefficienten og RMM er summariske mal, der er koger den samlede fordeling ned til ét tal. 
Det har en række fordele, men der er risiko for, at vigtige nuancer gar tabt. Derfor er det relevant at 
inddrage andre mal for at fa en dækkende beskrivelse af indkomst- og formueforskellene. 


Et andet mal for forskellene i indkomster og formuer er koncentrationen blandt de personer med de 
højeste indkomster og formuer. Andelen af den disponible indkomst, der kan henføres til den øverste 
del af indkomstfordelingen, svarende til top 10 pct. og top 1 pct. af indkomstfordelingen, er steget 
med henholdsvis 5,4 pct.-point og 2,8 pct.-point fra 1994 til 2019, jf. figur 1.3. 

Figur 1.3 Figur 1.4 
Andel af disponible indkomster i top 10 pct. og Andel af nettoformue i top 10 pct. og top 1 pct. 
top 1 pct. af indkomstfordelingen, 1994-2019 af formuefordelingen, 2014-2019 

Anm.: Andel af disponible indkomster er opgjort pá baggrund af familiexkvivalerede disponible indkomster for hele 
befolkningen. Formueandele er opgjort pa baggrund af alle voksne over 17 år og med udgangspunkt i personlig 
nettoformue. 


Kilde: Egne beregninger pa lovmodellens datagrundlag. 


Der er ikke tegn på en større koncentration af formuerne i toppen af formuefordelingen i perioden fra 
2014 til 2019, jf. figur 1.4. Andelen af den samlede formue blandt personerne med de 10 pct. højeste 
formuer er reduceret fra 53,7 pct. i 2014 til 50,5 pct. i 2019. Det er ikke et udtryk for, at formuerne er 
faldet i toppen af formuefordelingen, men er drevet af relativt større stigninger i de reale aktiver og 
pensionsformuerne blandt de øvrige 90 pct. af befolkningen. Samtidig er gælden (der reducerer netto- 
formuen) vokset mindre blandt de øvrige 90 pct. 


Danmark er kendetegnet ved, at der er en forholdsvis stor mobilitet i indkomstfordelingen over livet, 
herunder i toppen af indkomstfordelingen. Mobiliteten er udtryk for, at nogle personer opnår en højere 
indkomst og rykker op i indkomstfordelingen, fx ved at opnå beskæftigelse efter endt studie eller mid- 
lertidig ledighed samt ved lønstigninger som følge af højere anciennitet eller mere ansvar. Modsat be- 
væger nogle personer sig ned i indkomstfordelingen. Det kan blandt andet være ved midlertidig ledig- 
hed eller ved tilbagetrækning fra arbejdsmarkedet. 


I gennemsnit er personer, der i 2009 var i top 10 pct. af indkomstfordelingen, rykket ca. 10 percentiler 
ned i indkomstfordelingen i 2019, mens personer, der i 2009 var i top 1 pct. af indkomstfordelingen, i 
gennemsnit er rykket ca. 7 percentiler ned, jf. figur 1.5. Det er et udtryk for, at der løbende sker en 
stor udskiftning i personkredsen i toppen af indkomstfordelingen. Denne udskiftning er blandt andet 
en naturlig konsekvens af, hvor den enkelte person er i livsforløbet. 

Figur 1.5 Figur 1.6 
Indkomstmobilitet blandt de højeste Formuemobilitet blandt de mest formuende, 
indkomster, 2009-2019 2014-2019 

Anm.: Indkomstmobilteten er opgjort med udgangsunkt i individuel disponibel indkomst, og formuemobiliteten er 
opgjort pa baggrund af personlig nettoformue blandt voksne over 17 ar. Gennemsnitlig ændring for personer i 
henholdsvis 10. decil og 100. percentil. Det gennemsnitlige flyt i 10. decil dækker over bade flyt op og ned i 
fordelingen, mens ændringer i 100. percentil alene er flyt nedad i fordelingen. 

Kilde: Egne beregninger pa lovmodellens datagrundlag. 


Pa samme made kan formuemobilteten opgøres — dog over en kortere periode — svarende til 2014- 
2019. Personer, der i 2014 var i top 10 pct. af formuefordelingen, er i gennemsnit rykket knap 1% per- 
centiler ned i fordelingen. Omtrent samme ændring findes for personer, der var i top 1 pct. i 2014, jf. 
figur 1.6. 


Formueforskellene er generelt storre end indkomstforskellene. Det skyldes blandt andet, at formuerne 
i højere grad end indkomsterne varierer gennem livet. Nettoformuen er typisk mindst og ikke sjældent 
negativ for unge voksne, men stiger igennem hele den erhvervsaktive del af livet frem mod pensions- 
tidspunktet. Nettoformuen er dermed typisk størst umiddelbart inden tilbagetrækning fra arbejdsmar- 
kedet. Personer, der er på de alderstrin, hvor langt hovedparten har trukket sig tilbage fra arbejdsmar- 
kedet, har typisk en lavere nettoformue, hvilket blandt andet skyldes nedsparing. 


Formueforskellene er knapt dobbelt så store som indkomstforskellene målt ved RMM for alle voksne, 
jf. figur 1.7. 


Formueforskellene er betydeligt mindre blandt personer på samme alderstrin end blandt alle voksne i 
befolkningen. Formue- og indkomstforskellene er dermed mere ens, når man tager højde for, at alder 
har større betydning for formuen end for indkomsten. 

Figur 1.7 
Formue- og indkomstforskellene 

Anm.: Indeks er opgjort på baggrundaf RMM for hhv. disponible indkomster og nettoformue. 
Kilde: Egne beregninger på lovmodellens datagrundlag. 


Man bør dog ikke uden videre sammenligne formueforskellene og indkomstforskellene. Formuefor- 
skellene er resultatet af forskelle i valg og omstændigheder med betydning for forbrug og opsparing 
gennem hele personens liv, mens indkomstforskellene i højere grad er udtryk for forskelle i valg og 
omstændigheder med betydning for arbejdsindsats og uddannelsesniveau i dag. 


Formueforskellene målt ved RMM er faldende i takt med alderen, jf. figur 1.8. Det skyldes, at flere 
sparer op blandt de over 30-årige, og dermed øges medianformuen relativt mere end gennemsnitsfor- 
muen. 

Figur 1.8 
Formueforskellene målt ved RMM opdelt efter aldersgrupper, 2014 og 2019 

Anm.: Se kapitel 3. 
Kilde: Egne beregninger pa lovmodellens datagrundlag. 


Formueforskellene er væsentligt højere blandt unge under 30 år, men der er ikke tegn på, at de rela- 
tivt store formueforskelle blandt unge voksne er et nyt fænomen, som kan forventes at lede til sti- 
gende formueforskelle blandt kommende generationer. Formueforskellene blandt 25-årige var knap 4 
målt ved RMM i 2014. Disse personer har som 30-årige i 2019 formueforskelle målt ved RMM på ca. 
2, hvilket svarer til formueforskellene blandt de 30-årige i 2014. 


1.2 Betydning af økonomisk arv 


Forældre kan videregive økonomiske midler til deres børn gennem pengegaver og arv. Arv kan have 
væsentlig økonomisk betydning for personer, der arver store beløb. Arven er i kroner størst blandt 
personer placeret i den øverste del af formuefordelingen, mens arven har en smule større relativ be- 
tydning i den nedre del af formuefordelingen. Samlet set er der tegn på, at arv i det år, som den tilfal- 
der afdødes børn, har en forholdsvis begrænset betydning for formuefordelingen for befolkningen 
som helhed. 


Det skyldes, at arven udgør en relativ beskeden andel af den samlede nettoformue. Det spiller også 
en rolle, at de aldersgrupper, der typisk arver, er relativt formuende i forvejen. Arven har dog større 
relativ betydning for formueforskellene blandt unge, da den samlede nettoformue blandt unge i ud- 
gangspunktet er væsentligt mindre. 


De fleste børn af afdøde arver typisk, når de er mellem 45 og 65 år, svarende til ca. % af børn af af- 
døde, men arven er beskeden relativt til de samlede nettoformuer. Arven som andel af nettoformuen 
udgør mindre end 1 pct. af nettoformuen de fleste steder i formuefordelingen blandt 50-59-årige (fra 
4. decil og op), og betydningen af arv falder i takt med størrelsen på nettoformuen, jf. figur 1.9. Arv 
udgør en større andel af nettoformuen blandt personer placeret i den nedre del af formuefordelingen 
end blandt personer i den øvre del af formuefordelingen. 

Figur 1.9 

Figur 1.10 
Arv som andel af nettoformue opdelt pä 
formuedeciler for alle 20-29-ärige, 2019 

Anm.: 18+-årige. Personerne er rangeret efter personlig nettoformue i 2018, som er året inden arvetidspunktet. Arv fra 


boer tildelt bornene i 2019. Det er ikke muligt at udregne arvens andel af nettoformue for hhv. 1. (figur 1.9) og 


1-3. formuedecil (figur 1.10), da nettoformuen samlet set er negativ. Se ogsa kapitel 4. 


Kilde: Egne beregninger pa lovmodellens datagrundlag. 


Den gennemsnitlige arv er i kroner mindre i de yngre aldersgrupper end blandt personer i aldersgrup- 
pen 50-59 år. Den relative betydning af arven blandt yngre personer i den nedre og midterste del af 
formuefordelingen er dog større blandt 20-29-årige end blandt personer i den nedre og midterste del 


af formuefordelingen blandt 50-59 årige, jf. figur 1.10. 


Arv påvirker formueforskellene i et begrænset omfang målt ved henholdsvis RMM og ejerandelen 
blandt de mest formuende, jf. tabel 1.1. Betydningen af arv er en smule større blandt 20-29-årige end 
blandt 50-59-årige. Den større relative betydning af arv blandt yngre skal ses i lyset af, at nettoformu- 
erne blandt yngre aldersgrupper i udgangspunktet er meget beskedne, og små beløb i arv vil derfor 
relativt set have en større betydning. 

Tabel 1.1 


Virkning i året af arv til børn på mål for formueforskellene, 2019 


Udgangspunkt 
50-59-årige 
20-29-årige 
Ændring 
50-59-årige 


20-29-årige 


RMM 


0,00 


0,01 


Top 10 pct. 


Pct. 
40,74 
73,74 

Pct.-pct. 

-0,00 


-0,06 


Sammenfatning 


Top 1 pct. 


12,52 


25,82 


-0,01 


0,00 


Anm.: Opgørelsen tager udgangspunkt i fordelingen af personlige nettoformuer i 2018. Arv fra boer tildelt børnene i 


2019. RMM angiver forholdet mellem gennemsnit og median. Se også kapitel 4. 


Kilde: Egne beregninger på lovmodellens datagrundlag. 


1.3 Formuemobilitet på tværs af generationer 
Selvom om de relativt større formueforskelle blandt unge udligner sig med alderen, kan der være 
nogle, der har bedre muligheder end andre for at opbygge formue. Derfor er det relevant at se på, om 
der er en sammenhæng på tværs af generationer mellem forældre og børns placering i formueforde- 


lingen. 


Der er umiddelbart en positiv sammenhæng mellem børns nettoformue og henholdsvis forældrenes 
nettoformue og disponible indkomster. 18-årige er placeret relativt højt i formuefordelingen blandt 18- 
årige, hvis deres forældre er placeret højt i formue- og indkomstfordelingen for hele befolkningen, jf. 


figur 1.11. 

Figur 1.11 Figur 1.12 
Placering i formuefordelingen blandt 18-årige Placering i formuefordelingen blandt 40-årige i 
opdelt på forældrenes placering i hele formue- 2019 opdelt på placering i formuefordelingen 
og indkomstfordelingen samme år, 2019 blandt 18-årige i 1997 

e Nettoformue + Disponibel indkomst 


Anm.: I figur 1.11 er nettoformue og disponible indkomster opgjort pá baggrund af individuel personlig formue og 
individuel disponibel indkomst. Forældrenes placering i fordelingen er opgjort som gennemsnittet for 
forældrene. Forældrenes placering er for befolkningen samlet set, mens percentilfordelingen for 18-årige er 
opgjort inden for aldersgruppen. Forældrenes placering er dermed til en vis grad aldersafhængig. Den viste 
sammenhæng er mellem børnenes gennemsnitlige placering opdelt efter forældrenes placering. Figur 1.12 viser 
sammenhængen mellem placeringen blandt 40-årige i 2019 og placering blandt 18-årige i 1997. Den umiddelbart 
tydligere sammenhæng mellem forældre og barn end mellem placering som ung og senere i livet skal fortolkes 
med forbehold for, at formuefordelingen blandt forældrene er aldersafhængig. 

Kilde: Egne beregninger på lovmodellens datagrundlag. 


Samtidig er der en positiv sammenhæng mellem placeringen i formuefordelingen som 18-årig og pla- 
ceringen som 40-årig, jf. figur 1.12. Det vil sige, at unge med relativt høje nettoformuer inden for al- 
dersgruppen typisk også senere i livet vil være relativt højt placeret i formuefordelingen blandt deres 
jævnaldrende. 


Økonomisk litteratur’ peger pá, at muligheden for at ende i toppen af formuefordelingen ikke skyldes, 
at yngre personer med formue kan akkumulere afkast over længere tid, da størrelsen på formuen 
blandt unge er for begrænset til dette. | stedet fremhæves det i litteraturen, at sammenhængen mel- 
lem placeringen som ung og senere i livet kan skyldes opsparings- og investeringsadfærd, der læres 
på tværs af generationer, og at personer, der har modtaget pengegaver som børn, bliver ved med 
dette gennem livet. 





! Born with a Silver Spoon? Danish Evidence on Wealth Inequality in Childhood, Simon Halphen Boserup, Wojciech Kopczuk and 
Claus Thustrup Kreiner, The Economic Journal. 

1.4 Forskelle i sunde leveår 


Der er væsentlige forskelle på, hvor længe personer i befolkningen lever. Det gælder også på tværs 
af befolkningsgrupper, fx opdelt på uddannelsesniveau, branche eller indkomst. Eksempelvis kan per- 
soner med en videregående uddannelse forvente et længere liv end ufaglærte. Middellevetiden i Dan- 
mark er steget i de seneste årtier, samtidig med at forskellene målt ved levetid er reduceret. 


Den bredt funderede stigning i middellevetiden stiller et nyt spørgsmål. Hvordan er kvaliteten af de 
ekstra leveår? | takt med at en større andel af befolkningen opnår et langt liv, kan der blive stillet 
større krav til, hvad det skal indeholde. Oplevelsen af at leve et godt liv kan eksempelvis afhænge af, 
om man føler sig fysisk og mentalt rask, kan klare sig selv og ikke er ensom. Det er således kom- 
plekst at vurdere kvaliteten af leveår i alle dimensioner, og der eksisterer derfor heller ikke ét mål, der 
entydig kan benyttes til at vurdere, om et leveår samlet set er sundt. | det følgende tages der ud- 
gangspunkt i antal leveår uden diagnoser for en række udvalgte somatiske sygdomme stillet i syge- 
husvæsenet (dvs. eksklusive almenpraktiserende læger) og antal år uden aktivitetsbegrænsninger, 
men det skal understreges, at dette ikke er udtømmende for udviklingen i sundhed og livskvalitet. 


Middellevetiden er steget for både mænd og kvinder de seneste fire årtier. Stigningen har været en 
smule større for mænd end for kvinder, således at forskellen i middellevetid mellem kønnene er ble- 
vet mindre. Middellevetiden er steget med godt 6 år fra 75 år i 1981 til 81 år i 2019 for mænd. For 
kvinder er middellevetiden steget med godt 4% år fra 80 år i 1981 til 84% år i 2019, jf. figur 1.13. 


























Figur 1.13 Figur 1.14 
Middellevetid for 50-årige opdelt på køn, Middellevetid, år uden begrænsninger og 
1981-2019 diagnosefri-levetid for 50-årige, 1997-2017 
År År År År 

= Diagnosefri levetid 


Anm.: Se kapitel 5. 
Kilde: Egne beregninger pa lovmodellens datagrundlag. 


Med udgangspunkt i antal sunde leveår uden diagnoser for en række udvalgte somatiske sygdomme 
eller funktionsnedsættelse, er der tegn på, at stigningerne i middellevetiden siden 1997 i betydeligt 
omfang er blevet omsat til flere sunde leveår, jf. figur 1.14. 


Antallet af oplevede leveår uden aktivitetsbegrænsninger i de daglige aktiviteter, såsom at gå en tur, 
gå op ad trappen eller lave mad, er steget med 4 år for mænd og 3,9 år for kvinder, svarende til 98- 

115 pct. af stigningen i middellevetiden i samme periode. Antallet af diagnosefri leveår er steget med 
ca. 2,7 år for mænd og 2,4 år for kvinder fra 1997 til 2017. Det svarer for begge køn til ca. 70 pct. af 
stigningen i middellevetiden blandt 50-årige. 


Stigningen i middellevetiden er udtryk for udviklingen i den forventede levetid for befolkningen som 
helhed. Alle personer opnår imidlertid ikke samme alder. Nogle personer lever i kortere tid end mid- 
dellevetiden, og andre lever længere. For at få et mere dækkende billede af udviklingen kan de sam- 
lede forskelle i levetid opgøres. 


Forskellene i levetid målt ved Gini-koefficienten for 50-årige er reduceret for både mænd og kvinder 
siden 1981. Den største reduktion over den samlede periode er sket blandt mænd, jf. figur 1.15. For- 
skellene i levetid målt ved Gini-koefficienten er reduceret med 5 pct.-point for mænd og knap 4 pct.- 
point for kvinder. 


Figur 1.15 Figur 1.16 
Forskellene i levetid for 50-årige målt ved Ændring i forskellene i leveår og sunde leveår 
Gini-koefficienten opdelt på køn, 1981-2019 for 40-årige målt ved Gini-koefficienten opdelt 


på køn, 1997-2017 

Anm.: Se kapitel 5. 
Kilde: Egne beregninger pa lovmodellens datagrundlag. 


Det forventede antal sunde leveår dækker over, at nogle personer vil opleve flere sunde leveår, og 
nogle modsat vil opleve færre sunde leveår. Stigningen i antallet af diagnose-fri leveår er dog sket, 
samtidig med, at forskellene i antal diagnose-fri leveår målt ved Gini-koefficienten er reduceret. 


Blandt 40-årige i perioden 1997-2017 er forskellene i forventet antal leveår målt ved Gini-koefficienten 
faldet mest for kvinder, og det samme gælder forskellene i sunde leveår, der er reduceret med ca. 10 
pct. for kvinder og ca. 5 pct. for mænd fra 1997 til 2017, jf. figur 1.16. 

2. Indkomstudvikling og - 
forskelle 





Danmark er i en international sammenhæng kendetegnet ved at være et velstående land med små 
indkomstforskelle i befolkningen. Det gælder både, når der ses på indkomstforskellene målt ved Gini- 
koefficienten, og når fokus er på andelen af befolkningen i lavindkomstgruppen. Det kan blandt andet 
tilskrives den danske samfundsmodel, der understøtter lige muligheder for at skabe sig dét liv, som 
man ønsker for sig selv og sin familie, herunder som følge af formelt fri og lige adgang til uddannelse 
og sundhed, og som med et fintmasket socialt sikkerhedsnet holder hånden under personer uden til- 
strækkeligt forsørgelsesgrundlag. 


| de senere år er velstanden øget, og udviklingen er kommet alle befolkningsgrupper til gavn. Stignin- 
gen i de disponible indkomster har været højest blandt personer i toppen af indkomstfordelingen. Det 
har bidraget til, at indkomstforskellene er steget, og at andelen af befolkningen i lavindkomstgruppen 
er vokset. Fra 2012 til 2019 er de disponible indkomster vokset ca. 2% gang hurtigere i top 1 pct., der 
består af den ene pct. af befolkningen med de højeste indkomster, end i befolkningen som helhed. 


Naturlige ændringer i befolkningens sammensætning kan have betydning for fordelingen af de dispo- 
nible indkomster, uden at det er udtryk for, at samfundets evne til at skabe lige muligheder er forrin- 
get. Dette kapitel ser nærmere på, hvordan udviklingen i en række demografiske og strukturelle fakto- 
rer har påvirket indkomstudviklingen og -forskellene. Der gives ligeledes et bud på, i hvilket omfang 
stigningen i de disponible indkomster i top 1 pct. kan tilskrives indkomstudviklingen blandt direktører. 


Hovedbudskaberne i kapitlet er: 


e De disponible indkomster er i gennemsnit vokset realt med knap 2 pct. årligt fra 1994 til 2019. 
Indkomstudviklingen var særligt lav i perioden omkring finanskrisen fra 2006 til 2012, hvor den 
udgjorde ca. 0,3 pct. årligt. Siden 2012 er de disponible indkomster vokset med ca. 2,1 pct. årligt. 


e Velstandsudviklingen har været bredt forankret på tværs af arbejdsmarkedstilknytning, alder og 
indkomst. Befolkningsgrupper, der i udgangspunktet havde relativt høje disponible indkomster, 
har imidlertid oplevet større indkomstfremgang end andre grupper. 


e De disponible indkomster er især for top 1 pct., dvs. den ene pct. af befolkningen med de højeste 
disponible indkomster, vokset meget siden 2012. I denne periode er de disponible indkomster i 
top 1 pct. vokset med 5,6 pct. årligt. Til sammenligning er indkomsten i midten af indkomstforde- 
lingen vokset med 1,7 pct. årligt. 

e Indkomstudviklingen i top 1 pct. har altså været relativt høj sammenlignet med befolkningen som 
helhed. Gruppen består af direktører og andre lønmodtagere, selvstændige og pensionister. Di- 
rektorer i gruppen har imidlertid haft en lidt mindre indkomststigning end resten af top 1 pct., og 
indkomstudviklingen i top 1 kan derfor ikke primært tilskrives indkomstudviklingen blandt direkto- 
rer. Det afspejler bl.a. større stigninger i kapitalindkomsterne for resten af top 1 pct. 


e |ndkomstforskellene malt ved Gini-koefficienten er steget fra ca. 20 pct. i 1994 til ca. 28,5 pct. i 
2019. Danmark er dog fortsat kendetegnet ved relativt sma indkomstforskelle i et internationalt 
perspektiv. Det skønnes, at ændringer i demografiske og strukturelle faktorer kan forklare 2,3 
pct.-point af stigningen i indkomstforskellene i perioden. 


e Udviklingen i indkomstforskellene kan, ud over den demografiske udvikling, tilskrives udviklingen 
i enkelte indkomstkomponenter. Overførselsindkomst, aktieindkomst og imputeret afkast på egen 
bolig har især bidraget til større målte indkomstforskelle. 


2.1 Udviklingen i befolkningens indkomster 


Det tages typisk udgangspunkt i befolkningens årlige disponible indkomster, når indkomstudviklingen 
belyses. Den disponible indkomst er sammensat af indkomst fratrukket skat og private pensionsind- 
betalinger. Den disponible indkomst er et mål for personers og familiers forbrugsmuligheder. Udgifter 
til forbrug, herunder forbrugsafgifter, indgår således ikke i den disponible indkomst. 


Indkomsten kan opdeles i personlig indkomst og kapitalindkomst. Den personlige indkomst omfatter 
løn- og virksomhedsindkomst, overførselsindkomst, udbetalinger fra private pensioner samt anden 
privat indkomst. Kapitalindkomsten omfatter udbytter og kursgevinster fra aktier, renteindtægter og 
renteudgifter, imputeret afkast af egen bolig og anden kapitalindkomst. Imputeret afkast af egen bolig 
gør det muligt at sammenligne forbrugsmulighederne på tværs af ejere og lejere og opgøres bereg- 
ningsteknisk som 4 pct. af boligens værdi. Se Ulighedsredegørelsen 2020 for en nærmere beskri- 
velse af imputeret afkast af egen bolig. 


Den gennemsnitlige disponible indkomst for hele befolkningen udgør knap 200.000 kr. i 2019. Det er 
dét beløb pr. person, der i gennemsnit er tilgængeligt til forbrug og opsparing. Den gennemsnitlige 
personlige indkomst efter skat udgør knap 180.000 kr., mens nettokapitalindkomst efter skat udgør 
godt 23.000 kr. Hertil kommer fradrag for private pensionsindbetalinger på godt 3.000 kr. 


For at kunne sammenligne forbrugsmulighederne på tværs af familiestørrelser tages udgangspunkt i 
de familieækvivalerede disponible indkomster. Med ækvivaleringen af de disponible indkomster tages 
højde for stordriftsfordele i familier, der består af flere personer. Eksempelvis vil en familie bestående 
af to voksne og to børn med en samlet disponibel indkomst på 400.000 kr. (100.000 kr. pr. person) 
opleve, at indkomsten rækker længere, end en enlig person, der bor alene med en disponibel ind- 
komst på 100.000 kr. 


Den gennemsnitlige familieækvivalerede disponible indkomst pr. person i befolkningen udgør ca. 
275.000 kr. i 2019, jf. tabel 2.1. De familieækvivalerede disponible indkomster er i gennemsnit større 
end de faktiske disponible indkomster, da personer i familier med mere end et familiemedlem får de- 
res indkomster forhøjet, når der tages højde for familiestørrelser. Familieækvivaleringen sigter nemlig 

på at korrigere for stordriftsfordele, hvilket gør indkomsterne (mere) sammenlignelige uanset familie- 
størrelse. 


Tabel 2.1 
Gennemsnitlige indkomster i befolkningen, 2019 























Faktiske indkomster Ækvivalerede indkomster 

Indkomstkomponent 

Lønindkomst 185.000 265.200 
Virksomhedsindkomst 10.700 15.500 
Erhvervsindkomst 195.700 280.600 
Privat pension 19.700 23.900 
Anden privat indkomst 1.600 2.500 
Privat indkomst 217.000 307.000 
Overførselsindkomst 50.300 61.900 
Personlig indkomst 267.300 368.900 
Skat af personlig indkomst -87.800 -122.200 
Personlig indkomst efter skat 179.500 246.700 
Renteindtægter 1.800 2.300 
Renteudgifter -8.500 -12.200 
Aktieindkomst 10.100 13.700 
Imputeret afkast af egen bolig 23.500 32.500 
Anden kapitalindkomst 1.500 1.900 
Kapitalindkomst 28.500 38.300 
Skat af kapitalindkomst -5.200 -6.900 
Kapitalindkomst efter skat 23.300 31.400 
Private pensionsindbetalinger -3.300 -4.500 
Disponibel indkomst 199.500 273.500 


Anm.: Familiezkvivalering beregnes som summen af familiens disponible indkomst delt med antal personer i familien 
opløftet i 0,6. Ved private pensionsindbetalinger forstås indbetalinger til pensionsordninger, der ikke er 
arbejdsgiveradministreret. Indbetalinger til arbejdsgiveradministrerede pensionsordninger er fratrukket i den 
opgjorte lonindkomst. Afrunding medforer, at indkomstelementerne ikke nødvendigvis summer til de anførte 
totaler. 


Kilde: Egne beregninger på lovmodellens datagrundlag. 


De disponible indkomster varierer mellem personerne i befolkningen. Det kan der være en række for- 
skellige årsager til, herunder blandt andet forskelle i præferencer for arbejde og fritid, midlertidige ind- 
komstudsving som følge af ledighed eller sygdom samt naturlig variation over livet. 


Den disponible indkomst afhænger i høj grad af personernes arbejdsmarkedstilknytning, hvilket af- 
spejler sig i indkomstsammensætningen. Personer i beskæftigelse (lønmodtagere og selvstændige), 

har de højeste disponible indkomster. For lønmodtagerne udgør lønindkomsten størstedelen af ind- 
komsten, mens virksomhedsindkomsten udgør hovedparten af indkomsten for selvstændige, idet løn- 
og kapitalindkomst også har et væsentligt omfang. 


Den disponible indkomst blandt fuldt ledige består hovedsageligt af overførselsindkomst samt en min- 
dre andel lønindkomst (fra perioder i beskæftigelse). Den lavere disponible indkomst for denne 
gruppe skal ses i lyset af, at hovedparten af indkomstgrundlaget er midlertidige indkomsterstattende 
ydelser, herunder dagpenge og kontanthjælpsydelser. 


Pensionister har i gennemsnit en disponibel indkomst, der er mindre end de beskæftigedes, men væ- 
sentlig højere end indkomsten for fuldt ledige. Det skal ses i lyset af, at pensionisternes indkomster 
består af udbetalinger af både offentlige pensioner samt udbetalinger fra private pensioner og ar- 
bejdsmarkedsadministrerede ordninger. Hertil kommer, at især de yngste generationer over folkepen- 
sionsalderen fortsat har nogen lønindkomst, samt at der er et væsentligt indkomstbidrag fra kapital- 
indkomst. 


| det følgende refererer disponible indkomster til de familieækvivalerede disponible indkomster i 2019- 
prisniveau. 


Lønmodtagere og selvstændige har i gennemsnit en disponibel indkomst pá ca. 330.000 kr. i 2019, jf. 
figur 2.1. For fuldt ledige udgør den disponible indkomst ca. 150.000 kr. og for pensionister mv. ca. 
255.000 kr., mens den udgør knap 200.000 kr. for studerende. Når der ses bort fra hjemmeboende, 
udgør den disponible indkomst for studerende ca. 135.000 kr. 


Figur 2.1 
Løbende indkomster opdelt efter arbejdsmarkedstilknytning, 2019 

Anm.: Familieækvivalerede indkomster. Lønmodtagere omfatter fuldtidsbeskæftigede samt deltidsansatte. Pensionister mv. 
omfatter folkepensionister, førtidspensionister og personer på efterløn. Børn, delårsbeskæftigede og andre 18- 
66-årige er ikke vist i figuren. Private pensionsudbetalinger indgår under anden privat indkomst. Fradrag for 
private pensionsindbetalinger er ikke medtaget i figuren, men indgår i disponibel indkomst. 

Kilde: Egne beregninger på lovmodellens datagrundlag. 

Igennem de seneste 25 år er danskernes indkomster vokset mere end priserne. Det betyder, at be- 
folkningen i dag har mulighed for større privatforbrug og opsparing. 


Den reale vækst i de disponible indkomster har i gennemsnit udgjort ca. 1,8 pct. årligt siden 1994, jf. 
figur 2.2. 


Figur 2.2 
Gennemsnitlig årlig realvækst i disponibel indkomst, 1994-2019 

Anm.: Gennemsnitlig real stigning i den disponible indkomst. Familieækvivalerede indkomster. 
Kilde: Egne beregninger på lovmodellens datagrundlag. 


Indkomstudviklingen var markant lavere i årene omkring finanskrisen, svarende til ca. 0,3 pct. årligt 
fra 2006 til 2012. | de senere år har den gennemsnitlige årlige vækst i de disponible indkomster om- 
trent været tilbage på samme niveau som i årene før 2006, og har udgjort ca. 2,1 pct. fra 2012 til 
2019. 


Demografiske og strukturelle faktorer 

Analyserne i Ulighedsredegørelsen 2020 pegede på, at udviklingen i demografiske og strukturelle fak- 
torer i befolkningen har betydning for udviklingen og sammensætningen af de gennemsnitlige dispo- 
nible indkomster. Eksempelvis bidrager stigende studietilbøjelighed og dermed flere studerende, der 
typisk har en relativt lav disponibel indkomst, isoleret set til at reducere den gennemsnitlige indkomst i 
befolkningen. Modsat bidrager stigende uddannelsesniveau i befolkningen via højere disponibel ind- 
komst og større tilknytning til arbejdsmarkedet isoleret set til at øge den gennemsnitlige indkomst i 
befolkningen. 


Det er muligt at skønne over betydningen af ændringer i udvalgte demografiske og strukturelle fakto- 
rer for udviklingen i de disponible indkomster i befolkningen. Konkret estimeres individuelle vægte til 
hver enkel persontype, afhængig af i hvor høj grad gruppen er blevet mere eller mindre typisk i be- 
folkningen i den betragtede periode. Opgørelsen er behæftet med en vis usikkerhed, idet der kan 
være relevante faktorer, som er udeladt, ligesom der kan være faktorer med betydning for udviklingen 
i befolkningens indkomst, der ikke findes tilgængelige oplysninger om. I opgørelsen tages højde for 
ændringer i befolkningssammensætningen, for så vidt angår alder, herkomst, arbejdsmarkedstilknyt- 
ning, uddannelsesniveau og familiesammensætning, jf. boks 2.1. 

Udviklingen i de disponible indkomster varierer pa tværs af arbejdsmarkedstilknytning. Det skal blandt 
andet ses i lyset af, at indkomstgrundlaget er forskelligt, og at de enkelte indkomstkomponenter ikke 
udvikler sig i samme takt. Eksempelvis er udviklingen i kapitalindkomsterne mere konjunktur- og rente- 
følsom end udviklingen i lønninger og overfarselsindkomster. 


Væksten i de disponible indkomster har været omtrent den samme for lønmodtagere, selvstændige og 
pensionister og har udgjort knap 2 pct. arligt fra 1994 til 2012. Indkomstudviklingen for fuldt ledige og 
studerende har været mindre, svarende til henholdsvis ca. 0,2 pct. og ca. 0,8 pct. årligt. Den lave vækst 
for fuldt ledige, skal blandt andet ses i lyset af, at den samlede ledighed er reduceret markant i perioden. 


For fuldt ledige og studerende har ændringer i demografiske og strukturelle forhold medvirket til at 
dæmpe væksten. Det kan blandt andet hænge sammen med, at flere studerende og fuldt ledige var 
enlige i 2012 end i 1994, hvorfor gruppen derfor i mindre grad har fået glæde af indkomstudviklingen 
for en eventuel partner. Modsat har demografiske forhold, såsom højere uddannelsesniveau, medført, 
at realvæksten i disponibel indkomst for lønmodtagere, selvstændige og pensionister har været højere. 
Når der korrigeres for ændringer i demografiske og strukturelle faktorer, har væksten i disponibel ind- 
komst været mere jævnt fordelt på tværs af arbejdsmarkedstilknytning fra 1994 til 2012, jf. figur 2.3. 
































Figur 2.3 Figur 2.4 
Realvækst i disponibel indkomst opdelt efter Realvækst i disponibel indkomst opdelt efter 
arbejdsmarkedstilknytning, 1994-2012 arbejdsmarkedstilknytning, 2012-2019 

Anm.: Familieækvivalerede indkomster. Lønmodtagere omfatter fuldtidsbeskæftigede samt deltidsansatte. Pensionister mv. 
omfatter folkepensionister, førtidspensionister og personer på efterløn. Børn, delårsbeskæftigede og personer 
med ukendt forsørgelsesgrundlag er ikke vist i figuren. 

Kilde: Egne beregninger på lovmodellens datagrundlag. 


Den årlige stigning i de disponible indkomster har især været høj blandt selvstændige fra 2012 til 
2019. Det er også tilfældet efter korrektion for ændringer i demografiske og strukturelle faktorer. Såle- 
des har væksten i disponibel indkomst udgjort ca. 4 pct. årligt for selvstændige. Omkring % heraf kan 
tilskrives tilstedeværelsen af få selvstændige med store negative disponible indkomster i 2012 og et 
mindre antal selvstændige med meget høje disponible indkomster i 2019. For lønmodtagere, pensio- 
nister og studerende har væksten været omtrent ens, svarende til knap 2 pct. årligt efter korrektion for 
ændringer i demografi mv., mens de disponible indkomster for fuldt ledige er omtrent uændret realt 
fra 2012 til 2019, jf. figur 2.4. Blandt fuldt ledige spiller det også en rolle, at sammensætningen af 

gruppen ændrer sig over tid. Gruppen udgøres i dag i højere grad af kontanthjælpsmodtagere og i 
mindre grad af personer i støttet beskæftigelse, der har en forholdsvis høj indkomst relativt til resten 
af de fuldt ledige. Ligeledes har forhøjelsen af aldersgrænsen for ungeydelsen fra 25 år til 30 ar i 
2014 samt indførelsen af kontanthjælpsloftet i 2016 haft betydning. Der er ikke korrigeret herfor. 


Boks 2.1 
Udvalgte demografiske og strukturelle faktorer 


Formålet med at kontrollere for demografiske og strukturelle faktorer er at sætte fokus på, hvordan ændringer i be- 
folkningssammensætningen påvirker indkomstfordelingen. 


Ved at tildele hver person en vægt baseret på udviklingen i en række karakteristika opnås en kontrafaktisk ind- 
komstfordeling. Denne indkomstfordeling udgør et skøn for, hvordan befolkningens indkomster ville have været for- 
delt, hvis de udvalgte faktorer var fastholdt som i startåret. 


Konkret beregnes vægtene ved at estimere, i hvor høj grad personernes karakteristika forekommer oftere i slutåret 
end i startåret. Estimationen tager udgangspunkt i følgende karakteristika: 


e Alder: 0-18-årige, 18-29-årige, 30-49-årige, 50-59-årige, 60-64-arige, 65-74-årige og 75+-årige 

e Herkomst: Dansk, vestlige lande og ikke-vestlige lande 

e Arbejdsmarkedstilknytning: Studerende, fuldt ledig og andre 

e Uddannelsesniveau: Ufaglært (inkl. uoplyst), gymnasial, faglært, KVU/MVU og LVU 

e Familietype: En voksen uden børn, en voksen med børn, to voksne uden børn, to voksne med børn 


De enkelte faktorer interageres alle med hinanden, dog højest to faktorer ad gangen. | forhold til Ulighedsredegørel- 
sen 2020 ses bort fra pardannelse, og fuldt ledig indgår under arbejdsmarkedstilknytning. 


Det skal bemærkes, at metoden forudsætter, at der ikke er ligevægtseffekter af ændringer i faktorerne. Eksempelvis 
forudsættes det, at den stigende andel af personer med en lang videregående uddannelse ikke har betydning for 
indkomsten i gruppen. Antagelsen kan ikke forventes fuldstændig opfyldt, hvorfor resultaterne skal fortolkes med 
forsigtighed. 


Se Ulighedsredegørelsen 2020 for en nærmere beskrivelse af metoden. 


Alle aldersgrupper har fået del i den økonomiske vækst. Det er især børn, via udviklingen i deres for- 
ældres indkomster, og personer i aldersgrupperne over 50 år, der havde en høj indkomstvækst i peri- 
oden fra 1994 til 2012. 


Indkomstudviklingen fra 1994 til 2012 har i nogen grad været båret af demografiske og strukturelle 
ændringer, hvilket blandt andet kan hænge sammen med stigende uddannelsesniveau, jf. figur 2.5. 
Modsat har den demografiske udvikling medvirket til at dæmpe indkomstfremgangen for de 18-29- 
årige, hvilket blandt andet kan hænge sammen med flere studerende. 

Figur 2.5 Figur 2.6 
Realvækst i disponibel indkomst opdelt efter Realvækst i disponibel indkomst opdelt efter 
aldersgruppe, 1994-2012 aldersgruppe, 2012-2019 

Anm.: Familieækvivalerede indkomster. 
Kilde: Egne beregninger på lovmodellens datagrundlag. 


Siden 2012 har indkomstudviklingen været mere jævnt fordelt på aldersgrupper, svarende til en stigning 
på omkring 2-3 pct. årligt fra 2012 til 2019, jf. figur 2.6. Det er især indkomstudviklingen for personer 
over 65 år, der har været båret frem af den demografiske og strukturelle udvikling fra 2012 til 2019. 


Når indkomstudviklingen i en periode varierer på tværs af indkomstniveauer, så har det betydning for 
udviklingen i de målte indkomstforskelle. Hvis gruppen af personer med de højeste indkomster ek- 
sempelvis har en større indkomstfremgang end gruppen med de laveste indkomster, så vil indkomst- 
forskellene vokse. 


De disponible indkomster er steget for alle indkomstgrupper fra 1994 til 2012. Indkomstudviklingen 
har imidlertid været mindst blandt personer med relativt lave indkomster og størst i toppen af ind- 
komstfordelingen. Udviklingen i indkomsterne har således udgjort ca. 0,2 pct. årligt blandt personer i 
1. indkomstdecil, mens den har udgjort ca. 2,7 pct. årligt for personer i 10. indkomstdecil fra 1994 til 
2012, jf. figur 2.7. 


Når der korrigeres for udviklingen i demografiske og strukturelle faktorer fra 1994 til 2012, er ind- 
komstudviklingen mere jævn på tværs af indkomstgrupper, idet væksten er højere for personer i 1.-3. 
indkomstdecil, mens den er mindre for personer i 4.-10. indkomstdecil. 

Figur 2.7 Figur 2.8 
Vækst i disponibel indkomst opdelt efter Vækst i disponibel indkomst opdelt efter 
indkomstdeciler, 1994-2012 indkomstdeciler, 2012-2019 

Anm.: Familieækvivalerede indkomster. 
Kilde: Egne beregninger på lovmodellens datagrundlag for faktiske tal. 


Siden 2012 har personer i 1. indkomstdecil oplevet en indkomstfremgang på niveau med personer i 
midten af indkomstfordelingen, svarende til ca. 1,5 pct. årligt, og knap 2 pct. årligt med fastholdt de- 
mografi mv., jf. figur 2.8. 


Særligt i perioden fra 2012 til 2019 har indkomstudviklingen været høj blandt personer i top 1 pct., 
dvs. den ene pct. af befolkningen med de højeste indkomster. Det er imidlertid også indkomstvæk- 
sten i top 1 pct., som i størst omfang reduceres, når befolkningssammensætningen fastholdes som i 
2012. Det skyldes blandt andet, at flere personer i top 1 pct. er over 75 år, der er den gruppe i top 1 
pct. med de højeste indkomster. 


2.2 Topindkomster 


| de senere år har den relativt kraftige indkomstudvikling for top 1 pct. været en del af debatten om 
ulighed. 


Danmark er kendetegnet ved en relativt stor indkomstmobilitet gennem livet, se fx Ulighedsredegørel- 
sen 2020. Det er således typisk ikke de samme personer, som indgår i top 1 pct. i alle år. 


Udviklingen i de disponible indkomster har været kraftigere blandt personer i top 1 pct. end for den 
øvrige del af befolkningen. Siden 2012 er de disponible indkomster samlet set vokset med ca. 47 pct. 
for personer i top 1 pct., svarende til 5,6 pct. årligt. Til sammenligning er den disponible indkomst for 
90. percentil steget med ca. 18 pct., medianindkomsten er steget ca. 12 pct., mens indkomsten for 
10. percentil er steget knap 5 pct., jf. figur 2.9. 

Figur 2.9 
Udvikling i real disponibel indkomst udvalgte steder i indkomstfordelingen, 2012-2019 

Anm.: Ekvivalerede indkomster. 
Kilde: Egne beregninger pá lovmodellens datagrundlag. 


I resten af dette afsnit fremgår en række illustrationer af personer beskæftiget i øverste virksomheds- 
ledelse (”direktører”). Det skyldes, at en hypotese kan være, at denne gruppe trækker indkomstudvik- 
lingen i top 1 pct. Der tages udgangspunkt i oplysninger for årene 2012-2019, som repræsenterer en 

sammenhængende periode med mulighed for at afgrænse direktører konsistent. 


Direktører udgør ikke en større andel af top 1 pct. i 2019 end i 2012. Andelen af top 1 pct., der udgø- 
res af direktører eller personer i familie med en direktør, udgør knap 20 pct. i alle de betragtede år, jf. 
figur 2.10. Til sammenligning udgør pensionister en omtrent tilsvarende andel på godt 20 pct. af top 1 
pct. 

Figur 2.10 
Top 1 pct. opdelt på arbejdsmarkedstilknytning, 2012-2019 

Anm.: Personerne i befolkningen er rangeret efter familieækvivaleret disponibel indkomst. Personer i top 1 pct., hvor 


den personlige indkomst ikke ”rækker” til top 1 pct., kategoriseres ligesom den person, der har den højeste 
indkomst i familien. Dette betyder bl.a., at børn indgår i samme gruppe, som den voksne med højest indkomst, 
fx lønmodtagere. Direktører omfatter alle i Danmarks Statistiks Fagklassifikation (DISCO-08) i kategorierne 
Øverste virksomhedsledelse” og ”Virksomhedsledelse af tværgående funktioner”. Lønmodtagere omfatter fuld- 
og deltidsbeskæftigede. Pensionister mv. omfatter førtidspensionister, efterlønnere og andre over 66 år. Andre 


består hovedsagligt af personer med udenlandsk løn o.lign., samt personer der får løn efter skatteordningen for 
forskere, eksperter mv. 


Kilde: Egne beregninger på lovmodellens datagrundlag. 


Der er ikke tegn på, at indkomstudviklingen i top 1 pct. er drevet af indkomstudviklingen blandt direk- 
tører i top 1 pct. Indkomstudviklingen blandt direktører i top 1 pct. har således været mindre end for 
de øvrige personer i gruppen. 


Den disponible indkomst blandt direktører er vokset ca. 40 pct., mens indkomstudviklingen for den 
øvrige del af top 1 pct. har udgjort ca. 50 pct. fra 2012 til 2019, jf. figur 2.11. Indkomstudviklingen 
blandt direktører i top 1 pct. har imidlertid været større end for direktører generelt på knap 30 pct. 

Figur 2.11 
Udvikling i real disponibel indkomst for top 1 pct. og direktører, 2012-2019 

Anm.: Familieækvivalerede indkomster. Personer i top 1 pct., hvor den personlige indkomst ikke ”rækker” til top 1 
pct., kategoriseres ligesom den person, der har den højeste indkomst i familien. Dette betyder bl.a., at børn 
indgår i samme gruppe, som den voksne med højest indkomst, fx lønmodtagete. 

Kilde: Egne beregninger på lovmodellens datagrundlag. 


Direktørerne i top 1 pct. har haft en lavere vækst i disponibel indkomst end resten af gruppen siden 
2012. Da direktører heller ikke udgør en større andel af top 1 pct., er det samlet set tegn pa, at den 
høje indkomstfremgang øverst i indkomstfordelingen ikke kan tilskrives udviklingen i disponibel ind- 
komst blandt direktører i top 1 pct. 


For direktører i top 1 pct. består den disponible indkomst i høj grad af lønindkomst, men også kapital- 
indkomst udgør en forholdsvis stor andel. 


I gennemsnit udgør lønindkomst ca. 1,8 mio. kr., og kapitalindkomster udgør ca. 1,3 mio. kr. for direk- 
tører i top 1 pct. i 2019. Samtidig betaler direktørerne i gennemsnit ca. 1,4 mio. kr. årligt i skat”. Der- 
med er direktørerne, sammen med de selvstændige, den gruppe, der har den største skattebetaling i 
forhold til deres bruttoindkomst. Direktørerne har en disponibel indkomst på knap 1,8 mio. kr. i 2019. 
Det overgås kun af pensionister mv. i top 1 pct., som har en disponibel indkomst pá ca. 2 mio. kr., jf. 
figur 2.12. 





! Familieækvivalerede beløb. 

Figur 2.12 
Løbende indkomster i top 1 pct. opdelt efter arbejdsmarkedstilknytning, 2019 

Anm.: Familieækvivaleret disponibel indkomst. Personerne i befolkningen er rangeret efter familieækvivaleret 
disponibel indkomst. Personer i top 1 pct., hvor den personlige indkomst ikke ”rækker” til top 1 pct., 
kategoriseres ligesom den person, der har den højeste indkomst i familien. Dette betyder bl.a., at børn indgår i 
samme gruppe, som den voksne med højest indkomst, fx lønmodtagere. Lønmodtagere omfatter fuld- og 
deltidsbeskæftigede. Pensionister mv. omfatter førtidspensionister, efterlønnere og andre over 66 år. Andre består 
hovedsagligt af personer med udenlandsk løn o.lign., samt personer der får løn efter skatteordningen for 
forskere, eksperter mv. 

Kilde: Egne beregninger på lovmodellens datagrundlag. 


Den årlige udvikling i de disponible indkomster blandt direktører i top 1 pct. har været væsentligt la- 
vere end blandt pensionister i top 1 pct. Til gengæld har indkomstudviklingen blandt direktørerne væ- 
ret en smule større end blandt andre lønmodtagere og selvstændige i top 1 pct., jf. tabel 2.2. 


Vækstbidraget fra personlig indkomst efter skat, herunder lønindkomst, har været størst blandt direk- 
tørerne i top 1 pct. Fra 2012 til 2019 har udviklingen i den personlige indkomst efter skat blandt direk- 
tørerne bidraget til en stigning i den disponible indkomst på 1,5 pct. årligt, hvilket er en smule højere 
end blandt andre lønmodtagere i top 1 pct. 

Tabel 2.2 
Bidrag til årlig realvækst i disponibel indkomst for top 1 pct., 2012-2019 


Andre Pensionister 























Direktører lønmodtagere Selvstændige er Andre 
Indkomstkomponent Pct. pr. är 
Lanindkomst oul 2,5 1,9 -0,3 3,3 
Virksomhedsindkomst 03 0,1 1,5 2,0 0,1 
Erhvervsindkomst 3,3 2,6 3,4 1,7 3,4 
Privat pension 0,0 0,0 -0,1 0,6 0,0 
Anden privat indkomst -0,1 -0,1 -0,9 0,2 -0,1 
Privat indkomst 3,2 2,7 2,3 2,6 3,3 
Overfarselsindkomst 0,0 0,0 0,0 0,1 0,0 
Personlig indkomst 3,2 2,6 23 2,7 BER 
Skat af personlig indkomst -1,7 -1,4 -2,3 -1,6 -1,9 
Pers. indk. efter skat 1:5 1,2 0,0 1,1 1,4 
Renteindteegter 0,0 0,1 0,4 0,2 0,7 
Renteudgifter 0,3 0,2 0,2 0,2 0,2 
Aktieindkomst 4,1 3,4 2,4 9,5 5,0 
Imputeret afkast af egen bolig 0,5 0,6 0,6 0,5 0,5 
Anden kapitalindkomst 0,2 0,3 1,4 ed 0,3 
Kapitalindkomst 5,0 4,6 5,0 12,7 7,0 
Skat af kapitalindkomst -1,8 -1,7 -1,5 -4,9 -2,6 
Kap. indk. efter skat 3,2 2,9 3,6 7,7 4,4 
Private pensionsindbetalinger 0,0 0,1 0,3 0% 0,0 
Disponibel indkomst 4,7 4,3 3,8 8,9 5,8 


Anm.: Vekstbidragene er opgjort som ændringen i et givent indkomstelement delt med den disponible indkomst i 
udgangspunktet. Afrunding medfører, at indkomstelementerne ikke nødvendigvis summer til de anførte totaler. 
Kilde: Egne beregninger pá lovmodellens datagrundlag. 


Det er især udviklingen i kapitalindkomst efter skat, som har drevet stigningen i disponibel indkomst i 
top 1 pct. på tværs af grupperne fra 2012 til 2019. Det skal ses i lyset af, at aflanningen af direktører i 
et vist omfang kan bestå af aktieoptioner, der ved udnyttelse kan generere kapitalindkomst i form af 
aktieindkomster ved løbende udbetaling af dividender og senere frasalg af aktierne. Der er dog ikke 
tegn på, at udviklingen i kapitalindkomsterne efter skat i særlig grad har bidraget til stigningen i dispo- 
nibel indkomst for direktører i top 1 pct. 


Vækstbidraget fra kapitalindkomst efter skat har udgjort 3,2 pct. årligt for direktører, mens det har ud- 
gjort 2,9 pct. for andre lønmodtagere og 3,6 pct. for selvstændige i top 1 pct. fra 2012 til 2019. Bidra- 
get har været væsentligt højere og udgjort 7,7 pct. årligt blandt pensionister i top 1 pct. Det skal ses i 

lyset af, at lønindkomst udgør en relativt lille del af den disponible indkomst blandt pensionister i top 1 
pct. i 2019. 


Stigningen i kapitalindkomster har medført, at en større andel af gruppen har kapitalindkomst som pri- 
mær indtægtskilde. 


Andelen af top 1 pct., der har kapitalindkomst som deres primære indkomst, er således steget fra ca. 
20 pct. i 2012 til godt 30 pct. i 2019, jf. figur 2.13. Det gælder både for direktører i top 1 pct. og for den 
øvrige del af gruppen. 


Figur 2.13 
Personer i top 1 pct. med kapitalindkomst som primer indtægtskilde, 2012-2019 

Anm.: Kapitalindkomst anses som den primære indtægtskilde, hvis den udgør over 50 pct. af bruttoindkomsten. 
Bruttoindkomsten omfatter personlig indkomst før skat og kapitalindkomster før skat. 
Kilde: Egne beregninger på lovmodellens datagrundlag. 


Arbejdskraftsundersøgelsen (AKU), som er en kvartalsvis interviewundersøgelse, giver mulighed for 
at belyse antal arbejdstimer på en typisk arbejdsuge, for de personer, der ligger i top 1 pct. Da under- 
søgelsen kun besvares af en forholdsvis lille andel af befolkningen, og at en endnu mindre andel kan 
knyttes til lovmodellens stikprøve, er resultaterne vedrørende top 1 pct. behæftet med betydelig usik- 
kerhed. Det er derfor ikke meningsfuldt at betragte de direktører, der befinder sig i gruppen som følge 
af få observationer. 


Den ugentlige selvrapporterede arbejdstid blandt alle direktører samt for personer i top 1 pct. er væ- 
sentligt højere end for beskæftigede i midten af indkomstfordelingen både i 2012 og 2019. Arbejdsti- 
den er desuden steget blandt direktører og personer i top 1 pct., mens den er reduceret en smule 
blandt beskæftigede i midten af indkomstfordelingen. 


Direktørernes selvrapporterede ugentlige arbejdstid er steget med ca. 4 timer, mens arbejdstiden er 
steget med knap 2 timer ugentligt for personer i top 1 pct. fra 2012 til 2019, jf. figur 2.14. Til sammen- 
ligning arbejder personer i midten af indkomstfordelingen lidt mindre hver uge, svarende til ca. Y 
time. 

Figur 2.14 
Selvrapporteret ugentlig arbejdstid, 2012 og 2019 

Anm.: Gennemsnitlig arbejdstid indenfor gruppen er opgjort i referenceugen. Midten af indkomstfordelingen er afgrænset 
som personer placeret i 45. til 55. percentil. Der er medtaget personer, der i henholdsvis 2012 og 2019 var enten 
fuldtids-, deltidsbeskæftigede eller selvstændige, og som indgår i den kvartalsvise AKU i de respektive år. Indgår 
en person i undersøgelsen i flere kvartaler, er der taget et gennemsnit af arbejdstimerne. Kun personer, der har 
angivet et gennemsnitligt antal arbejdstimer, er medtaget i figuren. 

Kilde: Egne beregninger på lovmodellens datagrundlag. 


Der kan være en række andre grunde til, at lønningerne blandt direktører i top 1 pct. er steget siden 
2012. Det kan blandt andet skyldes større international konkurrence, eller at direktørerne har større 
ansvar, fx som følge af større værdi i selskabet eller flere ansatte. 


Nogle nyere danske studier finder, at lønudviklingen for direktører (her i hele indkomstfordelingen) har 
været relativt stor ide senere år. Det er i tråd med resultaterne i dette kapitel, der peger på, at direk- 
tører har haft en indkomstfremgang på knap 30 pct. fra 2012 til 2019. Det er omkring 2% gange mere 
end udviklingen i medianindkomsten på ca. 12 pct. 


Studierne finder forskellige årsager til indkomstudviklingen blandt direktører, ligesom der er væsentlig 
forskel på, i hvor høj grad udviklingen i aflønningen kan forklares ud fra målbare karakteristika. Studi- 
erne peger blandt andet på, at de mest relevante faktorer for aflønningen af direktører er: 


e Størrelse på virksomheden 
e Branche 
e —_Incitamentsstrukturer, fx aflønning med aktieoptioner og -warrants 


Fælles for studierne er dog, at det ikke har været muligt fuldt ud at forklare indkomstudviklingen 
blandt direktører. Se boks 2.2 for en gennemgang af to nyere danske studier af stigningen i aflønnin- 
gen af direktører. 

Boks 2.2 
Udvalgte nyere studier af udvikling i direktørlønninger 


Er danske direktørlønninger stukket af?, Jørgensen, Sørensen, m.fl., 2019, Kraka 

Studiet finder ”at direktørlønningerne er stukket af”. Det drejer sig især om lønninger til direktører i virksomheder, 
hvor antallet af årsværk er over 1.000. Således er lønratioen, dvs. direktørernes løn delt med den gennemsnitlige 
løn til medarbejderne, vokset fra ca. 8 i 2002 til ca. 33 i 2016. 


I studiet benyttes en regression af lønratioen på en række forklarende variable, der knytter sig til direktøren, en 
række forklarende variable, der knytter sig til virksomheden, samt års-dummies. 


Studiet finder ikke en stærk sammenhæng mellem lønratioen og de forklarende variable. Således kan kun 27 pct. af 
variationen forklares med den regression, der vedrører direktører i virksomheder med over 1.000 årsværk. Det illu- 
streres også ved, at den prædikterede lønratio ikke stiger over tid i samme omfang som den faktiske udvikling. 


De statistisk signifikante variable til at forklare variationen i lønrationen er størrelsen af virksomheden (antal års- 
værk), virksomhedens produktivitet, dens brug af aktieaflønning samt tilknytning til visse sektorer. For variable ved- 
rørende direktøren er uddannelsesniveau, og hvorvidt denne er internt forfremmet (negativ sammenhæng med løn) 
af signifikant betydning. Brugen af aktieaflønning kan forklare 10 pct. af variationen og antal årsværk 7 pct. Internati- 
onaliseringsgraden, målt ved eksportandelen, har ikke nogen signifikant effekt for virksomheder over 1.000 årsværk, 
hvilket dog er tilfældet for alle virksomheder under et. 


Studiet har ikke haft mulighed for at kontrollere for virksomhedernes størrelse målt på markedsværdi. Der peges 
dog på, at der ser ud til at være en stærk positiv sammenhæng mellem stigningen i direktørlønratioen i virksomhe- 
der med mere end 1.000 årsværk og markedsværdien af danske børsnoterede virksomheder. 


Direktørlønninger og betydningen af korrekt benchmarking, Bechman, 2019, Finans/Invest 

Artiklen anvender oplysninger om 46 børsnoterede danske virksomheder i årene 2016, 2017 og 2018 til at lave en 
regression af lønnen på en række virksomhedsspecifikke variable, som størrelse, sektortilknytning og endelig den 
variable andel af den samlede løn. Som mål for virksomhedens størrelse bruges omsætning, men alternativt er virk- 
somhedens samlede aktiver og samlede markedsværdi af egenkapital også afprøvet med samme resultater. Ande- 
len af den samlede løn, der udgøres af en variabel komponent, skal kontrollere for direktørens incitamenter til at 
opnå et godt resultat. 


Samlet set kan 82 pct. af variationen i lønningerne forklares, og eftersom tids-dummyerne er statistisk insignifikante, 
konkluderes det; ”at der ikke umiddelbart er tale om stigninger i direktørlønningerne udover, hvad der kan forklares 
af udviklingen i de andre variable herunder stigninger i virksomhedernes omsætning.” Især den andel af lønnen, der 
er variabel, og virksomhedens størrelse har stor forklaringsgrad på direktørens løn. Visse sektorer har også en stati- 
stisk signifikant betydning. 


Det er klart, at andelen af direktørens løn, der udgøres af en variabel komponent, kan være endogen i forhold til 
direktørens samlede løn. I stedet forsøges det at kontrollere for, hvorvidt virksomheden anvender langsigtede incita- 


mentsprogrammer. Ved denne specifikation opnås en forklaringsgrad af modellen på 66 pct. 


Artiklens resultater skal dog ses i lyset af forholdsvis få observationer og en kort tidsperiode på 3 år. 

2.3 Lavindkomstgruppen 

Lavindkomstgruppen omfatter personer, der i et enkelt år har en disponibel indkomst under 50 pct. af 
medianindkomsten for hele befolkningen. Personer i lavindkomstgruppen kan således siges at have 
en relativt lav indkomst i forhold til befolkningen generelt. 


Lavindkomstgruppen er vokset siden 1994. Godt 8 pct. af befolkningen har en disponibel indkomst 
under 50 pct. af medianindkomsten i 2019. Det er lidt mere end en fordobling siden 1994, hvor lavind- 
komstgruppen udgjorde knap 4 pct. af befolkningen, jf. figur 2.15. 


En stor del af stigningen i lavindkomstgruppen skyldes, at flere i dag får en uddannelse. Studerende 
har typisk en relativt lav indkomst under uddannelse sammenlignet med befolkningen som helhed. 

Omvendt kan studerende se frem til relativt høj indkomst efter endt studie. Hvis man ser bort fra stu- 
derende, reduceres lavindkomstgruppen betragteligt, og stigningen siden 1994 er væsentlig mindre. 


Figur 2.15 
Personer i lavindkomstgruppen, 1994-2019 

Anm.: Lavindkomstgruppen omfatter personer med en ækvivaleret disponibel indkomst under 50 pct. af medianind- 
komsten i befolkningen. I Eksklusive studerende ses bort fra studerende over 18 at og personer i familie med stu- 
derende. 

Kilde: Egne beregninger på lovmodellens datagrundlag. 


Der er generelt stor mobilitet ud af lavindkomstgruppen, og mange oplever kun relativt lav indkomst i 
en begrænset periode. Det gælder fx ledige, der finder et job, eller selvstændige, der i en kort periode 
ikke har tjent penge i deres virksomhed. Der er derfor færre, der har været i lavindkomstgruppen flere 
år i træk. Andelen af befolkningen, der har været i lavindkomstgruppen (opgjort ekskl. studerende) 3 
år i træk, har udgjort mellem 1 pct. og 2 pct. af befolkningen i de senere år og udgør ca. 1,7 pct. af 
befolkningen i 2019. 


Den generelle velstandsudvikling har medført, at medianindkomsten i Danmark er vokset støt siden 
1994. Det samme gælder lavindkomstgrænsen, som udgør 50 pct. af medianindkomsten. 

Alle befolkningsgrupper har fået del i den generelle velstandsudvikling. Stigningen i de disponible ind- 
komster har imidlertid været større for nogle grupper. Indkomstfremgangen for personer i beskeefti- 
gelse og folkepensionister har eksempelvis været større end for personer, der modtager kontant- 
hjælp. 


Udviklingen i befolkningssammensætningen på herkomst har også bidraget til at øge antallet af per- 
soner i lavindkomstgruppen fra 1994 til 2019. Det hænger blandt andet sammen med, at indvandrere 
og efterkommere fra ikke-vestlige lande har en svagere tilknytning til arbejdsmarkedet end personer 
med dansk oprindelse. Samtidig modtager personer, der ikke opfylder opholdskravet i kontanthjælps- 
systemet, den lavere integrationsydelse (selvforsørgelses- og hjemrejseydelse eller overgangsydelse 
fra 1. januar 2020) i tilfælde af ledighed. 


Samtidig med en øget indvandring er andelen af personer med ikke-vestlig baggrund i lavindkomst- 
gruppen (ekskl. studerende) steget fra ca. 12 pct. i 2012 til godt 20 pct. i 2017. Andelen af personer 
med ikke-vestlig oprindelse, der er i lavindkomstgruppen (ekskl. studerende), er imidlertid reduceret 
fra 2017 til 2019, hvilket blandt andet skal ses i lyset af, at flere personer med ikke-vestlig herkomst er 
kommet i beskæftigelse. 


Siden 1994 er andelen af personer med anden etnisk herkomst end dansk, der er i lavindkomstgrup- 
pen (ekskl. studerende), således steget. Godt hver sjette person med ikke-vestlig baggrund i lavind- 
komstgruppen i 2019 mod hver ottende i 2012, jf. figur 2.16. 


Figur 2.16 
Personer i lavindkomstgruppen (ekskl. studerende) opdelt på herkomst, 1994-2019 

Anm.: Personer i lavindkomstgruppen (ekskl. studerende) som andel af alle i befolkningsgruppen. 
Kilde: Egne beregninger på lovmodellens datagrundlag. 


En stigning i andelen af en befolkningsgruppe, der indgår i lavindkomstgruppen, kan skyldes, at grup- 
pen udgør en større andel af befolkningen. Det er derfor relevant, i hvilket omfang grupperne er ble- 
vet mere eller mindre overrepræsenteret i lavindkomstgruppen. 


Repræsentativiteten er opgjort som andelen af gruppen, der er i lavindkomstgruppen, delt med 
andelen af befolkningen i lavindkomstgruppen. Hvis andelen, der er i lavindkomstgruppen, er den 

samme for både gruppen og befolkningen som helhed, er repræsentativitetsindekset lig 100, og grup- 
pen er hverken over- eller underrepræsenteret i lavindkomstgruppen (ekskl. studerende). 


Personer med anden etnisk herkomst er markant overrepræsenteret i lavindkomstgruppen (ekskl. stu- 
derende). Modsat er personer med dansk oprindelse underrepræsenteret i lavindkomstgruppen. Det 
hænger netop sammen med, at personer med anden etnisk herkomst i langt højere grad befinder sig i 
lavindkomstgruppen end personer med dansk oprindelse. Dermed udgør de en større andel af lavind- 
komstgruppen end af befolkningen som helhed. 


Personer med ikke-vestlig herkomst har været ca. 3-4% gange overrepræsenteret i lavindkomstgrup- 
pen (ekskl. studerende) i hele perioden fra 1994 til 2019. Set over hele perioden er overrepræsentati- 
onsindekset for personer med ikke-vestlig herkomst steget en smule fra godt 300 i 1994 til ca. 360 i 
2019, jf. figur 2.17. 


Figur 2.17 
Over- og underrepræsentativitet i lavindkomstgruppen (ekskl. studerende), 1994-2019 

—— Dansk oprindelse —— Vestlig oprindelse ——Ikke-vestlig oprindelse 


Anm.: Repræsentativiteten er udregnet som andelen af gruppen, der er i lavindkomstgruppen, delt med andelen af 
befolkningen i lavindkomstgruppen. 
Kilde: Egne beregninger på lovmodellens datagrundlag. 


Personer med dansk oprindelse er modsat underrepræsenteret i lavindkomstgruppen (ekskl. stude- 
rende). Repræsentativitetsindekset for personer med dansk oprindelse er reduceret en smule fra 
1994 til 2019. 


| et internationalt perspektiv er lavindkomstgruppen i Danmark lille. Således er det kun i Island og 
Tjekkiet, at lavindkomstgruppen udgør en mindre andel af befolkningen. Norge, Sverige og Tyskland 
har en højere andel af befolkningen i lavindkomstgruppen, jf. figur 2.18. 

Figur 2.18 
Lavindkomstgruppen i OECD-landene 

Anm.: Data er fra seneste år (2017, 2018, 2019 og 2020). For Danmark er data fra 2018. Definitionen af den disponible 
indkomst i OECD's opgørelse er ikke identisk med definitionen, der ligger til grund for opgørelsen i figur 15 
mv. 

Kilde: OECD's Income Distribution Database. 


2.4 Udvikling i indkomstforskellene 


Danmark er generelt kendetegnet ved små indkomstforskelle set i et internationalt perspektiv. Det 
gælder både, når man ser på lønforskellene mellem lavt- og højtuddannede, lønforskellene mellem 
mænd og kvinder og forskellene i de disponible indkomster. 


Danmark er blandt de OECD-lande, hvor indkomstforskellene i befolkningen er mindst. Blandt sam- 
menlignelige lande har blandt andet Norge lidt mindre indkomstforskelle målt ved Gini-koefficienten, 
mens indkomstforskellene i Sverige er en smule større, jf. figur 2.19. 

Figur 2.19 
Indkomstforskellene malt ved Gini-koefficienten i OECD-landene 

Anm.: Data er fra seneste ár (2017, 2018, 2019 og 2020). For Danmark er data fra 2018. Definitionen af den disponible 
indkomst i OECD’s opgørelse er ikke identisk med definitionen, der ligger til grund for opgørelsen i figur 20 
mv. 

Kilde: OECD's Income Distribution Database. 


Den større indkomstfremgang i toppen end i bunden af indkomstfordelingen har resulteret i, at ind- 
komstforskellene er steget siden midten af 1990'erne. 


Indkomstforskellene målt ved Gini-koefficienten er steget fra ca. 20 pct. i 1994 til ca. 28,5 pct. i 2019, 
jf. figur 2.20. 


Figur 2.20 
Indkomstforskellene malt ved Gini-koefficienten, 1994-2019 

Anm.: Familiexkvivalerede indkomster. 
Kilde: Egne beregninger pa lovmodellens datagrundlag. 

Demografiske og strukturelle forhold har siden 1994 været med til at forstærke udviklingen i indkomst- 
forskellene målt ved Gini-koefficienten. Det hænger blandt andet sammen med flere studerende med 
relativt lave indkomster og generelt højere uddannelsesniveau i befolkningen, der bidrager til højere 
produktivitet og dermed højere indkomster blandt personer i beskæftigelse. Det skønnes, at omkring 
2,3 pct.-point af udviklingen i indkomstforskellene målt ved Gini-koefficienten kan henføres til udviklin- 
gen i demografiske og strukturelle faktorer fra 1994 til 2019. 


Det er muligt at dekomponere udviklingen i indkomstforskellene målt ved Gini-koefficienten i bidrag 
fra hvert af de indkomstelementer, som den disponible indkomst er sammensat af. Dekomponeringen 
giver et indblik i, i hvor høj grad indkomstelementerne har bidraget til stigningen i indkomstforskellene. 


Det er ikke trivielt at foretage en sådan dekomponering, og der findes flere metoder, som kan benyt- 
tes. I Ulighedsredegørelsen 2020 findes en gennemgang af to typiske tilgange til at dekomponere ind- 
komstforskellene målt ved Gini-koefficienten (i dette kapitel benyttes metode 2). 


Den disponible indkomst er sammensat af en række indkomstelementer. Nogle indkomstelementer er 
i høj grad koncentreret i toppen af indkomstfordelingen, fx aktieindkomster, hvorimod andre indkomst- 
elementer i høj grad er koncentreret i bunden af indkomstfordelingen, fx overførselsindkomster. 


Indkomstforskellene målt ved Gini-koefficienten steg med ca. 6 pct.-point i perioden fra 1994 til 2012. 
Heraf kan knap 4 pct.-point af stigningen henføres til udviklingen i overførselsindkomsterne. Det var 
således især udviklingen i overførselsindkomsterne, der bidrog til stigningen i indkomstforskellene. 
Når der kontrolleres for den demografiske og strukturelle udvikling, er bidraget fra overførsler dog lidt 
mindre og udgør ca. 3 pct.-point. 


Når overførsler har bidraget til øgede indkomstforskelle, skal det ses i lyset af, at overførselsindkom- 
ster typisk modtages af personer nederst i indkomstfordelingen, og at overførsler i gennemsnit ud- 
gjorde en mindre del af den disponible indkomst i 2012 end i 1994. 


Aktieindkomst og imputeret afkast af egen bolig har også bidraget til at øge indkomstforskellene med 
henholdsvis ca. 1,3 pct.-point og 1,8 pct.-point fra 1994 til 2012. Erhvervsindkomsterne har modsat 
bidraget til at reducere indkomstforskellene en smule, når der korrigeres for ændringer i demografiske 
og strukturelle faktorer, jf. figur 2.21. 

Figur 2.21 Figur 2.22 
Bidrag til udviklingen i indkomstforskellene Bidrag til udviklingen i indkomstforskellene 
målt ved Gini-koefficienten, 1994-2012 målt ved Gini-koefficienten, 2012-2019 

Anm.: Øvrige elementer indeholder bl.a. renteindtægter og -udgifter samt anden kapitalindkomst. 
Kilde: Egne beregninger på lovmodellens datagrundlag. 


Fra 2012 til 2019 er indkomstforskellene målt ved Gini-koefficienten steget med ca. 2,5 pct.-point. Li- 
gesom i perioden før 2012 er det især udviklingen i overførselsindkomster, aktieindkomster, og impu- 
teret afkast af egen bolig, der har bidraget til at øge indkomstforskellene. Udviklingen i demografiske 
og strukturelle faktorer har også bidraget til øgede indkomstforskelle, om end bidraget er noget min- 
dre end tidligere. Således har demografi mv. bidraget med ca. 0,6 pct.-point af den samlede stigning i 
indkomstforskellene fra 2012 til 2019. jf. figur 2.22. 

Tabel B.1 
Bidrag til realvækst i disponibel indkomst 























1994-2019 1994-2012 2012-2019 

Indkomstkomponent Pct. pr år. 

Lønindkomst 1,2 1,0 1S 
Virksomhedsindkomst 0,0 0,0 0,2 
Erhvervsindkomst 1,2 1,0 1,6 
Privat pension 0,2 02 0,3 
Anden privat indkomst 0,0 0,0 0,0 
Privat indkomst 1,4 13 1,9 
Overfarselsindkomst 0,0 -0,1 0,1 
Personlig indkomst 1,4 1,2 20 
Skat af personlig indkomst -0,3 -0,1 -0,8 
Personlig indkomst efter skat 1,1 T1 1,2 
Renteindteegter -0,1 -0,1 0,0 
Renteudgifter 03 0,2 0,4 
Aktieindkomst 0,2 0,2 0,4 
Imputeret afkast af egen bolig 0,4 0,4 0,3 
Anden kapitalindkomst 0,0 0,0 0,1 
Kapitalindkomst 0,8 0,7 1,2 
Skat af kapitalindkomst -0,2 -0,2 -0,3 
Kapitalindkomst efter skat 0,6 05 0,9 
Private pensionsindbetalinger 0,0 0,0 0,0 
Disponibel indkomst 1,8 1,7 ZA 


Anm.: Afrunding i tabellen kan medføre, at tallene ikke summer til de anførte totaler. 


Kilde: Egne beregninger på lovmodellens datagrundlag. 

indkomstforskelle og 
lavindkomstgruppe 





Tabel B.1 
Indkomstforskelle og lavindkomstgruppe 


1995 2000 2005 2010 2011 2012 2013 2014 2015 


Indkomstforskelle 


Gini-koefficient, pct. 19,9 22,6 23,8 26,4 26,4 26,0 26,6 27,1 27,9 


Lavindkomstgruppe 
Antal, 1.000 personer 
Alle 172 209 274 345 357 343 361 382 399 


Heraf born 29 34 50 64 63 51 51 54 57 
Andel af befolkningen, pct. 


Alle O DEE SEE II IT A A 
Børn 26 30 43 54 53 44 45 48 5,0 


Medianindkomst 


2019-niveau, 1.000 kr. 169 184 208 222 218 215 218 222 225 


Kilde: Egne beregninger pa lovmodellens datagrundlag. 

3. Fordelingen af danskernes 
formuer 





Forbrugsmulighederne er som udgangspunkt givet ved den disponible indkomst i en given periode. 
Der er imidlertid muligheder for at flytte forbrug fra en periode til en anden. Er forbruget lavere end 
den disponible indkomst, spares der op, og forbruget kan øges i en senere periode. Modsat kan et lån 
betyde, at forbruget kan være højere end den disponible indkomst, mod at fremtidig disponibel ind- 
komst bruges til at betale lånet tilbage. 


Et hovedformål med opsparing og gældsætning er at udjævne forbruget over livet. Mange låner ek- 
sempelvis til forbrug under uddannelse, sparer op igennem den erhvervsaktive alder og forbruger af 
formuen efter tilbagetrækning fra arbejdsmarkedet. Der kan imidlertid også være andre motiver for at 
spare op eller optage lån, herunder ønsket om at efterlade arv eller forsikringshensyn. Et eksempel 
på forsikringshensyn kan være et ønske om at have mulighed for at opretholde forbrug i tilfælde af 
sygdom eller ledighed. 


Danmark er kendetegnet ved samfundsstrukturer, der betyder, at behovet for blandt andet forsigtig- 
hedsopsparing er mindre end i andre lande. Det fintmaskede sociale sikkerhedsnet reducerer beho- 
vet for at spare op til midlertidige perioder uden indkomst, mens fri og lige adgang til uddannelse og 
sundhed reducerer behovet for at spare op til sundhedsbehandling og uddannelse. Samtidig er mulig- 
hederne for at låne relativt gode. Eksempelvis understøttes adgangen til at låne til uddannelse ved 
SU-lån og køb af bolig med realkreditsystemet. 


| dette kapitel belyses udviklingen i og fordelingen af danskernes nettoformuer. Kapitlet bygger videre 
på analyserne af formuefordelingen i Ulighedsredegørelsen 2020, herunder ved at inddrage formue- 
andelene blandt personer med de største formuer og ved at se på forskellene i nettoformuerne mel- 
lem køn. Der er desuden fokus på formueforskellene blandt unge, som er større end blandt personer i 
de øvrige aldersgrupper. Endelig sammenlignes formueforskellene på tværs af OECD-landene. 


Hovedbudskaberne i kapitlet er: 


e Den gennemsnitlige nettoformue er steget realt med ca. % mio. kr. fra 2014 til 2019. Den gen- 
nemsnitlige nettoformue er ca. 1,4 mio. kr. i 2019. Mænd har i gennemsnit en større nettoformue 
end kvinder. Forskellen mellem kønnene er størst blandt ældre aldersgrupper og er reduceret fra 
2014 til 2019. 


e Deter ikke muligt at opnå et fuldstændigt billede af de samlede formueforskelle med ét summa- 
risk mål. | stedet kan formueforskellene belyses ved en række forskellige mal. Et mål, der ofte 
anvendes, er RMM, der angiver forholdet mellem gennemsnits- og medianformuen i befolknin- 
gen. I perioden fra 2014 til 2019 er forskellene i de samlede nettoformuer målt ved RMM reduce- 

e ret fra godt 2,6 i 2014 til knap 2,3 i 2019. Det kan blandt andet skyldes den fortsatte opbygning af 
arbejdsmarkedspensionerne, som i stigende grad omfatter alle grupper på arbejdsmarkedet. 


e Når der zoomes ind på forskellene mellem personer med de største formuer og resten af befolk- 
ningen, er der også tegn på, at formuerne er blevet mere lige fordelt. Eksempelvis er andelen af 
den samlede nettoformue blandt personer med de 10 pct. højeste formuer reduceret fra 53,7 pct. 
i 2014 til 50,5 pct. i 2019. Det er drevet af relativt større stigninger i de reale aktiver og pensions- 
formuerne blandt de øvrige 90 pct. Samtidig er gælden (der reducerer nettoformuen) vokset 
mindst blandt de øvrige 90 pct. 


e Der er også tegn pá, at formueforskellene samlet set er faldet fra 1997 til 2019, hvor formuefor- 
skellene dog kun kan opgøres med udgangspunkt i nettoformue eksklusive pension mv. Udviklin- 
gen bør fortolkes forsigtigt, idet opbygningen af arbejdsmarkedspensioner også påvirker øvrige 
aktiver og passiver, og det ikke er muligt at tage højde for dette i perioden før 2014 som følge af 
manglende oplysninger. 


e Opggrelser af formueforskellene i befolkningen som helhed skal generelt fortolkes varsomt og i 
lyset af, at opbygningen af nettoformue i høj grad afhænger af alder. Det kan derfor være mere 
relevant at betragte de aldersfordelte formueforskelle, som typisk er mindre end formueforskel- 
lene for befolkningen under ét. De aldersfordelte formueforskelle udgør omkring 1,5-2 målt ved 
RMM blandt personer i aldersgrupperne over 30 år i 2019 mod 2,3 for befolkningen som helhed. 


e Blandt unge voksne under 30 ar er formueforskellene dog markant større og udgør mellem 2,5 
og 3,6 målt ved RMM. Formueforskellene blandt unge voksne skal ses i lyset af, at nettoformu- 
erne typisk er små, og at små forskelle i kroner medfører store relative forskelle. De lave nettofor- 
muer skyldes bl.a., at studerende, der har en forholdsvis begrænset formue, udgør en stor andel 
af aldersgruppen. 


e Der er ikke tegn pa, at de relativt store formueforskelle blandt unge voksne er et nyt fænomen, 
som kan tolkes som et varsel om stigende formueforskelle for kommende generationer. Formue- 
forskellene blandt 25-årige var således knap 4 målt ved RMM i 2014. Disse personer har som 
30-årige i 2019 formueforskelle på ca. 2, hvilket også svarer til formueforskellene blandt de 30- 
årige i 2014. 


e Internationale sammenligninger af formuefordelinger skal fortolkes med stor forsigtighed af en 
række årsager. Danmark er et af de lande i OECD med de største formueforskelle, hvis der ta- 
ges udgangspunkt i fordelingen af nettoformue eksklusive pensionsformue, mens Danmark mod- 
sat er placeret i den halvdel med de mindste formueforskelle, hvis der tages udgangspunkt i en 
mere fuldstændig opgørelse af nettoformuen inklusive pensionsformue. 


3.1 Danskernes personlige formuer 


Danmark er kendetegnet ved gode muligheder for at optage lån og spare op. Det kommer både sam- 
fundet og den enkelte til gode. 


For samfundet bidrager muligheden for at øge det løbende forbrug, fx i studietiden ved hjælp af SU- 
lån, til en veluddannet og produktiv arbejdsstyrke. Det veludbyggede arbejdsmarkedspensionssystem 

sikrer en høj indkomst som folkepensionist for langt hovedparten af befolkningen og bidrager således 
til at reducere de offentlige udgifter til folkepension, boligydelse mv. Og det særlige danske realkredit- 
system gør det muligt for unge familier at få eget tag over hovedet relativt tidligt i livet. 


For den enkelte er hovedformålet med at optage gæld eller opbygge formue at udligne forbrugsmulig- 
hederne over livet. Mange optager studielån under uddannelse, lån ved bilkøb og realkreditlån i for- 
bindelse med køb af fast ejendom. Lån kan også optages med henblik på at øge det løbende forbrug 
i en periode med midlertidig lav indkomst, fx i forbindelse med orlov, sabatär, ledighed eller ved syg- 
dom. Formue opbygges typisk igennem den erhvervsaktive alder ved anskaffelse af egen bolig, pen- 
sionsopsparing og fri opsparing. Og formuen forbruges efter tilbagetrækning fra arbejdsmarkedet. Det 
er derfor naturligt, at nogle personer i befolkningen har nettoformue, mens andre har nettogæld. 


I Danmark findes der detaljerede registeroplysninger om aktiver og passiver på individniveau, som 
gør det muligt at belyse udviklingen og fordelingen af nettoformuerne i befolkningen fra 1997 til 2019. 
Det er imidlertid først fra 2014, at der findes tilgængelige oplysninger om pensionsopsparing. Desu- 
den er værdien af biler, indeståender under virksomhedsordningen og andelsboliger indregnet i netto- 
formuen fra 2014, mens dette ikke er tilfældet i tilgængelig formuestatistik fra for 2014. 


De reale aktiver består primært af ejendomme, herunder helårsboliger, hvor ejeren har bopæls- 
adresse, fritidsboliger (sommerhuse), andelsboliger og anden fast ejendom, hvor sidstnævnte blandt 
andet dækker over forældrekøb, værdien af udlejningsejendomme og sommerhuse til udlejning. De 
finansielle aktiver opdeles som udgangspunkt i pensionsformue, der opgøres efter skat”, og (andre) 
finansielle aktiver, som består af bankindestående, aktie- og obligationsbeholdning og andele i inve- 
steringsfonde. Hertil indregnes ofte også indestående under virksomhedsordningen. Passiverne be- 
står af prioritetsgæld, herunder især realkreditforeningsgæld, og andre lån, som blandt andet omfatter 
forbrugslån, kassekredit og SU-lån. 


Selvom Danmark har en veludbygget formuestatistik, findes der ikke tilgængelige oplysninger om alle 
formueelementer. Det gælder blandt andet værdien af unoterede aktier, kontantbeholdninger og 
indbo. Det er muligt med nogen usikkerhed at skønne over værdien af unoterede aktier til illustrative 
formål. Der findes imidlertid ikke tilstrækkelige oplysninger om ejerskab af unoterede virksomheder, 
der gør det muligt at lave en fuldstændig opgørelse af værdien og fordelingen af unoterede aktier, jf. 
boks 3.1. Værdien af unoterede aktier indgår derfor ikke i analysen af udviklingen i formueforskellene. 


I opgørelsen af passiver mangler gæld til det offentlige (med undtagelse af SU-lån) samt eventuelle 
forbrugslån, der ikke indberettes. 





1 I formuestatistikken er der forudsat en efterskatværdi svarende til 60 pct. 

Boks 3.1 
Unoterede aktier 


Der findes ikke en konsolideret formuestatistik inklusive unoterede aktier. Det er imidlertid muligt at identificere en 
stor del af de såkaldte reelle ejere af ikke-børsnoterede selskaber fra og med 2017. Unoterede aktier handles ikke 
på et organiseret marked, og det er derfor heller ikke muligt at observere handelspriserne. De unoterede aktier kan i 
stedet skønsmæssigt værdiansættes med udgangspunkt i oplysninger om virksomhedernes egenkapital fra Regn- 
skabsstatistikken. 


En sådan opgørelse er foretaget i Ulighedsredegørelsen 2020. Værdien af unoterede aktier skønnes i gennemsnit 
at udgøre ca. 6% mio. kr. blandt de godt 100.000 personer, der er registreret som ejere af unoterede aktier. Det sva- 
rer til ca. 142.000 kr. blandt alle voksne i befolkningen i 2018. 


Opgørelsen er dog behæftet med væsentlig usikkerhed, dels fordi det ikke er muligt at identificere alle reelle ejere, 
dels fordi metoden til opgørelsen af værdien i sig selv er forbundet med usikkerhed, jf. også Ulighedsredegørelsen 
2020. 


Det er ikke muligt at identificere alle ejere, fordi oplysningerne om reelle ejere ikke dækker alle danske virksomhe- 
der, herunder virksomheder i brancherne landbrug, fiskeri og finansielle virksomheder, og det derfor ikke er muligt at 
knytte reelt ejerskab af alle virksomheder til konkrete personer. 


Hertil kommer, at det i opgørelsen ikke umiddelbart er muligt at tage højde for en vis grad af dobbelttælling af vær- 
dien af datterselskaber. Der medfører isoleret set en risiko for, at værdien af unoterede aktier overvurderes. Der har 
pågået et arbejde med at forfine metoden til fordeling af værdien af unoterede aktier. Det er i den sammenhæng 
blevet bekræftet, at der ikke aktuelt findes en metode og et analysegrundlag, der gør det muligt konsistent at korri- 
gere fordelingen af unoterede aktier for dobbelttælling. 


Nettoformuen opgøres som værdien af de samlede aktiver fratrukket værdien af de samlede passiver, 
dvs. gæld. Nettoformuen er den personlige nettoformue, dvs. formuen opgjort på personniveau, hvor- 
for formuen ikke er ligeligt fordelt mellem ægtefæller. 


I analysen anvendes to definitioner af nettoformuen, alt efter om nettoformuen opgøres for perioden 
fra 2014 til 2019 eller fra 1997 til 2019. 


Nettoformue omfatter alle de tilgængelige oplysninger, der indgår i formuestatistikken for perioden fra 
2014 til 2019. Nettoformuen er dermed den mest retvisende opgørelse af de samlede nettoformuer. 


Nettoformue eksklusive pension mv. dækker over nettoformuen opgjort eksklusive pension, værdi af 
biler, værdi af andelsboliger og indeståender i virksomhedsordninger. I nettoformuen indgår dog fort- 
sat gæld knyttet til anskaffelsen af aktiverne, der ikke kan udskilles fra øvrig bankgæld, fx banklån 
knyttet til køb af bil og andelsbolig. Denne opgørelse er mulig at foretage for perioden fra 1997 til 
2019. 


Fra 2014, hvor oplysninger om pension mv. er tilgængelige, er den gennemsnitlige nettoformue (realt) 
steget med ca. % mio. kr. fra ca. 1,1 mio. kr. i 2014 til knap 1,4 mio. kr. i 2019, jf. figur 3.1. Stigningen 
i perioden fra 2014 til 2019 kan henføres til stigninger i pensionsformuerne, i de reale aktiver eksklu- 
sive biler og andelsboliger samt stigninger i de finansielle aktiver. Samtidig er husholdningernes gen- 
nemsnitlige gæld faldet en smule i perioden. 

Figur 3.1 
Gennemsnitlig reale formue og gæld opdelt på formuetype, 1997-2019 (2019-priser) 


Mio. kr. Mio. kr. 
2 2 


= i ] 
1 1 
+ . $ 
0 o 


-1 r T r y 7 y 7 7 y 7 7 r T T T y y y y 7 y y 1-1 
g7 98 00 01) 02 03 04 -05 06. 07 08 09 105 11 12 A T 15 1617 1e 19 














m Reale aktiver ekskl. biler og andelsboliger m Finansielle aktiver m Pensionsformuer 
m Virk. opsp. m Biler og andelsboliger m Gæld i alt 
+ Nettoformue ekskl. pension mv. e Nettoformue 


Anm.: 18+-árige. Personlig nettoformue. Der findes ikke tilgængelig formuestatistik pá individniveau om 
pensionsformue for 2014, ligesom værdi af biler, andelsboliger og indestáender i virksomhedsordningen ikke er 
indregnet i nettoformuen for 2014. Pensionsformuerne er beregningsteknisk nettoficeret med en beskatning pá 
40 pct. Værdien af formueelementerne er deflateret med udviklingen i forbrugerpriserne. Fra 2014 anvendes 
formuestatistikken, mens lovmodellens datagrundlag anvendes for perioden for 2014. 

Kilde: Egne beregninger pá lovmodellens datagrundlag. 


Formuesammensætningen opgjort som formueelementernes andel af den samlede nettoformue har 
ændret sig en smule fra 2014 til 2019, idet reale aktiver og pensionsformue udgør en mindre andel af 
den samlede nettoformue, mens de finansielle aktivers andel er omtrent uændret. Gælden som andel 
af den samlede nettoformue er også faldet, hvilket isoleret set øger nettoformuen. 


De reale aktivers (inklusive biler og værdi af andelsboliger) andel af nettoformuen er faldet med ca. 7 
pct.-point fra 77 pct. i 2014 til knap 70 pct. i 2019, jf. figur 3.2. Gældens andel er faldet med ca. 10 
pct.-point fra knap 52 pct. til 42 pct., og pensionsformuen er faldet med knap 3 pct.-point fra ca. 50 
pct. til ca. 47 pct. 

Figur 3.2 Figur 3.3 
Formueelementer som andel af nettoformue, Aktiver som andel af samlede aktiver, 2014 og 
2014 og 2019 2019 

Anm.: 18+-årige. Personlig nettoformue. Værdi af andelsboliger og biler indgår i reale aktiver og indestående i 
virksomhedsordningen er tillagt finansielle aktiver. Nettoformue summerer til 100 pct. ved at summere aktiver 
og fratrække gæld. 

Kilde: Egne beregninger på lovmodellens datagrundlag. 


Faldet i aktivernes andel af nettoformuen skal ses i lyset af, at gælden i kroner er omtrent uændret. 
Når gælden ikke vokser med samme stigningstakt som aktiverne, øges nettoformuen samlet set. Det 
bidrager isoleret set til en stigning i nettoformuen, der reducerer aktivernes andel. Opgøres formueak- 
tiverne som andel af alle aktiver, er de reale aktiver faldet med knap 1,5 pct.-point fra knap 51 pct. i 
2014 til ca. 49 pct. i 2019, jf. figur 3.3. Modsat er de øvrige aktivers andel steget, herunder især finan- 
sielle aktivers andel, svarende til godt 1 pct.-point fra 16 pct. i 2014 til 17 pct. i 2019. 


Den gennemsnitlige nettoformue eksklusive pensionsformue mv. er realt steget med ca. 0,4 mio. kr. i 
perioden fra 1997 til 2019. Udviklingen i nettoformuen eksklusive pensionsformue mv. fra 1997 til 
2014 skal dog fortolkes med forsigtighed. Det skyldes blandt andet, at udbygningen af arbejdsmar- 
kedspensionerne, som udgør en forholdsvis stor andel af de samlede formuer, kan have haft betyd- 
ning for udviklingen i de øvrige aktiver og passiver. En stigende pensionsformue kan medføre en re- 
duktion af andre former for opsparing eller alternativt øge gælden. | den økonomiske litteratur er der 
fundet tegn på, at større pensionsopsparing reducerer fri opsparing. Blandt andet finder DØRS, at ob- 
ligatoriske arbejdsmarkedspensioner fortrænger mellem 0-30 pct. af fri opsparing afhængig af alders- 


gruppe?. 


Unge voksne under 30 år har typisk relativt små indkomster og små eller negative nettoformuer. Det 
kan fx skyldes supplering af indkomsten i form af SU-lån, som muliggør større forbrug under uddan- 
nelse. Desuden kan køb af bolig eller bil være forbundet med lån ud over værdien af aktivet, fx som 
følge af omkostninger ved handlen. 





2 Working Paper 2012: 1: The Crowding-Out Effect of Mandatory Labour Market Pension Schemes on Private Savings: Evidence from 
Renters in Denmark, Arnberg og Barslund, DØRS. Finansministeriet anvender 25 pct. som fortrængningseffekt i forbindelse 
med fremskrivninger. 

Nettoformuen øges typisk i hele den erhvervsaktive alder og frem til pensionstidspunktet. Det skal 
blandt andet ses i sammenhæng med opbygning af pensionsformue og stigende friværdi for bolig- 
ejere som følge af afbetaling af boliglån. 


Efter tilbagetrækning fra arbejdsmarkedet reduceres indkomsten, hvilket reducerer opsparingen. 


Samtidig påbegyndes udbetalingen af den opsparede pensionsformue. Det medfører et fald i nettofor- 
muen. 


De reale aktiver er i højere grad end de finansielle aktiver og pensionsformuerne koblet sammen med 
gæld, fx realkreditlån til boligkøb eller forbrugslån til køb af bil. Dette ses blandt andet ved, at værdien 
af de reale aktiver stiger med alderen frem til midten af 40'erne, hvor gælden også når sit højeste ni- 
veau, jf. figur 3.4. 


Det bemærkes, at profilen for nettoformuerne på tværs af forskellige alderstrin i 2019 skal fortolkes 
med forsigtighed. Det skyldes, at oplysningerne stammer fra personer fra forskellige generationer, 
som i nogen grad kan have forskellig formue over livet. Eksempelvis kan de nuværende erhvervsak- 
tive personer forvente en højere pensionsformue end gruppen af aktuelle folkepensionister. Ligesom 
lavere pensionsformuer for personer over 65 år ikke kun skyldes, at udbetaling af pension er påbe- 
gyndt, men også at de ældste pensionister trak sig tilbage med en mindre pensionsformue. 











Figur 3.4 Figur 3.5 
Nettoformue (median) opdelt på alder og Median- og gennemsnitsformue opdelt på 
formuetype, 2019 alder, 2019 

Anm.: 18+-ärige. Personlig nettoformue. Medianveerdierne for de enkelte formuekomponenter summerer ikke til 
medianverdien for nettoformuen, da det ikke er samme person, der udgor medianen i de forskellige opgorelser. 
I figur 3.4 indgår indestående i virksomhedsordningen ikke, da medianveerdien er 0 kr. 

Kilde: Egne beregninger pa lovmodellens datagrundlag. 


Nettoformuen afhænger i høj grad af alderen. Nettoformuen er lavest og meget beskeden for 18- 
årige, men stiger igennem livet efter 25-ärsalderen frem mod pensionstidspunktet, jf. figur 3.5. Netto- 
formuen er dermed størst for 65-årige, hvor medianen udgør 1,8 mio. kr., mens den tilsvarende gen- 
nemsnitlige formue er 2,7 mio. kr. For personer i aldersgrupperne efter 65 år, hvor langt hovedparten 
har trukket sig tilbage fra arbejdsmarkedet, er nettoformuen faldende. Det skyldes blandt andet ned- 
sparing. 

Der er forskel på størrelsen af nettoformuen mellem kønnene, men forskellene er blevet mindre over 
tid. Mænd har i gennemsnit en højere nettoformue end kvinder på tværs af alle aldersgrupper, jf. figur 
3.6. Forskellene er i kroner større for de ældre alderstrin, hvilket kan ses ved, at afstanden mellem 
den mørke og den røde linje i figur 3.6 øges i takt med alderen frem til tidspunktet for tilbagetrækning 
fra arbejdsmarkedet, dvs. i midten af 60'erne. 






































Figur 3.6 Figur 3.7 
Gennemsnitsformue opdelt efter alder og køn, Ratio for gennemsnitsnettoformue mellem 
2019 kvinder og mænd, 2014 og 2019 

Anm.: 18+-årige. Personlig nettoformue. Ratio viser den gennemsnitlige nettoformue for kvinder i aldersgruppen i 
forhold til mænd i aldersgruppen. En ratio pa 1 betyder, at kvinder og mænd har den samme gennemsnitlige 
nettoformue. En ratio, der er mindre end 1, betyder, at kvinder har en lavere nettoformue end mænd og 
omvendt ved en ratio større end 1. 

Kilde: Egne beregninger pa lovmodellens datagrundlag. 


Den relative forskel i nettoformuen mellem kvinder og mænd er størst for aldersgruppen over 65 år, jf. 
figur 3.7, hvilket kommer til udtryk ved en lavere ratio. Forskellene i nettoformuen mellem køn er fal- 
det fra 2014 til 2019, herunder især for over 65 årige. Det kommer til udtryk ved en stigende ratio for 
alle aldersgrupper fra 2014 til 2019. 


Faldet i formueforskellene mellem kvinder og mænd kommer også til udtryk ved, at kvinder er rykket 
højere op i formuefordelingen opgjort efter formuedeciler. Som andel af den voksne befolkning udgør 
kvinder ca. 51 pct. af alle voksne i 2019. Hvis mænd og kvinder er helt ligeligt fordelt i formuefordelin- 
gen, vil alle formuedeciler derfor bestå af 51 pct. kvinder og 49 pct. mænd. Kvinder er underrepræ- 
senteret i den øvre del af formuefordelingen, svarende til 8.-10. decil, jf. figur 3.8. Kvinder er omvendt 
overrepræsenteret især i midten af fordelingen. Fra 2014 til 2019 er andelen af kvinder i 10. decil ste- 
get med 1 pct.-point, mens andelen af kvinder i 1. decil er faldet med ca. 1 pct.-point. Andelen af kvin- 
der i den øvrige del af formuefordelingen er omtrent uændret. 

Figur 3.8 Figur 3.9 
Kvinders placering i fordelingen af Kvinders placering i fordelingen af 
nettoformue, 2014 og 2019 nettoformue ekskl. pension mv., 1997 og 2019 

Anm.: 18+-årige. Personlig nettoformue. Andelen af kvinder i procent af den voksne befolkning udgør 51 pct. i 1997, 
ca. 50,7 i 2014 og 50,8 i 2019. Ændringen i den samlede andel af kvinder medfører, at ændringer i andele af 
kvinder over tid på tværs af deciler ikke summerer til 0. Serien for 2014-2019 er baseret på formuestatistikken, 
mens serien for 1997-2019 er baseret på lovmodellens datagrundlag. 

Kilde: Egne beregninger på lovmodellens datagrundlag. 


Kvinders placering i formuefordelingen er nogenlunde den samme, når nettoformuen opgøres eksklu- 
sive pension mv. i 2019, jf. figur 3.9. Fra 1997 til 2019 er der dog sket en markant udvikling, idet an- 
delen af kvinder er steget i 1.-2. decil og 9.-10. decil, mens andelen af kvinder omvendt er faldet i 
midten af fordelingen, svarende til 3.-8. decil. 


Den samlede reduktion i forskellene mellem køn kan skyldes, at kvinder i stigende grad har opnået 
højere indkomster og dermed bedre muligheder for at spare op. 


Det bemærkes, at ovenstående forskelle mellem køn viser forskelle i personlig formue og derfor skal 
ses i lyset af, at nogle af formuekomponenterne reelt kan være mere lige fordelt inden for familien og 
derfor også mellem køn. Når nettoformuen opgøres som den personlige formue, tages der ikke højde 
for, at det registrerede ejerskab kan følge et bestemt mønster. Såfremt ægtefæller ikke har særeje, er 
det reelle ejerskab lige, men når formuen opgøres som den personlige formue, indgår værdien af fx 
familiens bil kun i nettoformuen hos den registrerede ejer af bilen. Det samme kan gælde andre akti- 
ver, fx finansielle aktiver. Aktiver så som ejerbolig, vil typisk være registreret hos begge ægtefæller og 
er derfor i udgangspunktet ligeligt fordelt. Andre dele af formuen, herunder typisk pensionsformue, er 
imidlertid helt individuelle, hvorfor den samlede formue ikke meningsfuldt kan fordeles ligeligt mellem 
ægtefæller/registrerede partnere. 


3.2 Formueforskellene i Danmark 

Formueforskellene siger noget om fordelingen af nettoformuerne i befolkningen. Nettoformuerne 
dækker både over, at nogle har positive nettoformuer og andre har negative nettoformuer. Omkring 
hver tiende af de over 17-årige i befolkningen har en negativ nettoformue. 

Når indkomstforskellene for disponible indkomster opgøres, anvendes ofte Gini-koefficienten som ét 
summarisk mål. Men dette mål er mindre meningsfuldt ved opgørelser af formueforskelle, da Gini- 
koefficienten er følsom over for negative værdier. Det er i praksis ikke en udfordring for indkomstfor- 
skellene, idet meget få har en negativ indkomst, mens det gør Gini-koefficienten svært anvendelig for 
formueforskelle. 


I stedet belyses formueforskellene i det følgende afsnit ved brug af flere forskellige mål. Først opgø- 
res formueforskellene ved at se på ejerandelene på tværs af hele formuefordelingen. Herefter fokuse- 
res der på udviklingen i ejerandelen blandt de mest formuende. Afslutningsvis opgøres formueforskel- 
lene målt ved RMM (Ratio between Mean and Median), og RMM opgøres separat for mænd og kvin- 
der og på tværs af aldersgrupper. 


Formueforskellene i kapitlet og udviklingen over tid opgøres med udgangspunkt i nettoformuen og 
nettoformuen eksklusive pension mv., jf. også tidligere angivne definitioner. 


Det bemærkes, at selvom pension udgør den største andel af de udeladte aktiver i opgørelsen af net- 
toformuen eksklusive pension mv. (svarende til 86 pct. af udeladte aktiver), har de øvrige komponen- 
ter også betydning for de relative fordelingsmål, der præsenteres i det følgende afsnit. Der henvises 
til bilag 3.1, hvor betydningen for de relative fordelingsmål af at undlade pensionsformue fremgår 
særskilt sammen med andre fordelingsmål, herunder P90/P50 mv. I bilag 3.1 fremgår også udviklin- 
gen i formueforskellene, når formueforskellene opgøres med udgangspunkt i en lige fordeling af net- 
toformuen blandt voksne i familien for at tage højde for eventuelle mønstre i det registrerede ejerskab 
inden for familierne. 


Resultaterne i bilag 3.1 bekræfter de overordnede konklusioner, der præsenteres nedenfor. 


Formueforskelle på tværs af formuefordelingen 
Når ejerandelen opgøres efter formuedeciler, opnås et billede af de samlede formueforskelle på 
tværs af formuefordelingen. 


I midten af formuefordelingen, svarende til 2.-5. decil og 6.-9.decil, er andelen af den samlede netto- 
formue steget med hhv. 1,2 pct.-point og 0,7 pct.-point, jf. figur 3.10. Omvendt er ejerandelen i 10. for- 
muedecil tilsvarende faldet med 3,2 pct.-point. 

Figur 3.10 Figur 3.11 
Andel af nettoformue opdelt på grupper i Andel af nettoformue ekskl. pension mv. 
formuefordelingen, 2014-2019 opdelt på grupper i formuefordelingen, 
1997-2019 

Anm.: 18+-ärige. Personlig nettoformue. Personerne er rangeret efter nettoformue. Serien for 2014-2019 er baseret pä 
formuestatistikken, mens serien for 1997-2019 er baseret pä lovmodellens datagrundlag. Udviklingen i negative 
andele er vanskelig at fortolke, da det både kan dække over reduktioner i nettogælden i decilet eller en stigning i 
nettoformuen for hele befolkningen. 

Kilde: Egne beregninger på lovmodellens datagrundlag. 


Når nettoformuen opgøres eksklusive pension mv., er ejerandelen faldet i 10. decil fra 1997 til 2019, 
mens ejerandelen i 6.-9. decil er omtrent uændret, jf. figur 3.11. 


Formueforskelle malt ved ejerandelen blandt de mest formuende 

Nar de samlede formueforskelle skal opgøres med ét enkelt mal anvendes ofte andelen af nettofor- 
muen, der ejes af de mest formuende personer i samfundet. Hvis andelen af formuen, der tilhører 
personer i den øvre del af formuefordelingen i befolkningen, stiger over tid, er det et tegn pa, at for- 
mueforskellene bliver større. Modsat hvis andelen falder, sa er det tegn pa, at formueforskellene re- 
duceres. 


Andelen af den samlede nettoformue, der ejes af de 10 pct. af befolkningen med de største formuer, 
er reduceret med knap 3,2 pct.-point fra 53,7 pct. i 2014 til 50,5 pct. i 2019, jf. figur 3.12. Tilsvarende 
er andelen af den samlede nettoformue, som ejes af top 1 pct. af befolkningen med de største for- 
muer, reduceret fra 16,9 pct. i 2014 til 16,2 pct. i 2019. Faldet i andelen af nettoformue, der ejes af de 
højeste formuer, er modsvaret af en tilsvarende større andel blandt den øvrige del af befolkningen. 

Figur 3.12 
Andel af den samlede formue ejet af top 10 pct. og top 1 pct., 1997-2019 

Anm.: 18+-árige. Personlig nettoformue. Personerne er rangeret efter relevant formuebegreb. Serien for 2014-2019 er 
baseret pä formuestatistikken, mens serien for 1997-2019 er baseret pä lovmodellens datagrundlag. 
Kilde: Egne beregninger pä lovmodellens datagrundlag. 


Ejerandelen blandt de mest formuende er starre, nar nettoformuen opgøres eksklusive pension mv., 
men ejerandelen er ligeledes faldet over tid. | perioden fra 1997 til 2019 er ejerandelen af nettofor- 
muen eksklusive pension mv. samlet set faldet fra 86,5 pct. til 73 pct. blandt top 10 pct. og fra 30,5 
pct. til 26,3 pct. blandt top 1 pct. Der er dog forholdsvist store udsving hen over perioden, og ejeran- 
delen blandt de mest formuende er lavest i årene 2006-2007. 


Af den samlede ejerandel på 50,5 pct. blandt de 10 pct. mest formuende i 2019 kan 32,8 pct.-point 
henføres til formue, der er ejet af mænd og 17,8 pct.-point til formue, der er ejet af kvinder, jf. figur 
3.13. Af den samlede reduktion i ejerandelen på knap 3,2 pct.-point blandt de 10 pct. mest formuende 
fra 2014 til 2019 kan godt 2,8 pct.-point henføres til formue ejet af mænd og godt 0,3 pct.-point til for- 
mue ejet af kvinder. Det større fald i formueandelen blandt mænd skal også ses i forlængelse af, at 
andelen af kvinder i 10. formuedecil er steget fra 2014 til 2019. 

Figur 3.13 
Andel af den samlede formue ejet af top 10 pct. opdelt efter køn, 1997-2019 

Anm.: 18+-ärige. Personlig nettoformue. Formuedeciler er opgjort for alle voksne. Herefter er ejerandelen i 10. 
formuedecil opgjort som nettoformuen blandt hhv. mænd og kvinder i 10. formuedecil som andel af den 
samlede nettoformue for alle voksne. Serien for 2014-2019 er baseret pä formuestatistikken, mens serien for 
1997-2019 er baseret pä lovmodellens datagrundlag. 

Kilde: Egne beregninger pä lovmodellens datagrundlag. 


Når nettoformuen opgøres eksklusive pension mv. i perioden fra 1997 til 2019, er det samlede fald i 
ejerandelen blandt top 10 pct. ca. 13% pct.-point. Heraf kan hele faldet henføres til mænd. 


Af det samlede fald i ejerandelen med 3,2 pct.-point blandt top 10 pct. kan knap 3 pct.-point henføres 
til et fald i reale aktivers andel af nettoformuen, jf. figur 3.14. Til sammenligning er reale aktivers andel 
faldet med ca. 4 pct.-point for de øvrige 90 pct. Pensionsformuens andel af nettoformuen blandt top 
10 pct. er faldet med godt 2 pct.-point, mens faldet blandt de resterende 90 pct. er knap 1 pct.-point. 


Omvendt bidrager de finansielle aktivers andel af nettoformuen isoleret set til en stigning med 0,4 
pct.-point i ejerandelen hos top 10 pct. mod -0,2 pct.-point for de øvrige 90 pct. Geeldens andel er fal- 
det med 1% pct.-point blandt top 10 pct. mod godt 8% pct. for de øvrige 90 pct. af formueejerne. 
Gæld udgør dermed en væsentlig mindre andel af nettoformuen for de øvrige 90 pct. end tidligere. 

Figur 3.14 
Ændring i andel af samlet nettoformue for top 
10 pct. og øvrige 90 pct., 2014-2019 

Fordelingen af danskernes formuer 


Figur 3.15 
Ændring i andel af samlet nettoformue for top 
1 pct. og øvrige 99 pct., 2014-2019 

Anm.: 18+-árige. Personlig nettoformue. Indestäende i virksomhedsordningen er tillagt finansielle aktiver. 


Kilde: Egne beregninger på lovmodellens datagrundlag. 


Billedet er omtrent det samme, når der fokuseres på top 1 pct. af befolkningen med de største for- 
muer, og dette sammenholdes med de øvrige 99 pct. af formueejerne, jf. figur 3.15. 


Den faldende ejerandel blandt de mest formuende er ikke et udtryk for en faldende nettoformue i kro- 
ner samlet set i gruppen (herunder fald i kroner i hverken aktiver eller passiver), men derimod at net- 
toformuen i den øvrige del af befolkningen er steget relativt mere. Nettoformuen i top 10 pct. er realt 
steget med knap 20 pct. fra 2014 til 2019, mens den for de øvrige 90 pct. er steget med godt 36 pct., 
Jf. figur 3.16. De reale aktiver er steget med nogenlunde samme stigningstakt for begge grupper, 
mens væksten i de finansielle aktiver er større i top 10 pct. Omvendt er pensionsformuen steget med 
mere blandt de øvrige 90 pct. af formueejerne end i top 10 pct. Samtidig er gælden kun steget en 
smule blandt de øvrige 90 pct. af formueejerne, mens den er steget med 11 pct. for top 10 pct.? 





3 Når den gennemsnitlige gæld i figur 3.1 er faldet, mens den er steget i figur 3.16 og 3.17, er det udtryk for, at antallet af 
personer i alderen over 17 år er steget. Således er den samlede gæld i kroner øget, mens gennemsnittet er faldet. 

Figur 3.16 Figur 3.17 
Realvækst i nettoformue for top 10 pct. og Realvækst i nettoformue for top 1 pct. og 
øvrige 90 pct., 2014-2019 øvrige 99 pct., 2014-2019 

Anm.: 18+-årige. Personlig nettoformue. Indestående i virksomhedsordningen er tillagt finansielle aktiver. Værdien af 
formueelementerne er deflateret med udviklingen i forbrugerpriserne. 
Kilde: Egne beregninger på lovmodellens datagrundlag. 


Nettoformuen i top 1 pct. er steget med 22 pct. mod 29 pct. for de øvrige 99 pct. af formuefordelingen, 
Jf. figur 3.17. De 99 pct. af formueejerne har haft større stigninger i reale aktiver og i pensionsformuen 
samt en mindre stigning i gælden end top 1 pct. Omvendt er de finansielle aktiver steget mere i top 1 


pct. 


Den højere samlede realvækst i nettoformuen blandt de øvrige 90 pct. af formueejerne kan henføres 
til højere vækstbidrag fra de reale aktiver og pensionsformuen samt et mindre negativt vækstbidrag 
som følge af en lavere stigning i gælden. Vækstbidraget fra reale aktiver udgør ca. 9 pct. blandt top 
10 pct. mod 15 pct. blandt de øvrige 90 pct., jf. figur 3.18. Samtidig er bidraget fra pensionsformuerne 
ca. 5 pct. blandt top 10 pct. mod ca. 16 pct. for de øvrige 90 pct. Det negative vækstbidrag som følge 
af øget gæld er godt 2 pct. i top 10 pct. og knap % pct. for de øvrige 90 pct. Omvendt er vækstbidra- 
get fra de finansielle aktiver ca. 8 pct. i top 10 pct. mod 5 pct. for de øvrige 90 pct. af formueejerne. 

Figur 3.18 Figur 3.19 
Vækstbidrag for top 10 pct. og øvrige 90 pct., Vækstbidrag for top 1 pct. og top 99 pct., 
2014-2019 2014-2019 

Anm.: 18+-årige. Personlig nettoformue. Indestående i virksomhedsordningen er tillagt finansielle aktiver. 
Vækstbidraget er beregnet som ændring i den enkelte formuekomponent sat i forhold til nettoformuen i 
udgangspunktet. Dette er gjort separat for henholdsvis gruppen af de mest formuende (top 1 pct. og top 10 pct.) 
og for de øvrige (90 pct. og 99 pct.). Værdien af formueelementerne er deflateret med udviklingen i 
forbrugerpriserne. 

Kilde: Egne beregninger på lovmodellens datagrundlag. 


Også faldet i ejerandelene i top 1 pct. kan forklares ved større vækstbidrag blandt de øvrige 99 pct. 
fra reale aktiver og pensionsformuer samt en lavere stigning i gælden, jf. figur 3.19. 


Formueforskellene målt ved RMM 

Formueforskellene målt ved RMM angiver forholdet mellem gennemsnits- og medianformuerne i be- 
folkningen. Hvis RMM er større end én, har mere end 50 pct. af befolkningen en nettoformue under 
gennemsnittet, altså er fordelingen "højre-skæv". Det er dog ikke muligt entydigt at fortolke årsagerne 
til forskelle i niveauet for RMM. Et givent niveau for RMM over 1 kan både skyldes, at der er relativt 
mange formuer, der er lige under medianen, eller at der er formuer, der er relativt meget større end 
medianen. 


Der er stor forskel i formueforskellene målt ved RMM, alt efter om pensionsformue indgår i nettofor- 
muen eller ej. Formueforskellene er væsentlig højere, når formueforskellene opgøres eksklusive pen- 
sion mv., jf. figur 3.20. Forskellene i nettoformuerne målt ved RMM er reduceret fra godt 2,6 i 2014 til 
ca. 2,3 i 2019. 

Figur 3.20 
Formueforskellene målt ved RMM, 1997-2019 

Anm.: 18+-årige. Personlig nettoformue. RMM er defineret som gennemsnitsformuen delt med medianformuen. 
Serien for 2014-2019 er baseret pa formuestatistikken, mens serien for 1997-2019 er baseret pa lovmodellens 
datagrundlag. 

Kilde: Egne beregninger pa lovmodellens datagrundlag. 


Ser man på perioden fra 1997 til 2019, hvor nettoformuen kun kan opgøres eksklusive pension mv., 
er formueforskellene også samlet set faldet. Formueforskellene målt ved RMM er faldet fra 14,6 i 
1997 til 7,6 i 2019. Opgørelsen viser dog både stigninger og fald over perioden, og fraværet af mulig- 
hed for at tage højde for pensionsopsparing taler for ikke at fortolke hårdt på udviklingen. Det bemær- 
kes, at der fra 2007 til 2014 har været en stigning i formueforskellene målt ved RMM, mens formue- 
forskellene for nettoformue eksklusive pension mv. er faldende fra 2014 til 2019, ligesom det er tilfæl- 
det, når formueforskellene opgøres på baggrund af nettoformue inklusive pension mv. 


Der er ikke væsentlig større formueforskelle blandt mænd end blandt kvinder i 2019 målt ved RMM, 
og formueforskellene blandt både mænd og kvinder er — ligesom for befolkningen som helhed — faldet 
over tid. Således er formueforskellene opgjort for kvinder faldet fra 2,4 i 2014 til 2,2 i 2019, mens for- 
mueforskellene opgjort for mænd er faldet fra 2,6 i 2014 til 2,3 i 2019, jf. figur 3.21. 

Figur 3.21 
Formueforskellene målt ved RMM opdelt på køn, 1997-2019 

Anm.: 18+-årige. Personlig nettoformue. RMM er opgjort som gennemsnitsformuen delt med medianformuen. Serien 
for 2014-2019 er baseret på formuestatistikken, mens serien for 1997-2019 er baseret på lovmodellens 
datagrundlag. 

Kilde: Egne beregninger på lovmodellens datagrundlag. 


På samme vis er formueforskellene målt ved RMM i perioden fra 1997 til 2019 også faldet samlet set 
for både mænd og kvinder, når nettoformuerne opgøres eksklusive pension mv. Faldet for mænd sker 
dog fra et højere udgangspunkt end kvinder, og der er større udsving over tid i formueforskellene for 
mænd end for kvinder. Formueforskellene opgjort for mænd er især små i årene 2005-2009. 


De samlede formueforskelle blandt alle voksne skal opgøres og fortolkes med forsigtighed på grund 
af den store naturlige sammenhæng mellem formue og alder. Det kan derfor være mere retvisende at 
betragte formueforskellene opdelt efter alder. Formueforskellene er typisk lavere opdelt efter alder 
end for befolkningen som helhed. Formueforskellene er mellem 1 og 2 målt ved RMM i hovedparten 
af aldersgrupperne, jf. figur 3.22. 

Figur 3.22 
Formueforskellene målt ved RMM opdelt på alder, 2019 


RMM RMM 
4,0 4,0 








3,0 3,0 
2,0 2,0 
1,0 1,0 
0,0 0,0 


18 20 22 24 26 28 30 32 34 36 38 40 42 44 46 48 50 52 54 56 58 60 62 64 66 68 70 72 74 76 78 80 
Alder, ar 


Anm.: 18+-ärige. Personlig nettoformue. RMM er opgjort som gennemsnitsformuen delt med medianformuen. 
Kilde: Egne beregninger pa lovmodellens datagrundlag. 


Formueforskellene er væsentligt højere blandt unge voksne end blandt de øvrige aldersgrupper. For- 
mueforskellene topper for de 23-26-årige, hvor de udgør ca. 3,5 målt ved RMM i 2019. 


3.3 Formueforskellene blandt unge voksne 


Den gennemsnitlige nettoformue blandt unge i midten af 20'erne svarer til ca. % af den gennemsnit- 
lige nettoformue blandt voksne i midten af 30'erne. Samtidig er formueforskellene målt ved RMM 
blandt unge voksne i midten af 20'erne markant større end blandt voksne i midten af 30'erne. 


En væsentlig forklaring på de større relative formueforskelle målt ved RMM blandt unge voksne er, at 
nettoformuerne er meget små, og at små forskelle i kroner har stor betydning, når der ses på relative 
formueforskelle. 


Den lave nettoformue blandt unge i midten af 20'erne er en naturlig følge af, at der er tale om unge 
mennesker, der typisk ikke er begyndt at spare op. Aldersgruppen udgøres i høj grad af studerende, 
der i gennemsnit har en begrænset nettoformue. Både gennemsnits- og medianformuen er derfor lav, 
men der kan være flere årsager til, at gennemsnitsformuen er større end medianformuen. 


Unge i 20'erne, der vælger ikke at tage en uddannelse eller tager en kort uddannelse, vil have mulig- 
hed for hurtigere at komme i beskæftigelse — og dermed mulighed for at spare op tidligere end deres 
jævnaldrende studerende. Den gennemsnitlige nettoformue blandt fuldt beskæftigede i midten af 
20'erne er godt 1% gang så stor, som deres jævnaldrende studerende, men gruppen udgør en min- 
dre andel af årgangen end studerende. Det påvirker gennemsnittet i positiv retning, men har kun be- 
grænset betydning for medianformuen. 


Arv og gaver vil ligeledes påvirke formueforskellene blandt unge. Arv og gaver medfører, at relativt få 
unge opnår formue tidligere i livet end andre. Arv og gaver vil påvirke gennemsnittet i positiv retning, 
men kun i mindre grad påvirke medianen, hvilket ligeledes trækker i retning af større relative forskelle. 

Derudover kan opsparing blandt unge i højere grad være med henblik på forbrug inden for en kort 
tidshorisont — fx opsparing til rejser, indskud til lejebolig mv. Unge, der sparer op med henblik på for- 
brug året efter, vil i det ene år have relativt stor formue, der dog forbruges året efter. Det påvirker gen- 
nemsnittet i positiv retning, men i mindre grad medianformuen, jf. boks 3.2. 


Der er ikke tegn på, at de relativt store formueforskelle blandt unge voksne er et nyt fænomen, som 
kan forventes at lede til stigende formueforskelle blandt kommende generationer i alderen over 30 år. 
Derimod er der tegn på, at formueforskelle blandt unge udligner sig, i takt med at en større andel af 
årgangen kommer på arbejdsmarkedet og opnår en højere indkomst og dermed mulighed for at spare 


op. 

Boks 3.2 
Formueforskelle og betydning af opsparing og kortvarig gæld med henblik på forbrug inden for en 
kort tidshorisont 


Formueforskellene målt ved RMM falder for 25-årige, når formueforskellene opgøres med udgangspunkt i et gen- 
nemsnit af nettoformuen over tre ar, mens det samme ikke er tilfældet for 35-årige eller for alle voksne samlet set, jf. 
figur a. 


Serien RMM 3 ar er opgjort ved at beregne gennemsnitsformuen for den enkelte fra 2017 til 2019. Herefter er RMM 
beregnet som gennemsnitsformue over medianformue med udgangspunkt i det 3-arige gennemsnit af nettoformuen. 
Faldet i formueforskellene malt ved RMM blandt 25-årige er drevet af en relativt større stigning i medianformuen end 
i den gennemsnitlige formue, nar formuen opgøres som et 3-arigt gennemsnit. 


Det kan være et tegn pa, at en del af de større formueforskelle malt ved RMM blandt unge er drevet af, at nogle 
unge opbygger en beskeden nettoformue, der er større end deres jævnaldrende i det pågældende ar. Formuen for- 
bruges dog allerede inden for en kort tidshorisont, mens andre i argangen i mellemtid har opbygget en beskeden 
formue. Nar der ses pa et gennemsnit over tre ar, øges nettoformuen dermed samlet set for størstedelen af argan- 
gen, hvilket øger medianformuen relativt mere end gennemsnittet — og dermed reduceres formueforskellene. 


På samme vis kan kortvarig gældsættelse med henblik på forbrug også påvirke formueforskellene målt ved RMM. 
Eksempelvis hvis unge optager forbrugslån, som de betaler tilbage inden for en kort periode. Nogle unge vil have 
negativ nettoformue det ene år, men gælden vil være afviklet året efter. Andre har dog i mellemtiden optaget for- 
brugslån. Det vil også kunne bidrage til større formueforskelle målt ved RMM. 


Figur a 
Formueforskelle målt ved RMM for 25-årige og 35-årige i ét år og som gennemsnit over tre år, 2018 

Anm.: Personlig nettoformue. RMM 3 år er opgjort med udgangspunkt i gennemsnitsformuen på individniveau i 
perioden 2017-2019. 
Kilde: Egne beregninger på lovmodellens datagrundlag. 

Den gennemsnitlige nettoformue blandt 35-årige er 475.000 kr., mens den for 25-årige er ca. 116.000 
kr., jf. figur 3.23. Til sammenligning er medianformuen blandt 35-årige ca. 291.000 kr., mens den for 
25-årige er ca. 34.000 kr. Forskellen i kroner mellem gennemsnits- og medianformuen er dermed 
større for 35-årige end for 25-årige, svarende til knap 184.000 kr. for 35-årige mod 82.000 kr. for 25- 
årige. 


De større nettoformuer blandt 35-årige kan henføres til, at alle formueelementer spiller en større rolle. 
Det gælder især de reale aktiver, herunder boligformuen, og pensionsformuen, men også gælden er 
betydelig større blandt 35-årige. Det skyldes, at 35-årige i højere grad, end 25-årige har købt fast 
ejendom. Således konverteres eventuel finansiel formue til boligformue, der også modsvares af finan- 
siering af boligen, herunder realkreditlån. 









































Figur 3.23 Figur 3.24 
Nettoformue opdelt på formueelementer blandt Sammensætning af nettoformue blandt 
25-årige og 35-årige, 2019 25-årige og 35-årige, 2019 

Anm.: Gennemsnitlig personlig nettoformue i aldersgruppen. Indestående i virksomhedsordningen er tillagt finansielle 
aktiver. Sammensætningen af nettoformuen viser formueelementets andel af nettoformuen. 
Kilde: Egne beregninger på lovmodellens datagrundlag. 


Sammensætningen af nettoformuen er dermed også forskellig for hhv. 25-årige og 35-årige. Andelen 
af nettoformuen, der består af reale aktiver, herunder boligformue, og pension, er væsentlig mindre 
blandt 25-årige, jf. figur 3.24. Det ses også ved, at nettoformuen for de unge i langt højere grad består 
af finansielle aktiver, herunder indestående i bank. 


Den lavere nettoformue blandt 25-årige kan blandt andet henføres til, at studerende, der har en be- 
grænset indkomst og formue, udgør den største andel af aldersgruppen, jf. figur 3.25. Samtidig er an- 
delen af fuldt beskæftigede, der i gennemsnit har en højere indkomst og nettoformue, væsentligt la- 
vere blandt 25-årige end 35-årige. 

Figur 3.25 
Personer opdelt efter arbejdsmarkedstilknytning, 2019 

Anm.: Delvist beskæftigede omfatter deltids- og delårsbeskæftigede. 
Kilde: Egne beregninger på lovmodellens datagrundlag. 


Den løbende indkomst er i gennemsnit 369.000 kr. blandt 35-årige og 205.000 kr. blandt 25-årige, /f. 
figur 3.26. Gennemsnitsindkomsten er for begge aldersgrupper højest blandt personer med fuld be- 
skæftigelse. 





Figur 3.26 Figur 3.27 

arbejdsmarkedstilknytning, 2019 2019 
1.000 kr. 1.000 kr. 1.000 kr. 1.000 kr. 
500 500 1.000 1.000 





Mørke og røde stiplede linje er gnst. for Mørke og røde stiplede linje er gnst. for alle 
alle hhv. 25-årige og 35-årige 400 800 hhv. 25-årige og 35-årige 800 






































400 
300 300 600 600 
200 200 400 400 
100 100 200 J 200 
z o o M ON ee 
v oO v oO v o v oO v oO v ® 
3 è $ E 2 2 30828 E 2 E € 
en se E sa a B $ 
zB ka S g 3 3 28 3 o 8 5 2 
¥ > ax 5 2 = > ax 5 = 
3 © 3 a ® 8 © g E ® 
a ao 2 a ao 2 
m 25-årige m 35-årige m 25-årige m 35-årige 


Anm.: Personlig indkomst og nettoformue. Indkomst er opgjort som personlig indkomst tillagt indbetalinger til 
pension eksklusive arbejdsmarkedsbidrag. Delvist beskæftigede omfatter deltids- og delarsbeskeftigede. 
Kilde: Egne beregninger pä lovmodellens datagrundlag. 





Ulighedsredegprelsen 2021 : December 2021 


75 


76 


Kapitel 3 Fordelingen af danskernes formuer 


Der er således tegn på, at de højere indkomster blandt 35-årige omsættes til højere nettoformue, jf. 
figur 3.27. Inden for de enkelte aldersgrupper er der en positiv sammenhæng mellem løbende ind- 
komster og nettoformue. Fuldt beskæftigede har både højere nettoformue og indkomster end øvrige 
grupper, når der ses bort fra selvstændige. 


Der er tegn på, at de samlede større formueforskelle blandt unge voksne i Danmark er et forbigående 
fænomen, der udligner sig i takt med alderen, når en større andel af årgangen kommer i beskæfti- 
gelse — og dermed begynder at opbygge formue. Formueforskellene blandt 25-årige var således knap 
4 målt ved RMM i 2014. Disse personer har som 30-årige i 2019 formueforskelle på ca. 2, hvilket ca. 
svarer til formueforskellene blandt de 30-årige i 2014, jf. figur 3.28. 


Figur 3.28 
Formueforskelle (nettoformue) målt ved RMM opdelt på alder, 2014 og 2019 

Anm.: 18+-ärige. Personlig nettoformue. Gennemsnitlig nettoformue delt med medianformuen i aldersgruppen. 
Kilde: Egne beregninger på lovmodellens datagrundlag. 


3.4 Internationale sammenligninger 


Det kan i mange sammenhænge være relevant at sammenligne forholdene i Danmark med forhol- 
dene i andre lande. OECD's formuedatabase skønnes at udgøre et af de bedste sammenlignings- 
grundlag på tværs af lande og anvendes ofte ved sammenligninger af formuefordelingen på tværs af 
lande. Landesammenligninger er dog typisk behæftet med nogen usikkerhed og bør som hovedregel 
fortolkes med forsigtighed. Det gælder også, når befolkningernes formueforhold sammenlignes på 
tværs af lande. 


Ved internationale sammenligninger af formuer kan flere faktorer have betydning for resultater og 
konklusioner. Usikkerheden ved sammenligninger af formueforholdene på tværs af lande knytter sig 
blandt andet til forskelle i kvaliteten af datagrundlaget og fortolkningen af betydningen af forskellige 
samfundssystemer. 


Der er betydelig forskel på kvaliteten og dækningen af oplysningerne om formue og gæld på tværs af 
de 29 OECD-lande, som indgår i OECD's formuefordelingsdatabase. Danmark er kendetegnet ved at 

have et godt og dækkende grundlag for formueoplysninger baseret på administrative oplysninger fra 
skatteregistre mv. for hele befolkningen. Det gør sig særligt gældende fra 2014 til 2019, hvor der fin- 
des oplysninger om pensionsformuer, og hvor værdien af biler, andelsboliger og indeståender under 
virksomhedsordning er indregnet i den tilgængelige formuestatistik. For Norge og Holland er opgørel- 
serne tilsvarende baseret på administrative oplysninger, idet der dog ikke er tilgængelige oplysninger 
om pensionsformuer for disse lande. 


For godt % af landene er opgørelserne derimod baseret på oplysninger indhentet ved interviewunder- 
søgelser, som er mere usikre som følge af begrænsede stikprøver og risiko for fejlrapportering. Op- 
gørelserne for de resterende knap % af landene er baseret på beregninger med udgangspunkt i data- 
grundlag stillet til rådighed af den Europæiske Centralbank (ECB), som er følsomme over for de kon- 
krete beregningstekniske antagelser. 


OECD finder, at der er markante forskelle på den gennemsnitlige nettoformue eksklusive arbejdsmar- 
kedsadministrerede pensionsformuer på tværs af OECD-landene. En del af de målte niveauforskelle i 
husholdningernes formuer kan skyldes upræcise opgørelser som følge af lav datakvalitet for nogle 
lande. De gennemsnitlige nettoformuer i Danmark, Norge og Holland er omtrent sammenlignelige, 
mens eksempelvis de gennemsnitlige nettoformuer i Australien og USA er godt dobbelt sa store, jf. 
figur 3.29. 


Figur 3.29 
Nettoformuer for udvalgte OECD-lande 

Anm.: Formue for husstanden. Alle lande i OECD’s formuefordelingsdatabase. 2015 eller seneste tilgængelige ar. 
Opgjort i amerikanske dollar i 2011-niveau. OECD's opgørelse afviger fra den gennemsnitlige nettoformue i den 
øvrige del af kapitlet, der er opgjort pa personniveau. 

Kilde: OECD. Opdateret grundlag for Inequalities in household wealth across OECD countries: Evidence from the OECD Wealth 
Distribution Database, 2018, OECD. 


Det kan også have væsentlig betydning for sammenligneligheden, om opg@relserne omfatter alle re- 
levante formuekomponenter. Eksempelvis findes der ikke for alle lande tilgængelige oplysninger om 

arbejdsmarkedsadministrerede pensionsformuer, der udgør en relativt stor andel af den samlede net- 
toformue i Danmark. Hvis pensionsformuen udelades af opgørelsen, sa er den gennemsnitlige netto- 

formue i Danmark blandt de fem laveste i OECD-landene. For at sikre sammenlignelighed i opgørel- 
serne på tværs af landene tager OECD som hovedregel udgangspunkt i husstandenes nettoformue 
eksklusive arbejdsgiveradministrerede pensionsformuer. 


Danskerne har en relativt høj gæld sammenlignet med befolkningerne i de øvrige OECD-lande, hvil- 
ket blandt andet kan hænge sammen med bedre rapportering. Det omfatter især gæld i forbindelse 
med anskaffelse af egen bolig, som er understøttet af realkreditsystemet, der understøtter mulighe- 
den for at købe egen bolig og dermed undgå at skulle betale leje for et bredt udsnit af befolkningen. 
Samtidig understøtter muligheden for at optage SU-lån gode muligheder for at tage en uddannelse, 
der giver gode muligheder for at få fodfæste på arbejdsmarkedet. Mulighed for at låne penge kan 
også give hurtig adgang til at erhverve varige goder, eksempelvis en bil eller låne penge til uforudsete 
udgifter. Modsat kan (for) stor gæld øge risikoen for ikke at kunne vedligeholde gælden i nedgangsti- 
der. 


OECD skønner, at forskellene i nettoformuerne eksklusive arbejdsmarkedsadministreret pensionsop- 
sparing målt ved den andel, som er ejet af top 10 pct., er relativt høj i Danmark. Det kan blandt andet 
skyldes, at pensionsformuerne, der i Danmark er mere ligeligt fordelt i befolkningen end den øvrige 
del af formuerne, ikke indgår i opgørelsen. | Danmark ejer top 10 pct. ca. 62 pct. af den samlede net- 
toformue eksklusive arbejdsadministreret pensionsformue, svarende til den tredjestørste andel blandt 
OECD-landene, jf. figur 3.30. 


Figur 3.30 
Nettoformue eksklusive pensionsopsparing ejet af top 10 pct. for udvalgte OECD-lande 


Andel, pct. Andel, pct. 
100 100 








80 80 





60 


40 = 4 
20 EEE AAA 
o SM A 8 BB AO SEO 8 PL BE O A BS eB eB eB eS ee 


GRC ITA FIN BEL LTU AUS FRA LUX IRL CAN GBR LVA ESP NZL NOR PRT DEU AUT EST DNK NLD USA 


o 





N 
© 





Anm.: I figuren indgår lande, der fremgår af OECD's formuefordelingsdatabase med oplysninger om formue i top 10 
pct. Andel af den samlede nettoformue ejet af de 10 pct. af husstandene med størst formue. Husstandene er 
rangeret efter nettoformue ekskl. arbejdsmarkedsadministreret pensionsformue. Nettoformue ekskl. 
arbejdsmarkedsadministreret pensionsformue er fra 2015 eller seneste tilgængelige år. OECD’s opgørelse af 
ejerandelen afviger fra opgørelsen i den øvrige del af kapitlet, hvor udgangspunktet er den personlige 
nettoformue blandt voksne. 

Kilde: OECD. Opdateret grundlag for Inequalities in household wealth across OECD countries: Evidence from the OECD Wealth 
Distribution Database, 2018, OECD. 

For Danmark findes oplysninger om alle typer af pensionsformuer, hvilket ikke er tilfældet for alle 
OECD-landene (New Zealand, Norge og Holland udgår). OECD finder, at formueforskellene i Dan- 
mark er relativt små i en international sammenhæng, når pensionsformuerne inddrages i opgørelsen. 
Når pensionsopsparing inddrages i opgørelsen af nettoformuen, reduceres andelen af nettoformuen, 
som er ejet af top 10 pct., til ca. 46 pct., svarende til en placering i den nederste halvdel blandt 
OECD-landene, jf. figur 3.31. 


Figur 3.31 
Nettoformue inklusive pensionsopsparing ejet af top 10 pct. for udvalgte OECD-lande 

Anm.: I figuren indgår lande, der fremgår af OECD’s formuefordelingsdatabase med oplysninger om formue i top 10 
pct. Andel af den samlede nettoformue ejet af de 10 pct. af husstandene med størst formue. Husstandene er 
rangeret efter nettoformue inkl. arbejdsmarkedsadministreret pensionsformue. Nettoformue inkl. 
arbejdsmarkedsadministreret pensionsformue er fra 2015 eller seneste tilgængelige ar. OECD’s opgørelse af 
ejerandelen afviger fra opgorelsen i den ovrige del af kapitlet, hvor udgangspunktet er den personlige 


nettoformue blandt voksne. 
Kilde: OECD. Opdateret grundlag for Inequalities in household wealth across OECD countries: Evidence from the OECD Wealth 
Distribution Database, 2018, OECD. 


Der findes således ikke aktuelt et fuldt sammenligneligt grundlag, der gør det muligt entydigt at vur- 
dere forskellene på fordelingen af nettoformuerne på tværs af OECD-landene. Og selv om der gjorde, 
så bør man udvise forsigtighed ved fortolkningen af resultaterne, da samfundssystemet i det enkelte 
land kan have betydning for de målte formueforskelle. 


Der er således risiko for at fejlfortolke formueforskellene på tværs af lande, hvis der ukritisk tages ud- 
gangspunkt i internationale sammenligninger. For Danmark og andre sammenlignelige lande kan et 
fintmasket socialt sikkerhedsnet og en veludbygget offentlig sektor isoleret set bidrage til at reducere 
behovet for at spare op. I Danmark sikrer det sociale sikkerhedsnet alle danskere et forsørgelses- 
grundlag i forbindelse med midlertidigt bortfald af indkomst, fx i forbindelse med ledighed, sygdom el- 
ler skilsmisse. Samtidig reducerer folkepensionen isoleret set behovet for privat pensionsopsparing. 
Hertil kommer, at fri adgang til uddannelse og sundhed for alle betyder, at der ikke er behov for sær- 
skilt opsparing til finansiering af uddannelsesaktiviteter for sig selv eller sine børn, ligesom behovet 
for opsparing til at afholde uforudsete sundhedsudgifter er begrænset. 

De relative formueforskelle, der er præsenteret i kapitlet, er opgjort med udgangspunkt i nettofor- 
muen, der indeholder samtlige tilgængelige oplysninger fra formuestatistikken og nettoformuen eks- 
klusive pension mv., der er opgjort som nettoformuen eksklusive pensionsformue, værdi af biler, 
værdi af andelsboliger og indestående i virksomhedsordningen. 


Førstnævnte kan opgøres for perioden fra 2014 til 2019 og sidstnævnte for perioden fra 1997 til 2019. 


| det følgende præsenteres en række yderligere mal for formueforskellene, og der fokuseres særskilt 
på betydningen af pensionsformue i perioden fra 2014 til 2019. 


Formueforskellene målt ved RMM opgjort for nettoformue eksklusive pension er 4,9 mod 7,6, når 
RMM opgøres med udgangspunkt i nettoformuen eksklusive pension mv., der indgår i kapitlet, jf. ta- 
bel B.1. Formueforskellene for nettoformue eksklusive helårsbolig netto for realkreditlån er 2,3. For- 
mueforskellene er 2,2, når nettoformuen opgøres eksklusive noterede aktier. 


Ejerandelen blandt top 10 pct. er 66,7 pct., når andelen opgøres eksklusive pension og 72,4 pct., når 
andelen opgøres eksklusive pension mv. Dvs. formueforskellene er større, når også værdi af biler, 
værdi af andelsboliger og indestående i virksomhedsordning undlades, end når der blot ses bort fra 
pensionsformue. 

Tabel B.1 
Forskellige mål for formueforskellene opdelt på formuebegreber, 2019 


Nettoformue Ekskl. Ekskl. Ekskl. Ekskl. 
pension mv.” pension helårsbolig not. aktier 
Ratio 
RMM 2,3 7,6 4,9 2,3 2,2 
P99/P50 16,8 85,1 50,6 18,3 16,0 
P90/P50 5,7 22,2 13,3 Shit 5:6 
P75/P50 2,8 8,4 5,6 2,7 2,8 
P70/P30 9,4 312,2 51,9 8,8 9,5 
Nettoformue Ekskl. Ekskl. Ekskl. Ekskl. 
pension mv. pension helårsbolig not. aktier 
Andel af samlet nettoformue Pct. 
Top 1 pct. 16,2 27,2 25,6 19,2 13,9 
Top 5 pct. 35,6 54,1 49,9 39,1 33,5 
Top 10 pct. 50,5 72,4 66,7 53,9 48,8 


Anm.: 18+-ärige. Personlig nettoformue. Opgørelsen af nettoformuen ekskl. helarsbolig svarer til nettoformeun 
fratrukket værdi af helarsbolig og realkreditlån, der kan henføres til helärsboliger. 

1) Svarende til nettoformue eksklusive pension mv., der er anvendt i kapitlet. Serien i kapitlet er baseret pa 
lovmodellens datagrundlag, der dækker perioden 1997-2019. Opgorelsen i tabellen er baseret pa 
formuestastikken, der dækker perioden 2014-2019. Der er sma forskelle i de to datagrundlag, hvorfor der kan 
vere mindre afvigelser fra tal i kapitlet for opgorelsen af nettoformue eksklusive pension mv. 

Kilde: Egne beregninger pa lovmodellens datagrundlag. 


Formueforskellene målt ved RMM er faldet fra 2014 til 2019, uanset om RMM opgøres med udgangs- 
punkt i nettoformuen, nettoformuen eksklusive pension eller nettoformuen eksklusive pension mv., jf. 
figur B.1. 

Figur B.1 
Formueforskellene opgjort med forskellige formueopgørelser målt ved RMM, 2014-2019 





























RMM RMM 

14 14 

12 12 

10 10 
8 8 
6 6 
4 4 
2 E SSS SS TE  — —z——E ZT 2 
Or r T r r T 1 0 

2014 2015 2016 2017 2018 2019 
—Nettoformue ——Ekskl. pension mv. ——Ekskl. pension 


Anm.: 18+-árige. Personlig nettoformue. Nettoformuen eksklusive pension mv. et nettoformuen eksklusive pensionsformue, 
værdi af biler, værdi af andelsboliger og indestående i virksomhedsordning, der er anvendt i kapitlet. Serien i 
kapitlet er baseret på lovmodellens datagrundlag, der dækker perioden 1997-2019. Opgørelsen her er baseret på 
formuestatistiken, der dækker perioden 2014-2019. Der er små forskelle i de to datagrundlag, hvorfor der kan 
være mindre afvigelser fra tal i kapitlet for nettoformue eksklusive pension mv. 

Kilde: Egne beregninger på lovmodellens datagrundlag. 


Ligeledes er ejerandelen blandt de mest formuende faldet fra 2014 til 2019 med alle tre opgørelser af 
nettoformuen, jf. figur B.2 og figur B.3. 

Figur B.2 Figur B.3 
Andel af den samlede formue ejet af top 10 pct, Andel af den samlede formue ejet af top 1 pct, 

Anm.: 18+-ärige. Personlig nettoformue. Nettoformuen eksklusive pension mv. et nettoformuen eksklusive pensionsformue, 
værdi af biler, værdi af andelsboliger og indestående i virksomhedsordning, der er anvendt i kapitlet. Serien i 
kapitlet er baseret pa lovmodellens datagrundlag, der dækker perioden 1997-2019. Opgørelsen her er baseret pa 
formuestatistiken, der dækker perioden 2014-2019. Der er sma forskelle i de to datagrundlag, hvorfor der kan 
vere mindre afvigelser fra tal i kapitlet for nettoformue eksklusive pension mv. 

Kilde: Egne beregninger pa lovmodellens datagrundlag. 


Når der ses på udviklingen i øvrige relative mål for formueforskellene, er der også tegn på faldende 
formueforskelle i perioden fra 2014 til 2019, jf. figur B.4. 


Figur B.4 
Udviklingen i flere relative fordelingsmål, nettoformue 

Anm.: 18+-árige. Personlig nettoformue. 
Kilde: Egne beregninger pá lovmodellens datagrundlag. 

Udviklingen i formueforskellene målt ved RMM og ejerandele blandt de mest formuende tager ud- 
gangspunkt i den personlige nettoformue. Det skal ses i lyset af, at nogle af formuekomponenterne 
ikke kan deles mellem personer i familien, fx pensionsformuerne. Omvendt kan der være et vist møn- 
ster i, hvilken af ægtefælle/partner, der er registreret som ejer af aktiverne, og hvem der er debitor. 
Derfor kan det være relevant at se, om konklusionerne om lavere formueforskelle målt ved RMM og 
faldende ejerandele blandt de mest formuende også gælder, når formuen er fordelt ligeligt blandt 
voksne i familien. 


Opgøres formueforskellene med lige fordelt nettoformue blandt voksne i familien, falder RMM forsat i 
perioden fra 2014 til 2019, jf. figur B.5. 








Figur B.5 Figur B.6 
RMM - lige fordeling af nettoformue på voksne Ejerandele — lige fordeling af nettoformue på 

Anm.: 18+-ärige. Nettoformuen for voksne er fordelt ligeligt pa alle voksne i familien med undtagelse af born over 17 
ar i familien, der er opgjort særskilt. 
Kilde: Egne beregninger pa lovmodellens datagrundlag. 


Også ejerandelen blandt de mest formuende er fortsat faldende, når denne opgøres med udgangs- 
punkt i en lige fordeling af nettoformuen blandt voksne i familien, jf. figur B.6. 


Konklusionerne om faldende formueforskelle fra 2014 til 2019, er således ikke følsomme over for, om 
der anvendes personlig nettoformue, eller om nettoformuen fordeles ligeligt på voksne i familien. 

Analyser af social mobilitet mellem generationer fokuserer ofte på sammenhængen mellem børns og 
forældres indkomst eller uddannelse, dvs. såkaldt social arv. Til trods for at Danmark er kendetegnet 
ved en høj grad af økonomisk lighed og formelt lige adgang til blandt andet uddannelse, er der fortsat 
tegn på en vis sammenhæng på tværs af generationer, herunder mellem uddannelses- og indkomst- 
niveau. 


Social arv kan skyldes en række indirekte mekanismer, der indebærer, at børn arver forældrenes pla- 
cering i indkomstfordelingen og resultater i uddannelsessystemet, herunder betydningen af forældres 

uddannelsesmæssige ressourcer, tilknytning til arbejdsmarkedet og en stabil opvækst. Ved overførsel 
af økonomisk arv og gaver fra forældrene til deres børn forekommer derimod en direkte overførsel af 

formue fra forældre til børn. 


Personer kan efterlade arv til deres børn og eventuelt andre familiemedlemmer eller særligt begunsti- 
gede af forskellige årsager. Det kan være, at midlerne bliver efterladt med fuldt overlæg for at hjælpe 
eller glæde arvingerne, dvs. at noget af formuen er opsparet med et såkaldt arvemotiv. | andre til- 
fælde kan der være tale om midler, som man ikke har ønsket at forbruge, eksempelvis opsparing til 
uforudsete udgifter mv. Arv kan også i nogle tilfælde skyldes, at personen døde tidligere end forventet 
og derfor ikke har nået at forbruge hele formuen. 


Som nævnt kan forældre videregive økonomiske midler til deres børn gennem pengegaver og arv. 
Dette kapitel ser særskilt på størrelsen af arven, som efterlades fra forældre til deres børn. Der ses 
nærmere på, hvilken betydning arven har for den enkelte arvings formue og for fordelingen af formu- 
erne for befolkningen som helhed, i året som arven kan henføres til. Analysen giver dermed ikke et 
fuldstændigt billede af betydningen af formueoverførsler mellem forældre og børn. 


Der findes ikke digitalt registrerede oplysninger på individniveau om boer og arvinger i Danmark, der 
gør det muligt fuldt ud at belyse betydningen eller fordelingen af arv. Til brug for analyserne i dette 
kapitel videreudvikles en metode til at opgøre arv, som blandt andet er præsenteret i rapporten, 
Dansk Økonomi, forår 2004 fra De Økonomiske Råd. Metoden tager udgangspunkt i detaljerede op- 
lysninger om afdødes formuer året umiddelbart inden, at døden indtræffer, afdødes skatteoplysninger 
samt oplysninger om potentielle arvinger, dvs. ægtefælle og børn (herunder voksne børn). 


Med metoden kan der skønnes over størrelsen på og fordelingen af den direkte arv mellem forældre 
og deres børn, men opgørelserne er behæftet med nogen usikkerhed. Det er fx ikke muligt at skønne 
over arv til andre familiemedlemmer, venner, organisationer mv. Ligesom værdien af unoterede ak- 
tier, indbo og kontanter ikke indgår i analysegrundlaget, og det ikke er muligt at tage højde for formue, 
der videregives til fonde, herunder fonde der har til formål at begunstige familiemedlemmer. 

Hovedbudskaberne i kapitlet er: 


e Den samlede arv, der videregives til afdødes børn og ægtefælle mv., skønnes at udgøre godt 43 
mia. kr. efter boafgift i 2019. Heraf arver børn af afdøde cirka 45 pct. 


e Den samlede arv er relativt begrænset i forhold til de samlede formuebevægelser i befolkningen i 
et enkelt år. Eksempelvis er de årlige stigninger i de samlede pensionsformuer i gennemsnit om- 
trent 3 gange større end arv i årene 2015-2019, mens værdistigninger på reale aktiver, herunder 
især boliger, er 3% gange større end arv i samme år. 


e Arv kan have væsentlig betydning for den økonomiske situation for nogle arvinger. Børn af af- 
døde, der arver, skønnes i gennemsnit at modtage ca. 0,6 mio. kr. Det skønnes, at ca. 5.000 af 
de godt 32.000 børn modtager en millionarv i 2019. Disse personer er typisk placeret i den øvre 
del af formuefordelingen i befolkningen, når de modtager arven. 


e Arven i kroner er størst for arvinger, som har relativt store nettoformuer i forvejen. Arven udgør 
imidlertid den største andel af nettoformuen for personer, som har en relativt lav nettoformue i ud- 
gangspunktet. Det skal ses i lyset af, at nettoformuen blandt dem med de laveste nettoformuer er 
meget beskeden. 


e Børn af afdøde arver typisk i den periode af livet, hvor formuerne er størst. Det er én af forklarin- 
gerne på, at den største andel af den samlede arv modtages af personer med relativt store for- 
muer. Det er også personer med relativt store nettoformuer, der arver de største beløb, når der 
zoomes ind på 50-59-årige børn af afdøde. Den relativt større betydning af arv (målt som andel af 
nettoformuen) i den nederste del af formuefordelingen er mindre tydelig, når der ses på 50-59- 
årige end for befolkningen som helhed. Det skal ses i lyset af, at en stor andel af 50-59-årige har 
nettoformue af et vist omfang. 


e Opggrelserne peger pá, at arv har en omtrent neutral virkning pá formueforskellene i 2019. Det 
gælder både, når der fokuseres på aldersgruppen 50-59-årige og på befolkningen som helhed. 
Det skal ses i lyset af, at arvens størrelse i kroner typisk er forholdsvis beskeden sammenholdt 
med nettoformuen. Der er selvfølgelig personer og familier, hvor arv spiller en stor rolle, idet der 
videregives meget store beløb. 


4.1 Afdødes familierelationer og formuer 


Der findes ikke digitalt registrerede oplysninger om boer og arvinger i Danmark. Det betyder, at der 
ikke er oplysninger om, hvem der arver, og hvor stor arven er. 


Med udgangspunkt i oplysninger om afdødes familieforhold, typen af bobehandling og nettoformue er 
det imidlertid muligt at skønne over, hvilke personer der i et givent år arver og hvor meget. Det gør 
det blandt andet muligt at belyse, hvordan arv påvirker personer forskellige steder i formuefordelin- 
gen. 


I analysen defineres boet på baggrund af afdødes positive nettoformue eksklusive livrenter, ATP og 
tjenestemandspensioner. Boets størrelse opgøres på baggrund af nettoformuen, året inden, personen 

dør. Analysen tager udgangspunkt i personer, der dør i 2019, og deres nettoformue eksklusive oven- 
nævnte pensionsordninger ultimo 2018. 


Oplysningerne om afdødes nettoformuer stammer dermed fra op til 12 måneder før dødstidspunktet. 
Boets størrelse kan være undervurderet, hvis afdødes nettoformue er vokset frem mod dødstidspunk- 
tet som følge af opsparing, afbetaling af gæld eller værdistigninger på aktiver, fx bolig eller værdipapi- 
rer. Modsat kan boets størrelse være overvurderet, hvis nettoformuen er blevet mindre som følge af 
forbrug af formue, optagelse af gæld eller værditab på aktiver. Derudover er der udgifter forbundet 
med at opgøre et bo, som typisk betales af boet, fx advokatsalær. Endelig kan værdiansættelsen i for- 
muestatistikken afvige fra værdiansættelsen på realisationstidspunktet. 


Det er endvidere lagt til grund for opgørelsen, at hele arven fordeles mellem eventuelle børn og ægte- 
fælle/registreret partner. | praksis kan der være andre arvinger i form af anden familie, venner, almen- 
nyttige foreninger og fonde mv. Det kan være med til at overvurdere boet til afdødes børn og partner. 


Det skal understreges, at opgørelsen af boets størrelse og identifikationen af de berørte arvinger af- 
spejler et skøn, der er baseret på en række forudsætninger. Resultaterne er derfor forbundet med no- 
gen usikkerhed, jf. også boks 4.1. 


| 2019 døde knap 55.000 personer. Heraf havde 77 pct. børn” og 37 pct. en ægtefælle/registreret 
partner, jf. figur 4.1. Det er disse børn og ægtefæller/registrerede partnere, som udgør gruppen af po- 
tentielle direkte arvinger i analysen. 




















Figur 4.1 Figur 4.2 
Afdøde med børn og/eller ægtefælle/registreret Nettoformue blandt afdøde personer som 
partner, 2019 andel af den samlede nettoformue, 2019 
1.000 personer 1.000 personer 
60 60 
50 50 
77 pct. 
40 40 1,2 pct. = 
72 mia kr. 
30 30 
37 pet. 

20 RE 20 
10 10 

98,8 pct. = 5.778 mia kr. 

0 ; i 0 
Alle Med børn Med ægtefælle 





m Dør i 2019 m Øvrige 


Anm.: Afdøde har i gennemsnit ca. 2,1 barn i 2019. Nettoformuerne er opgjort ultimo 2018, svarende til året før 
dødstidspunktet for afdøde. Nettoformuen er opgjort inklusive pensionsformue. Se kapitel 3 for definitioner. 
Kilde: Egne beregninger på lovmodellens datagrundlag. 





! De 77 pct. dækker over børn, der kan identificeres i CPR-registret. 

Den samlede nettoformue for afdøde udgør 72 mia. kr. i 2019, jf. figur 4.2. Det svarer til, at de afdø- 
des nettoformue udgør 1,2 pct. af den samlede nettoformue. 


Den gennemsnitlige nettoformue blandt afdøde er en smule større end gennemsnitsformuen i befolk- 
ningen som helhed. Den gennemsnitlige nettoformue blandt afdøde udgør i gennemsnit godt 1,3 mio. 
kr. i 2019. Det er knap 90.000 kr. mere end befolkningen som helhed, jf. figur 4.3. 


Sammensætningen af nettoformuen blandt afdøde er imidlertid væsentlig anderledes. Gælden, her- 
under i form af boliglån, er relativt lav. Afdøde har typisk en relativt stor finansiel formue, mens de har 
relativt få reale aktiver. Det kan hænge sammen med, at reale aktiver i høj grad er blevet omsat til fi- 
nansielle aktiver ved frasalg af især bolig. Samtidig er pensionsformuen (herunder livrenter, ATP og 
tjenestemandspensioner) relativt lav blandt afdøde. 


Den relativt lave pensionsformue blandt afdøde skal ses i lyset af, at disse personer ofte har været 
pensionister i en del år og derfor har fået udbetalt en betragtelig del af pensionsopsparingen. Samti- 
dig kan den fortsatte opbygning af pensionssystemet, herunder særligt modningen af arbejdsmar- 
kedspensionerne, betyde, at yngre pensionister og personer i slutningen af den erhvervsaktive alder 
har en relativt større pensionsopsparing sammenholdt med ældre generationer. 


Figur 4.3 Figur 4.4 


Nettoformue opdelt på alle voksne og afdøde, 
2019 








Årlige ændringer i nettoformuer blandt afdøde, 
2015-2019 















































Mio. kr. Mio. kr. 1.000 kroner 1.000 kroner 
2,0 2,0 120 120 
1,5 1,5 90 90 
118) = 1,0 60 60 
(is) = 0,5 oo) — — 30 
0,0 0,0 0 - 0 
-0,5 — 0,5 -30 —— — — -30 
1,0 1 -1,0 -60 + T T T T 1 -60 
Alle (18+-årige) Afdøde 2015 2016 2017 2018 2019 
m Gæld m Finansiel formue m Pensionsformue m Gæld m Finansiel formue m Pensionsformue 


m Reale aktiver + Nettoformue m Reale aktiver + Nettoformue 


Anm.: 18+-årige. Personlig nettoformue. Nettoformuen er opgjort ultimo året inden dødstidspunktet. Opgjort i 2020- 
prisniveau. 


Kilde: Egne beregninger på lovmodellens datagrundlag. 


Nettoformuerne blandt afdøde er vokset i de senere år. Afdødes efterladte formuer er vokset i alle år 
fra 2015 til 2019, når der tages højde for den generelle prisudvikling i samfundet, jf. figur 4.4. Det er 
især større pensionsformuer og reale aktiver, som har bidraget til voksende nettoformuer. 


Udviklingen i de reale aktiver og pensionsformuerne skal ses i sammenhæng med stigende boligpri- 
ser og generelt større pensionsformuer i befolkningen. Ændringer i de finansielle formuer hænger 
sammen med kursstigninger og kursfald på værdipapirer, herunder aktier, men kan også skyldes 

større indestående i pengeinstitutter, blandt andet som følge af salg af fast ejendom og større pensi- 
onsudbetalinger. 


Boks 4.1 
Metode til opgørelse af arv og arvinger 


Der findes ikke digitalt registrerede oplysninger på individniveau om boer og arvinger, som gør det muligt entydigt at 
identificere alle arvinger samt værdien af arv i et enkelt år. Det er imidlertid muligt at identificere de potentielle di- 
rekte arvinger, der i analysen defineres som børn og ægtefælle/registreret partner til afdøde. Ligesom det er muligt 
at skønne over værdien af den efterladte arv til analysebrug. Der findes ikke oplysninger om befolkningen, der gør 
det muligt at skønne over overførsel af formue i form af gaver og forskud på arv, som derfor ikke indgår i analysen. 


Opgørelsen tager udgangspunkt i oplysninger om afdødes formueforhold, familieforhold samt bobehandling. De 
afdøde personer identificeres med udgangspunkt i oplysninger fra CPR-registret. Herefter tilknyttes oplysninger om 
afdødes familieforhold med henblik på at identificere eventuelle børn og ægtefæller, dvs. de potentielle direkte arvin- 
ger. På baggrund af skatteoplysninger om afdøde afgøres det, om boet er skiftet eller uskiftet. Endelig identificeres 
afdødes nettoformue året inden dødstidspunktet ved hjælp af oplysninger fra formue- og gældsregistret. Formue- og 
geeldsregistret indeholder detaljerede oplysninger om personernes formue- og gældselementer, jf. kapitel 3. 


Arvinger 

De potentielle arvinger er her eventuelle børn og ægtefælle/registreret partner til afdøde. Det er imidlertid ikke alle 
potentielle arvinger, som faktisk arver på tidspunktet for dødsfaldet. Ved uskiftet bo viderefører den længstlevende 
ægtefælle/registreret partner afdødes del af fællesboet. Afdødes børn har fortsat ret til halvdelen af parrets fællesbo, 
men de arver i de fleste tilfælde først, når den efterladte partner dør (eller i færre tilfælde gifter sig igen). Er boet skiftet, 
arver både børn og ægtefælle/registreret partner med det samme. Hvis afdøde efterlader en ægtefælle og både har 
fællesbørn og særbørn, så vil boet som regel skiftes, da særbørn kan kræve deres del af arven. Her lægges i opgø- 
relsen til grund, at fællesbørn fra det seneste ægteskab (umiddelbart inden dødstidspunktet) ikke modtager arv efter 
afdøde. 


Der ses desuden bort fra arvinger, hvor afdødes nettoformue er nul eller negativ. Det antages, at arvinger ikke øn- 
sker at arve et bo med en negativ værdi, selvom det reelt er muligt. | de tilfælde, hvor et bo efter skatteoplysnin- 
gerne alligevel anses for skiftet, kan det skyldes, at afdøde har ejet formueelementer, som ikke kan identificeres 
gennem formuestatistikken. 


Det er muligt at testamentere op til tre fjerdedele af sin formue væk til andre end sine børn. Der findes imidlertid ikke 
oplysninger, der gør det muligt at tage højde for, at afdøde kan have begunstiget øvrige familiemedlemmer, venner, 
organisationer mv. Det kan bidrage til, at den beregnede arv til de direkte arvinger er overvurderet. Det er også mu- 
ligt at testamentere et andet split end det ligelige split (50 pct. til børnene og 50 pct. til ægtefællen), som arveloven 
lægger op til. | analysen er der taget udgangspunkt i arveloven uden testamente, dvs. en lige fordeling af arv. 


Boer og beregning af boafgift 

I fravær af tilgængelige oplysninger er det nødvendigt at skønne over værdien af afdødes bo på baggrund af oplys- 
ninger fra formue- og gældsregistrene. Der er i analyser generelt blevet benyttet to forskellige metoder til at skønne 
over boet. 


I analysen her er udgangspunktet, at boet omtrent svarer til afdødes nettoformue året inden dødstidspunktet. Meto- 
den indebærer dermed nogen usikkerhed om størrelsen af nettoformuen, idet yderligere opsparing eller forbrug frem 
til dødstidspunktet vil påvirke nettoformuen. Boet defineres som positiv nettoformue fratrukket den del af pensions- 
formuen, som ikke kan videregives som arv. 

Boks 4.1 (fortsat) 
Metode til opgørelse af arv og arvinger 


Det vedrører livrenter, ATP, tjenestemandspensioner samt enkelte engangsbeløb, mens kapital- og ratepensioner 
ikke trækkes fra. Når det af data fremgår, at boet er skiftet, fordeles boet på evt. børn og ægtefælle/registreret part- 
ner og ved uskiftet bo alene til ægtefælle/registreret partner. Ved uskiftet bo viderefører ægtefællen/registreret part- 
ner (med fællesbørn med afdøde) hele boet, herunder forpligtelser til fx afbetaling af gæld eller lignende. Efter reg- 
lerne for beregning af boafgift er der et bundfradrag på godt 300.000 kr. for den del af boet, som tilfalder børnene. 
Beløb over 300.000 kr. beskattes med en flad afgiftssats på 15 pct. i 2019. Boet skal ikke betale boafgift af den halv- 
del, som ægtefælle/registreret partner arver efter afdøde. Når en person, som sidder i uskiftet bo, dør, er bundfra- 
draget omkring 600.000 kr. (dobbelt bundfradrag). 


Regler for boafgift, 2021 på baggrund af SKAT.dk: 
e Boet skal ikke betale boafgift af den del af boet, der tilgår længstlevende ægtefælle/registreret partner 


e Boet skal betale en boafgift på 15 procent af arv til arvinger i den nærmeste familie, når arven overstiger et 
bundfradrag på 308.800 kr. i 2021 


e Nar afdøde sad i uskiftet bo, er der dobbelt bundfradrag 


e Nar boafgiften på 15 procent er trukket fra, skal boet derudover betale en tillægsboafgift på 25 procent af arv til 
arvinger uden for den nærmeste familie 


I analysen er det ikke umiddelbart muligt at identificere, om afdøde sidder i uskiftet bo, og der tages ikke højde for 
det dobbelte bundfradrag i opgørelsen. Det vil formentlig have mindre betydning for resultaterne. Der tages heller 
ikke højde for personer, som sidder i uskiftet bo, og som skifter boet inden egen død. Det kunne eksempelvis være, 
hvis den længstlevende ægtefælle gifter sig igen. 


Faktisk grundlag for boafgift og afgiftsprovenu sammenholdt med skønnet grundlag og afgift 
Skatteministeriet skønner, at afgiftsprovenuet fra boafgift udgør 4,8 mia. kr. i 2019 (2021-niveau), hvoraf en mindre 
del kan henføres til ikke-nærtbeslægtede, jf. svar på SAU alm. del. spørgsmål 12 af 4. november 2021. Det skønnes 
med stor usikkerhed, at i størrelsesordenen 4,3 mia. kr. kan henføres til afgift på arv til børn. Med udgangspunkt i 
formuedata er det muligt omtrent at genskabe grundlaget for boafgift og provenuet heraf, men fordelingen på arvin- 
ger er ufuldstændig. Det skyldes blandt andet, at det ikke er muligt at identificere alle arvinger til afdøde, herunder 
især arvinger af relativt ældre personer, hvor der ikke nødvendigvis er registeroplysninger for sammenhæng mellem 
afdøde og afdødes børn. 


Alternativ metode for opgørelse af boet 

Den alternative metode, der er anvendt i andre analyser, tager udgangspunkt i den observerede ændring i arvin- 
gens egen formue omkring arvetidspunktet. Metoden skønnes dog at være behæftet med større usikkerhed, da især 
udviklingen i børnenes formuer i fravær af arv kan være kompliceret at fastslå. Hertil kommer, at tidspunktet for ud- 
betaling af arven kan variere og tage op til flere år. 


4.2 Hvem arver og hvor meget? 


De mulige direkte arvinger til afdøde kan i vidt omfang identificeres ved hjælp af centralt registrerede 
oplysninger om afdødes børn og ægtefælle/registreret partner. Det er hermed muligt at opgøre antal- 
let af potentielle direkte arvinger, der i analysen defineres som børn og ægtefælle/registreret partner. 

Det er dog langt fra alle børn, som mister en forælder, der faktisk arver på tidspunktet for dødsfaldet. 
Det er primært tilfældet, når boet er uskiftet, eller der ikke efterlades en positiv nettoformue. Uskiftet 
bo giver den efterladte ægtefælle/registreret partner råderet og forpligtelser over det samlede bo. 


Ved hjælp af skatteoplysninger om behandlingen af afdødes bo kan det ses, om boet er skiftet, og de 
potentielle arvinger, herunder afdødes børn og ægtefælle/registreret partner, kan identificeres. Der 
tages her udgangspunkt i oplysninger for afdøde i 2019 og de relevante formueoplysninger for 2018. 
Det skyldes, at 2019 er seneste år med tilgængelige bobehandlingsoplysninger. 


| 2019 mistede 85.000 børn? en forælder, og 20.000 voksne mistede en ægtefælle/registreret partner. 
Denne gruppe på ca. 105.000 personer er de potentielle arvinger. Det skønnes, at godt 32.000 af 
børnene faktisk arver i forbindelse med opgørelsen af boet efter den afdøde, svarende til ca. 40 pct. 
Blandt personer, der mister en ægtefælle/registreret partner, skønnes ca. 15.000 at efterlades med et 
positivt bo, svarende til knap 75 pct., jf. figur 4.5. 


Figur 4.5 
Potentielle og faktiske arvinger, 2019 

Anm.: Potentielle arvinger er personer, som er nærmeste familie til afdøde, dvs. børn af afdøde og ægtefælle/registreret 
partner. Faktiske arvinger er den del af gruppen, som skønnes at modtage/videreføre en positiv arv/bo. 
Kilde: Egne beregninger på lovmodellens datagrundlag. 


De fleste danskere dør, når de er omkring 70-95 år, og mange har fået børn i starten af 20'erne til 
slutningen af 30'erne. Børn af afdøde arver således typisk, når de er mellem 45 og 65 år, svarende til 
ca. % af børn af afdøde. Ægtefæller/registrerede partnere arver typisk, fra de er i slutningen af 60'erne 
og frem til slutningen af 80'erne, jf. figur 4.6. Ægtefællerne/de registrerede partnere er således i gen- 
nemsnit en smule yngre end den afdøde. 





? CPR-registret mangler oplysninger om børn-forælder forholdet for børn født før 1960. Det svarer til, at der mangler op- 
lysninger for nogle arvende børn over ca. 60 år. Det er mest udbredt blandt børn, som er født før 1950, altså børn over 70 
år. 

Figur 4.6 
Potentielle og faktiske arvinger opdelt på alder, 2019 

Anm.: Potentielle arvinger er personer, som er nærmeste familie til afdøde, dvs. born og ægtefælle. Faktiske arvinger er 
den del af gruppen, som skønnes at modtage/viderefore en positiv arv/bo. CPR-tegistret har begrænsede 
oplysninger for forælder-børn sammenhæng især for born født for 1950, svarende til personer over 70 år. 

Kilde: Egne beregninger pä lovmodellens datagrundlag. 


Det er ikke den samlede nettoformue fra afdøde på ca. 72 mia. kr. i 2019, som efterlades som bo til 
arvinger, jf. også tidligere definition af boet. En del af afdødes nettoformuer, primært pensioner i form 
af livrenter, kan ikke videregives som arv. Det samlede potentielle bo, der er opgjort som nettoformu- 
erne eksklusive nogle pensionstyper, udgør ca. 57 mia. kr., svarende til omtrent 80 pct. af afdødes 
nettoformue, jf. anden søjle i figur 4.7. 


Hertil kommer, at der er afdøde, som ikke har ægtefælle/registreret partner eller børn, og hvor der 
derfor ikke findes oplysninger, der gør det muligt at identificere eventuelle arvinger. Arven efter af- 
døde uden ”nær” familie modtages af øvrige familiemedlemmer eller personer og institutioner begun- 
stiget i testamente. Er der ingen arvinger, tilfalder arven staten. Den del af nettoformuerne fra afdøde, 
som har enten børn eller ægtefælle/registreret partner, udgør ca. 46 mia. kr. før afgift, jf. den tredje 
søjle i figur 4.7. Det er den del af afdødes nettoformue, der kan tilfalde potentielle arvinger. 


Børn af afdøde med en efterladt ægtefælle/registreret partner modtager ofte ikke arven med det 
samme. En ægtefælle eller registreret partner kan vælge at sidde i uskiftet bo, når de har fællesbørn 
med afdøde, og afdøde i øvrigt ikke har andre børn”. Det betyder, at den længstlevende ægtefælle 
overtager hele formuen og forpligtelserne, og der uddeles dermed ikke nogen arv til afdødes børn. 
Børnene har fortsat ret til halvdelen af afdødes del af boet, men de arver i de fleste tilfælde først, når 
den anden forælder dør eller gifter sig igen. Skiftet bo, som primært arves af afdødes børn, udgør 
godt halvdelen af den potentielle arv, svarende til ca. 25 mia. kr. før afgift. 


Ved skiftet bo betales der afgift af den del af boet, der kan henføres til afdødes børn, mens der ingen 
afgift er pá den del af boet, der kan henføres til ægtefælle eller registreret partner, jf. også boks 4.1. 
Værdien af de samlede bo efter afgift skønnes til godt 43 mia. kr., jf. den fjerde søjle figur 4.7. Heraf 





3 Hvis afdøde har andre børn end fællesbørn, kan der indgås aftale med særbørnene om uskiftet bo. 

kan ca. 20 mia. kr., svarende til 45 pct., henføres til afdødes børn, mens den resterende del kan hen- 
føres til ægtefælle/registreret partner. 


Figur 4.7 
Fra nettoformue til bo efter afgift, 2019 


Mia. kr. Mia. kr. 
80 80 


Y 





IL. Diverse pensioner 

[ 

4 > 3 60 
Y 1. Ingen direkte 
J arvinger 


== Yj PF) 40 
Uskiftet b 
ae Ægtefæller — 


20 


60 














40 


















20 








Nettoformue Potentielt bo Bo for boafgift Bo efter boafgift 


Anm.: Potentielt bo er opgjort som nettoformue fratrukket pensionsformue undtagen diverse kapital- og ratepensioner. 
Ingen direkte arvinger omfatter også begrænsningerne i CPR-registret om forælder-børn sammenhæng. Born født 
især for 1950 har begrænsede oplysninger om forældrene. Bo efter afgift til ægtefæller og registrerede partnere 
omfatter værdien af uskiftet bo. 

Kilde: Egne beregninger på lovmodellens datagrundlag. 


Det bemærkes, at der i beregningen af boafgift i analysen ikke er taget højde for, at der i tilfælde af 
uskiftet bo er dobbeltfradrag for afdødes børn. Det bidrager isoleret set til at overvurdere arven en 
smule. 


Arv sammenlignet med de samlede formuebevægelser 

De samlede nettoformuer i Danmark er vokset siden 2014. Nettoformuerne vokser i takt med opspa- 
ring eller tilbagebetaling af gæld samt værdiforøgelse af eksisterende formue. Den samlede arv til 
børn af afdøde i året udgør typisk en relativt lav værdi sammenlignet med stigningerne i de øvrige for- 
mueelementer. 


I årene 2015-2019 er den samlede danske nettoformue realt vokset med i gennemsnit 312 mia. kr. pr. 
år. Den årlige skønnede bo efter boafgift til afdødes børn og ægtefælle/registreret partner udgør i 
samme periode ca. 40 mia. kr. pr. år. Til sammenligning er pensionsformuen steget med 119 mia. kr. 
om året, og de reale aktiver er steget med 147 mia. kr. årligt, /f. figur 4.8. 

Figur 4.8 
Real ændring i nettoformue og bo i året, 2015-2019 

Anm.: 18+-årige. Ændringen i den samlede nettoformue for voksne i befolkningen og den samlede identificerede arv 
efter afgift. Opgjort i 2020-prisniveau. 


Kilde: Egne beregninger på lovmodellens datagrundlag. 


Der er mindre udsving i den samlede arv fra år til år end i udviklingen i de enkelte formueelementer. 
Det kan skyldes, at investeringshorisonten er relativt kort for personer i de aldersgrupper, som typisk 
dør, og formuen derfor er placeret i forholdsvis sikre aktiver. 


Arv opdelt efter typer af arvinger 

Afdødes børn arver i gennemsnit knap 1,2 mio. kr. (tilsammen pr. afdød), mens ægtefæller/registre- 
rede partnere efterlades med godt 1,5 mio. kr. i 2019. Afdøde, som efterlader sig en arv, har i gen- 
nemsnit ca. to børn. Arven pr. barn udgør således knap 600.000 kr., jf. figur 4.9. 

Figur 4.9 
Arv og bo opdelt på børn og ægtefælle/registreret partner, 2019 

Anm.: Der er taget udgangspunkt i formueoplysninger for afdøde og oplysninger om civilstatus og familieforhold. Arv 
er opgjort efter boafgift. 
Kilde: Egne beregninger pa lovmodellens datagrundlag. 


For ægtefæller/registrerede partnere videreføres boet hos den efterladte partner. Der er således ikke 
tale om ny formue, men formuen ejes nu alene af den efterladte. For afdødes børn er der i højere 
grad tale om tilførsel af nye økonomiske midler, der ikke tidligere var råderet over. Resten af analysen 
fokuserer derfor på fordelingsvirkningerne af arv, der modtages af afdødes børn. 


Der er stor forskel på, hvor meget de efterladte børn arver. Det afspejler, at afdøde har haft forskellige 
indkomster og præferencer for opsparing. Men det afspejler også, at folk dør på forskellige tidspunk- 
ter og dermed i varierende grad har nået at forbruge midler opsparet til alderdommen. 


De fleste børn arver under % mio. kr. efter afgift. Omkring 15 pct. af de børn, som arver, skønnes at 
modtage over 1 mio. kr. | alt ca. 5 pct. modtager over 2 mio. kr. i 2019, jf. figur 4.10. De personer, 
som ingenting arver, er udeladt af opgørelsen. 

Figur 4.10 
Børn opdelt på skønnet arv efter afgift, 2019 

Anm.: Der er ca. 32.200 børn, som har arvet i skiftet bo i 2019. Børn, som har mistet en forælder, men hvor 
bobehandlingskoden angiver, at der ikke er noget at arve, er ikke medtaget. Arv er opgjort efter boafgift. 
Kilde: Egne beregninger på lovmodellens datagrundlag. 


Der er således en mindre del af de arvende børn, som arver en større formue. Eksempelvis skønnes 
ca. 10.000 børn at arve over 500.000 kr. i 2019. For nogle af disse arvinger vil arven have væsentlig 
betydning for forbrugsmulighederne. 


Det bemærkes dog, at skøn over større arveportioner forventes at være behæftet med større usikker- 
heder end ved mindre boer. Personer med store formuer kan på den ene side have et større incita- 
ment til at udarbejde et testamente, oprette særeje eller andet, og der er måske også plads til at give 
en større andel til andre familiemedlemmer, fx børnebørn, yngre søskende, niecer og nevøer eller be- 
gunstige almennyttige formål. Det kan bidrage til at overvurdere arven for børnene. Omvendt er det i 
den øverste del af formuefordelingen, at det kan forventes, at en del af nettoformuerne er placeret i 
andre aktiver uden for opgørelsen af boet i analysen, fx værdi af unoterede aktier og familiefonde mv. 
Det medfører isoleret set, at størrelsen på arven undervurderes. 


4.3 Fordelingen af arv til børn 

Arv kan i en fordelingsanalyse opfattes som en ekstra indkomst, der tilfalder børnene ved forældrenes 
død, eller som overførsel af formue fra forældre til børn. Fortolkningen af arv kan blandt andet være 
forskelligt alt efter arvingens økonomiske situation. Det hænger sammen med, at arv, på linje med 
indkomster, kan benyttes til enten forbrug eller opsparing. Den enkelte arvings valg af fordeling af ar- 
ven mellem henholdsvis forbrug og opsparing kan blandt andet være påvirket af størrelsen på arvin- 
gens eksisterende formue, aktuelle forbrugsbehov og præferencer for forbrug og opsparing. I praksis 
vil det for mange arvingers vedkommende være en mellemting, hvor en del af arven forbruges med 
det samme, mens den resterende del spares op. 


| det følgende betragtes værdien af arv som en formueforøgelse for de arvende børn og der tages ud- 
gangspunkt i arvingernes placeringen i formuefordelingen. | en fordelingsmæssig analyse kan det 
også være relevant at tage udgangspunkt i indkomstfordelingen og der henvises til bilag 1, hvor stør- 
relsen på arven er opdelt efter arvingernes placering i indkomstfordelingen. 

Børn, som arver, er typisk placeret i den øvre del af formuefordelingen for hele befolkningen. Det 
hænger sammen med, at børn typisk arver efter deres forældre, når de er i anden halvdel af den er- 
hvervsaktive alder, hvor der ofte er opbygget en formue, men kan også skyldes andre forhold. 


Eksempelvis kan større arv i toppen af formuefordelingen skyldes, at børn, som har forældre med be- 
tydelige formuer, i større udstrækning kan forventes at modtage forskud på arv eller gaver gennem 
livet samt umiddelbart op til dødstidspunktet. Det kan også dække over tillært opsparingsadfærd, der 
læres videre af forældre. Begge dele kan bidrage til, at børnene opnår en højere placering i formue- 
fordelingen, allerede inden arven modtages. 


Afdødes børn, der arver, er typisk mellem 45 og 65 år, hvor den gennemsnitlige placering i formuefor- 
delingen er 7.-8. decil, jf. figur 4.11. 


Figur 4.11 
Arvende bern samt den gennemsnitlige placering i formuefordeling for hele befolkningen opdelt pa 
alder, 2019 

Anm.: Personerne er rangeret efter personlig nettoformue. Gennemsnitlig placering i formuefordelingen er for alle i 
befolkningen pá et givent alderstrin. Udviklingen i formuen gennem livet er beskrevet i kapitel 3 Udighedsredegore/- 
sen 2020, Finansministeriet. 

Kilde: Egne beregninger på lovmodellens datagrundlag. 


Arven i kroner er størst blandt personer placeret i den øverste del af formuefordelingen. Den øverste 
formuedecil i befolkningen, dvs. de 10 pct. med de største formuer, arver i gennemsnit 13.000 kr. ef- 
ter afgift i 2019, mens personer i 1.-5. formuedecil i gennemsnit arver 700-2.400 kroner, jf. figur 4.12. 
Det er ikke alle, der arver, og beløbene er derfor betydeligt større for de berørte arvinger. 

Figur 4.12 Figur 4.13 

Gennemsnitlig arv opdelt på formuedeciler for Arv som andel af nettoformue opdelt på 

Anm.: 18+-ärige. Personerne er rangeret efter personlig nettoformue i 2018, som er året inden arvetidspunktet. Arv fra 
boer tildelt bornene i 2019. Det er ikke muligt at udregne arvens andel af nettoformue i 1. formuedecil, da 
nettoformuen samlet set er negativ. 

Kilde: Egne beregninger pa lovmodellens datagrundlag. 


Arv udgør dog en større andel af nettoformuen for personer med relativt sma nettoformuer. Det skyl- 
des blandt andet, at nettoformuerne er meget små og tæt på nul i den nedre del af formuefordelingen, 
og at der skal betragtelige arvesummer til for at øge den samlede formue for de mest formuende per- 
soner. Arv udgør eksempelvis godt 5 pct. af nettoformuen for personer i 2. formuedecil, mens arv ud- 
gør 0,2 pct. af nettoformuen for personer i 10. formuedecil i 2019, jf. figur 4.13. 


Fordelingen af arv blandt 50-59-årige 

Det er ofte mere relevant at betragte formueforskellene og fordelingen af arv inden for alderstrin end 
for befolkningen samlet. Det skyldes, at nettoformuerne i udgangspunktet er mere sammenlignelige, 
og sandsynligheden for at arve er mere ens. I det følgende ses der derfor nærmere på fordelingsvirk- 
ningerne af arv for personer i aldersgruppen 50-59-årige. 


Det skønnes, at knap 15.000 personer i aldersgruppen 50-59 år arver i 2019. Dermed udgør alders- 
gruppen omkring 40 procent af hele gruppen af børn af afdøde i 2019. Også inden for denne alders- 
gruppe særskilt gælder det, at størrelsen på den økonomiske arv er stigende med nettoformuen. De 
50-59-årige med de 10 pct. største nettoformuer arver i gennemsnit 27.500 kr. efter afgift, mens per- 
soner placeret i 1. til 9. formuedecil modtager under 15.000 kr. efter afgift i 2019, jf. figur 4.14. Den 
ene procent med de største formuer (dvs.100. percentil) arver i gennemsnit 56.000 kr. efter afgift. 

Figur 4.14 Figur 4.15 

Gennemsnitlig arv opdelt på formuedeciler for Arv som andel af nettoformue opdelt på 

Anm.: 50-59-ärige. Personer er rangeret efter personlig nettoformue i 2018. Arv er fra boer tildelt børnene i 2019. Det 
er ikke muligt at udregne arvens andel af nettoformue i 1. formuedecil, da nettoformuen samlet set er negativ. 
Kilde: Egne beregninger pa lovmodellens datagrundlag. 


På samme måde som for befolkningen som helhed er arven som andel af nettoformuen faldende i 
takt med højere nettoformue. Personer placeret i den nederste del af formuefordelingen blandt 50-59- 
årige arver mere som andel af deres eksisterende nettoformue end personer i den øvre del af formue- 
fordelingen. For personer i 2. formuedecil udgør arven i gennemsnit ca. 2,5 pct. af nettoformuen, 
mens arven udgør knap % pct. af nettoformuen for personer i 10. formuedecil i 2019, jf. figur 4.15. 


Sammenhængen er imidlertid mindre tydelig end for befolkningen samlet set. Det skyldes blandt an- 
det, at hovedparten af de 50-59-årige har opbygget en relativt stor formue, og at en mindre andel af 
de 50-59-årige har små og negative formuer, end når der ses på befolkningen som helhed. 


Arvens betydning for formueforskellene 

Arvens relativt større betydning i bunden af formuefordelingen indikerer, at arv bidrager til at reducere 
formueforskellene i det pågældende år, som udbetalingen af arv kan henføres til. Men da arven i kro- 
ner relativt til den samlede nettoformue er meget begrænset, er de samlede fordelingsmæssige kon- 
sekvenser også beskedne. 


For befolkningen samlet set påvirker arv ikke formueforskellene målt ved RMM (Ratio between Mean 
and Median), der angiver forholdet mellem gennemsnits- og medianformue. Arv bidrager imidlertid til 
en beskeden reduktion i ejerandelen blandt de mest formuende, jf. tabel 4.1. Tages der udgangs- 
punkt i gruppen af 50-59-årige, hvor formueforskellene er mindre aldersafhængige, genfindes omtrent 
de samme konklusioner, men de målte virkninger er mindre. 

Tabel 4.1 
Virkning i året af arv til børn på mål for formueforskelle, 2019 


RMM Top 10 pct. Top 1 pct. 
Udgangspunkt Pct. 
Hele befolkningen 2,33 50,99 16,10 
50-59-arige 1,52 40,74 12,52 
Ændring Pct.-point 
Hele befolkningen -0,00 -0,02 -0,01 
50-59-årige 0,00 -0,00 -0,01 


Anm.: Opgørelsen tager udgangspunkt i fordelingen af personlig nettoformue i 2018. Arv fra boer tildelt børnene i 
2019. RMM angiver forholdet mellem gennemsnit og median. I analysen indgår kun den del af befolkningen, der 
er over 17 år. 

Kilde: Egne beregninger på lovmodellens datagrundlag. 


Opgørelserne viser, at den målte virkning af arv på formueforskellene er små og omtrent neutrale i 
2019. Der er således ikke umiddelbart noget stærkt grundlag for at sige, at arv til børn af afdøde iso- 
leret set øger eller sænker formueforskellene i det år, som arven kan henføres til. 


Det skal bemærkes, at opgørelsen alene er et skøn for fordelingsvirkningerne af arv i 2019 på bag- 
grund af en række beregningstekniske antagelser, herunder om værdien af arv og afgrænsningen af 
modtagerne af arv. Opgørelserne er derfor, som nævnt, behæftet med usikkerhed. 

Bilag 4.1 Fordeling af arv i 
indkomstfordelingen 





Det kan være relevant også at se på sammenhængen mellem arvingernes placeringen i indkomstfor- 
delingen og størrelsen på arven. 


Størrelsen på arven er stigende med indkomsten, om end den er meget lige fordelt i de ni nederste 
indkomstdeciler. Sammenhængen mellem indkomst og arv skal ses i lyset af, at personers placering i 
formuefordelingen hænger sammen med placeringen indkomstfordelingen. Personer med store ind- 
komster har oftere store formuer og omvendt. 


Personer med de 10 pct. største indkomster er også dem, som modtager den største arv målt i kro- 
ner. Sammenhængen er imidlertid betydeligt mindre på tværs af indkomstfordelingen, end tilfældet er, 
når arven fordeles efter formuefordelingen. 


Personer i 10. indkomstdecil inden for aldersgruppen 50-59-årige arver i gennemsnit 24.500 kr. efter 
afgift, jf. figur B.1, hvilket er godt dobbelt så meget som gennemsnittet for personer i 1-.9. decil., som 
arver ca. 10.000 kr. Den øverste percentil, altså den ene procent af befolkningen med de største ind- 
komster (blandt de 50-59-årige), arver i gennemsnit knap 5 gange så meget som de øvrige 99 pro- 
cent. 

Figur B.1 Figur B.2 

Anm.: 50-59-ärige. Ækvivalerede disponible indkomster i 2018. Arv er fra boer i 2019. 
Kilde: Egne beregninger pa lovmodellens datagrundlag. 


Størrelsen på arv som andel af nettoformue er faldende fra 1. indkomstdecil til 10. indkomstdecil, jf. 
figur B.2. Sammenhængen er imidlertid ikke lige så tæt som ved formuefordelingen. Det skal blandt 
andet ses i lyset af, at den samlede nettoformue i den nederste del af indkomstfordelingen ikke er ne- 
gativ eller tæt på nul, samt at arven sættes i forhold til nettoformuen opdelt på indkomster, og der vil 
således være en naturlig udligning af effekten. 

5, Forskelle i sunde leveår 





Ofte er forskelle i den økonomiske situation på tværs af befolkningen omdrejningspunktet for debatten 
om ulighed, fx indkomst- eller formueforskellene. De økonomiske forhold kan blandt andet være gode 
indikatorer for, om og for hvem de mest nødvendige forbrugsbehov er dækket. Hertil kommer, at der 
findes dækkende oplysninger af høj kvalitet for hele befolkningen om eksempelvis indkomst og for- 
mueforhold. 


Det er imidlertid ikke muligt at belyse alle aspekter og implikationer af ulighed alene ud fra økonomi- 
ske størrelser. En anden væsentlig parameter er forskellene i sundhed. Populært sagt er det svært at 
få glæde af ens indkomst eller formue, hvis man eksempelvis ikke er i live eller ikke er rask. 


Der er væsentlige forskelle på, hvor længe personer i befolkningen lever. Det gælder også på tværs 
af befolkningsgrupper, fx opdelt på uddannelsesniveau, branche eller indkomst. Eksempelvis kan per- 
soner med en videregående uddannelse forvente et længere liv end ufaglærte. 


Middellevetiden i Danmark er steget i de seneste årtier, samtidig med at forskellene i levetid er redu- 
ceret. Den bredt funderede stigning i middellevetiden stiller et nyt spørgsmål. Hvordan er kvaliteten af 
de ekstra leveår? I takt med at en større andel af befolkningen opnår et langt liv, kan der blive stillet 
større krav til, hvad det skal indeholde. Oplevelsen af at leve et godt liv kan eksempelvis afhænge af, 
om man føler sig fysisk og mentalt rask, kan klare sig selv og ikke er ensom. 


Litteraturen har i de seneste årtier i stigende grad fokuseret på at definere, måle og debattere, hvad 
et godt eller sundt leveår er. I praksis afhænger vurderingen af et godt liv af, hvordan den enkelte per- 
son oplever det. Det er væsentligt mere komplekst at afgrænse gode leveår end størrelsen på ind- 
komsten eller middellevetiden. Der findes ikke en entydig definition af gode eller sunde leveår. 


| dette kapitel belyses gode leveår i form af sunde år uden fysisk funktionsnedsættelse og år uden di- 
agnose for en række alvorlige sygdomme. Og der gives et bud på udviklingen i forskellene på sunde 
leveår i befolkningen. 


Formålet med opgørelserne er at nuancere eksisterende analyser af forskellene i sundhed, som ofte 
tager udgangspunkt i forskelle i levealdre. Der inddrages oplysninger om befolkningens sundhed fra 
flere kilder. Det er således ikke muligt at konkludere noget håndfast om eksempelvis indekseringen af 
pensionsalderen, det demografiske træk eller indretningen af det fremtidige sundhedssystem. 

Hovedbudskaberne i kapitlet er: 


e Befolkningens middellevetid er øget markant de seneste to årtier. Middellevetiden for 50-årige er 
steget med godt 4 år for mænd og ca. 4 år for kvinder fra 1997 til 2019. 


e | samme periode er forskellen på, hvor lang tid man lever, reduceret. Forskellene i levetid malt 
ved Gini-koefficienten er reduceret med 3,3 pct.-point for 50-årige mænd og 3,9 pct.-point for 50- 
årige kvinder. 


e Der er flere måder at opgøre sundhed på. Afgrænsningen kan blandt andet tage afsæt i mental 
sundhed, fysisk sundhed, funktionsnedsættelse eller livsindhold. Det valgte mål kan have betyd- 
ning for det målte niveau og udviklingen i sunde leveår. 


e Der er tegn på, at stigningerne i middellevetiden fra 1997 til 2017 i betydeligt omfang er blevet 
omsat til flere sunde leveår. Antallet af oplevede leveår uden aktivitetsbegrænsninger i det dag- 
lige, såsom at gå en tur, gå op ad trappen eller lave mad, er steget med 4,0 år for 40-årige mænd 
og 3,9 år for 40-årige kvinder. Siden 2002 er andelen af personer mellem 65 og 79 år, der selv 
vurderer sig begrænset, reduceret med 5,5 pct.-point til 37 pct. 


e Andelen af livet, som udgøres af sunde leveår uden aktivitetsbegrænsninger, er steget på tværs 
af køn i den betragtede periode. For 40-årige mænd kan hele stigningen i middellevetid siges at 
være omsat til sunde leveår uden aktivitetsbegrænsninger, hvorfor andelen af livet med sunde 
leveår også er steget. For 40-årige kvinder har stigningen i sunde leveår uden aktivitetsbegræns- 
ninger ligefrem oversteget stigningen i middellevetiden, hvilket har medført en større stigning i 
andelen af livet med sunde leveår. 


e Antallet af diagnosefri leveår er steget med 2,7 ar for 40-årige mænd og 2,4 år for 40-årige kvin- 
der. Stigningen er dog mindre end stigningen i middellevetiden, hvorfor andelen af livet uden di- 
agnoser er faldet for begge køn fra 1997 til 2017. Diagnoser er her afgrænset til en række ud- 
valgte diagnoser for somatiske sygdomme, som er forbundet med høj dødelighed. Det omfatter 
dog kun diagnoser stillet i sygehusvæsenet (dvs. ikke hos almenpraktiserende læger). 


e Forskellene i diagnosefri levetid malt ved Gini-koefficienten er reduceret fra 1997 til 2017, men 
reduktionen i forskellene i sunde leveår for bade mænd og kvinder har været mindre end redukti- 
onen i forskellene i levetid. 


e Middellevetiden er lavere blandt ufaglærte end blandt øvrige uddannelsesgrupper. Samtidig ud- 
gør sunde leveår en mindre del af middellevetiden for ufaglærte. Eksempelvis udgør diagnosefri 
leveår ca. 85 pct. af middellevetiden for 50-årige mænd med en videregående uddannelse i 
2017, mens den blandt ufaglærte 50-årige mænd udgør 81 pct. 


e På tværs af uddannelsesgrupper har alle oplevet en stigning i antallet af sunde leveår fra 1997 til 
2017. De relative forskelle mellem uddannelsesgrupper er dog blevet større over tid. Eksempel- 
vis har ufaglærte 50-årige mænd opnået ét ekstra sundt leveår uden diagnoser, mens erhvervs- 
uddannede mænd har opnået 2,8 flere sunde leveår, og mænd med en videregående uddan- 
nelse har fået 2,9 ekstra sunde leveår. Forskellene på tværs af uddannelsesgrupper skal fortol- 
kes varsomt, da gruppernes sammensætning er ændret over tid. 

5.1 Udviklingen i levetid 


Sundheden i befolkningen målt ved middellevetiden er steget over de seneste knap 40 år. Middelle- 
vetiden for en befolkningsgruppe beregnes med udgangspunkt i de aldersfordelte overlevelsessand- 
synligheder fra et år til det næste. Middellevetiden for nyfødte opgøres eksempelvis ved for et givent 
år at beregne, hvor stor en andel af de 0-årige, der bliver et år, hvor stor en andel af de 1-årige der 
bliver to år, og så fremdeles. Herefter kan den gennemsnitlige levetid (middellevetiden) opgøres. Ek- 
sempelvis er middellevetiden for en 0-årig omkring 82 år i 2019. 


Middellevetiden kan udtrykkes som den forventede levetid for en person givet de aldersfordelte over- 
levelsessandsynligheder i et givent år. De aldersfordelte overlevelsessandsynligheder, og dermed 
middellevetiden, er steget over tid og forventes at stige fremover. En nyfødt vil derfor formentlig 
kunne forvente at leve længere end 82 år. 


Stigningen i middellevetiden i begyndelsen og midten af 1900-tallet kan primært henføres til faldende 
børnedødelighed. Sandsynligheden for at overleve det første år er i dag markant større end for 100 år 
siden. Der er tegn på, at de seneste årtiers stigning i levetiden i højere grad hænger sammen med 
lavere risiko for at dø blandt ældre personer. Det kan blandt andet skyldes, at behandlingen af ud- 
valgte sygdomme, såsom cancer, diabetes og hjertekarsygdomme, er forbedret. Herudover kan noget 
af den positive udvikling formentlig forklares ved ændringer i livsstil, herunder et fald i antallet af ry- 
gere i befolkningen. 


Middellevetiden for kvinder er højere end for mænd. En del af forskellen kan forklares ved forskelle i 
livsstil på tværs af køn”. Der tages ofte udgangspunkt i de såkaldte KRAM-faktorer, som omfatter 
kost, rygning, alkohol og motion. Her klarer mænd sig især dårligere end kvinderne i kategorierne ryg- 
ning og alkohol, hvor mænd er overrepræsenteret i gruppen af storforbrugere, jf. National sundheds- 
profil, 2017, Sundhedsstyrelsen. 


Middellevetiden er steget for både mænd og kvinder de seneste fire årtier. Stigningen har været en 
smule større for mænd end for kvinder, så forskellen i middellevetid mellem kønnene er blevet min- 
dre. Middellevetiden for 50-årige mænd i dag er omtrent på niveau med middellevetiden for kvinder 
omkring årtusindeskiftet. 


Middellevetiden for 50-årige mænd er steget fra ca. 75 år i 1981 til ca. 81 år i 2019, mens middelleve- 
tiden for 50-årige kvinder er steget fra ca. 80 år i 1981 til ca. 84% år i 2019, jf. figur 5.1. 





' Se fx Helweg-Larsen og Juel, Sex differences in mortality in Denmark during half a century, 1943-92, 2000. 





Ulighedsredegarelsen 2021 - December 2021 


111 


Kapitel 5 Forskelle i sunde leveår 


Figur 5.1 
Middellevetid for 50-årige opdelt på køn, 1981-2019 

Anm: Middellevetid for personer, der er i live som 50-årige. 
Kilde: Danmarks Statistik, Statistikbanken. 


Stigningen i middellevetiden er udtryk for udviklingen i den forventede levetid for befolkningen som 
helhed. Alle personer opnår imidlertid ikke samme alder. Nogle personer lever i kortere tid end mid- 
dellevetiden, og andre lever længere. For at få et mere dækkende billede af udviklingen kan det der- 
for være nødvendigt at opgøre forskellene i levetid. 


Der er flere mål, der kan belyse forskellene i levetid. Her tages udgangspunkt i Gini-koefficienten, der 
også benyttes til at opgøre indkomstforskellene. Gini-koefficienten er et relativt spredningsmål. Det 
betyder, at de målte forskelle i levetid reduceres, hvis de absolutte forskelle i levetid udgør en fal- 
dende andel af middellevetiden, eksempelvis hvis de absolutte forskelle er uændret, mens middelle- 
vetiden stiger. 


Forskellene i levetid for 50-årige målt ved Gini-koefficienten er reduceret med 5 pct.-point for mænd 
og 4 pct.-point for kvinder fra 1981 til 2019, jf. figur 5.2. Andre spredningsmål peger også på, at for- 
skellene i levetid er reduceret, jf. kapitel 4 i Ulighedsredegørelsen 2020, Finansministeriet. 

Figur 5.2 
Forskellene i levetid for 50-årige målt ved Gini-koefficienten opdelt på køn, 1981-2019 

Anm.: Forskelle i levetid for 50-årige. Opgjort på baggrund af aldersfordelte overlevelsessandsynligheder i året. 
Kilde: Egne beregninger på Lovmodellens datagrundlag. 


Reduktionen i forskellene i levetid skal blandt andet ses i lyset af, at færre personer dør tidligt. Det 
kan blandt andet skyldes bedre forebyggelse og behandling af sygdomme, som før har været forbun- 
det med større dødelighed i årene op til og omkring pensionsalderen. For eksempel cancer, diabetes 
og hjertekarsygdomme?. Andre faktorer kan være sundere kostvaner, mere motion, mindre rygning 
og lavere alkoholforbrug. Ligesom mindre nedslidende arbejdsforhold for nogle grupper kan have be- 
tydning. 


Det skal bemærkes, at virkningerne af forbedringer i sundhed typisk først viser sig lang tid efter, at de 
indtræffer. Eksempelvis vil forbedringer i befolkningens sundhed, som følge af en faldende andel ry- 
gere i befolkningen, først slå fuldt igennem i højere middellevetid og eventuelt faldende forskelle i le- 
vetid, når den fulde virkning i form af færre tilfælde af blandt andet lungesygdomme viser sig fuldt ud 
efter en række år. 


5.2 Sundhed er flere ting 


Udviklingen i middellevetiden og forskellene i levetid giver ikke et fuldkomment billede af befolknin- 
gens helbred. Et bredere fokus kan inddrage kvaliteten af levetiden, herunder om flere leveår giver 
anledning til flere sunde leveår med mulighed for at leve et aktivt liv. 


Sundhed i et sådant bredere fokus kan være sammensat af en række faktorer, herunder om man op- 
lever at have et godt helbred både fysisk og mentalt med fravær af begrænsende lidelser. Der kan 
også være andre ting, der har betydning for den samlede oplevelse af et godt liv, fx et aktivt fritids- 
eller arbejdsliv, og om man jævnligt har kontakt til familie og venner, eller føler sig ensom. 





2 Se fx Aburto m.fl., Potential gains in life expectancy by reducing inequality of lifespans in Denmark: an international comparison and cause- 
of-death analysis, 2018. 

Der er blevet peget på, at sunde leveår blandt ældre kan vurderes ud fra fire dimensioner, som omfat- 
ter fravær af sygdom, opretholdelsen af et højt kognitivt og fysisk funktionsniveau, aktiv deltagelse i 
samfundslivet samt mental sundhed, jf. boks 5.1. 


Boks 5.1 

Sunde leveår blandt ældre 

Forskningen tager udgangspunkt i flere indikatorer, når sunde leveår analyseres. Rowe og Kahns har eksempelvis 
præsenteret en model i studiet Successful Aging (1997) (oversat: sund aldring), som beskriver, hvad der skal til for 
at blive ældre og fortsat have et sundt liv. Modellen danner grundlag for tilgangen til sundhed og sunde leveår i 
analyserne her. Tilgangen tager udgangspunkt i den ældre del af befolkningen og er dermed ikke nødvendigvis 
repræsentativ for, hvad sunde leveår er for hele befolkningen under ét. 


Modellen for sund aldring omfattede i udgangspunktet tre områder, men senest har Sundhedsstyrelsen og 
Syddansk Universitet (Sund aldring, 2021) tilføjet en kategori omkring mental sundhed. De tre oprindelige kategorier 
for sund aldring omfatter fravær af sygdom, aktiv deltagelse i livet samt højt kognitivt og fysisk funktionsniveau. Det 
enkelte område dækker over en lang række af potentielle underkategorier, som alle kan være med til at belyse 
hovedområdet fra forskellige vinkler. 


Fravær af sygdom kan dække over fraværet af specifikke sygdomme eller en bredere gruppe af sygdomme med 
ens karakteristika. Højt kognitivt og fysisk funktionsniveau omfatter evnerne til at gennemføre aktiviteter af fysisk og 
kognitiv karakter. Aktiv deltagelse i livet omfatter ifølge Rowe og Kahn både sociale relationer og såkaldte 
produktive aktiviteter. Sociale relationer beskriver blandt andet muligheden for at modtage hjælp fra andre, herunder 
støtte i perioder med personlige udfordringer, mens produktive aktiviteter eksempelvis omfatter ulønnet frivilligt 
arbejde eller pasning af børnebørn. 


Der er en vis grad af overlap på de fire områder, ligesom der også tit er en tæt sammenhæng mellem dem. 
Eksempelvis kan et sygdomsforløb medføre nedsat funktionsniveau både fysisk og kognitivt. Nedsat 
funktionsniveau kan bidrage til mindre deltagelse i livet samt være med til at påvirke det mentale helbred negativt. 


Hvert af de fire områder, som samlet set afgrænser sundhed, kan beskrives med forskellige indikatorer. Under hvert 
enkelt område er der en række mulige definitioner, metoder og data, der kan bidrage til at beskrive gode leveår, jf. 
figur a. 

Boks 5.1 (fortsat) 
Sunde leveår blandt ældre 


Figur a 
Sunde leveår er flere ting 


Fravær af sygdom — 35 pct. af 50+-årige lever med en 
potentiel livsfarlig diagnose 


Aktiv deltagelse i livet — to ud af fem ældre mellem 66 og 
75 år udfører frivilligt arbejde 


Els. Y 


Høj kognitivt og fysisk funktionsniveau — 37 pct. mellem 
65 og 79 år føler sig lidt eller meget begrænset i hverdagens 
aktiviteter 


Mental sundhed — 3,5 pct. over 65 år er diagnosticeret med 
demens 


© 


Anm.: Fravær af sygdom. baseret på Charlson-diagnoser over en treårig periode. Aktiv deltagelse i livet: 
Frivillighedsundersøgelsen af VIVE, 2021. Højt kognitivt og fysisk funktionsniveau. Baseret på data fra SHARE i 
2015. Mental sundhed: Declining incidence of dementia: A national registry-based study over 20 years af Taudorf m.fl., 
2019 og Livskvalitetsundersogelsen af Danmarks Statistik, 2015. 

Kilde: Egne beregninger pa lovmodellens datagrundlag. 


Definitionen af, hvad det vil sige at have et godt helbred, kan variere over tid. Det kan blandt skyldes, at der i takt 
med at middellevetiden stiger, stilles større krav til egen sundhed, og hvad man skal være i stand til. De fleste for- 
venter formentlig, at alderdommen skal bruges på tid med børnebørnene, fritidsinteresser og måske endda flere 
rejser. Det kan også hænge sammen med, at nogle sygdomme påvirker helbredet forskelligt over tid. Invalideringen 
af bestemte sygdomme reduceres således ofte over tid. Et amerikansk studie” viser, at især øjensygdomme og 
blodpropper bliver mindre invaliderende fra starten af 1990'erne til slutningen af 00'erne. Modsat viser de, at de- 
mens er mere invaliderende over tid. Det kan hænge sammen med, at flere modtager diagnosen i dag, i takt med at 
befolkningen bliver ældre. 


*) Se Understanding the improvement in disability free life expectancy in the US elderly population, 2016, Chernem 
m.fl. 


Det er komplekst at vurdere kvaliteten af leveår i alle dimensioner. Og der eksisterer derfor heller ikke 
ét mål, der entydig kan benyttes til at vurdere, om et leveår samlet set er sundt. Opgørelserne i dette 
kapitel knytter sig til de dimensioner, der har fokus på sunde leveår uden diagnoser for en række ud- 
valgte somatiske sygdomme eller funktionsnedsættelse. Det er således ikke en udtømmende beskri- 
velse af den generelle sundhed i befolkningen. 


Betydning af sundhed for livstilfredshed 

Oplevelsen af at være sund er i nogen grad subjektiv og kan variere fra person til person. Eksempel- 
vis vil nogle personer opleve sig selv som værende sunde, hvis de kan klare dagligdags opgaver som 
at stå ud af sengen og være i stand til at lave mad. Andre vil først definere sig som sunde, hvis de 

også er i stand til at rejse, besøge venner og familie, mens andre igen vil tolke et sundt liv som det at 
være i stand til at gå på arbejde og løbe langdistanceløb. 


Oplevelsen af at være sund kan også variere over tid. | et velstående land med en høj grad af lige 
muligheder for uddannelse og sundhed kan forventningerne til det sunde liv blive opfattet relativt til 
sundheden i den øvrige befolkning. I takt med at flere og flere kan leve et aktivt liv med rejser og fy- 
sisk udfoldelse, kan disse aktiviteter blive opfattet som almindelige og som en forventelig del af et 
sundt liv. 


Tilsvarende kan oplevelsen af at være sund også variere mellem aldersgrupper eller på tværs af ge- 
nerationer. Eksempelvis har forskelle i fysisk sundhed målt ved begrænsninger i dagligdagen umid- 
delbart mindre betydning for livstilfredsheden i den ældre del af befolkningen end i den yngre del af 
befolkningen. Det kan blandt andet skyldes, at lidelser med betydning for det fysiske helbred er mere 
almindelige i den ældre del af befolkningen. 


Livskvalitetsundersøgelsen, Danmarks Statistik fra 2015 viser en sammenhæng mellem livstilfreds- 
hed og oplevelsen af eget helbred. De personer, som føler sig begrænset i dagligdagens aktiviteter 
på grund af helbredet, er generelt mindre tilfredse med livet end personer, der ikke føler sig begræn- 
set, jf. figur 5.3. 











Figur 5.3 Figur 5.4 
Tilfredshed med livet opdelt pa alder og Tilfredshed med livet opdelt pa alder og 
begrzensninger i dagligdagen pga. helbredet selvvurderet helbred 
Tilfredshed med livet Tilfredshed med livet Tilfredshed med livet Tilfredshed med livet 

Anm.: Selvvurderede aktivitetsbegrænsninger fra Livskvalitetsundersagelsen 2015 gennemført af Danmarks Statistik 
vedrørende spørgsmålene: ”Er du på grund af dit helbred begrænset i dine daglige aktiviteter?” og ” Hvordan 
synes du, dit helbred er alt i alt?”. Ca. 42.500 personer har besvaret undersøgelsen. Opregnet til 
befolkningsniveau ved hjælp af vægte fra undersøgelsen. Tilfredshed med livet knytter sig til følgende spørgsmål 
i undersøgelsen: ”Alt i alt hvor tilfreds er du med dit liv for tiden?”. Svaret angives på en skala mellem 0 og 10. 

Kilde: Egne beregninger på lovmodellens datagrundlag. 


Tilsvarende er personer, der beskriver deres helbred som værende enten ”meget dårligt” eller ”dår- 
ligt”, markant mindre tilfredse med livet, end personer, som beskriver deres helbred som ”godt” eller 
”meget godt”, jf. figur 5.4. 

Sundhed som fravær af funktionsnedsættelser eller sygdom 
Personer med et godt helbred kan blandt andet afgrænses til personer, der ikke føler sig begrænset i 
almindelige daglige aktiviteter (højt fysisk funktionsniveau) eller ikke er ramt af sygdom (sygdomsfri). 


I litteraturen er personers helbred ofte blevet undersøgt med udgangspunkt i oplysninger om selvop- 
levet helbred indsamlet ved interview- eller spørgeskemaundersøgelser (surveydata). Analyser på 
denne type af data er begrænset af, at oplysningerne typisk ikke indsamles systematisk over tid og 
kun omfatter en mindre del af befolkningen. 


To surveys, som er indsamlet over tid, er den såkaldte Ældredatabase og SHARE?. I begge undersø- 
gelser stilles spørgsmål vedrørende selvvurderet helbred til et begrænset antal ældre over 50 år. 


Ældredatabasen er en national undersøgelse af danskernes helbred, som blev gennemført første 
gang i 1997 og indsamles hvert femte år. SHARE er en europæisk undersøgelse af helbredet i de en- 
kelte landes befolkninger, der er indsamlet ca. hvert andet år siden 2002. 


Et spørgsmål, som ofte indgår i helbredsundersøgelser, er, om de adspurgte generelt føler sig be- 
greenset i aktiviteter, som personer normalt udfører, på grund af helbredsproblemer”. Det giver såle- 
des en subjektiv vurdering af eget helbred. Selvvurderet helbred er tidligere vist korreleret med fore- 
komsten af sygdom og død. Selvvurderet helbred opgjort på denne måde viser isoleret set en forbed- 
ring af helbredet i befolkningen fra 2002 til 2015 opgjort ved SHARE. Omkring 37 pct. af personer 
mellem 65 og 79 år svarede, at de følte sig begrænset i 2015, hvilket er ca. 5,5 pct.-point færre end i 
2002, jf. figur 5.5. 


En anden tilgang til at opgøre befolkningens helbred er at stille en række spørgsmål om muligheden 
for selvstændigt at udføre udvalgte aktiviteter (ADL). Spørgsmålene tager udgangspunkt i konkrete 
aktiviteter, som bidrager til at gøre det muligt at klare sig selv i hverdagen, fx om det er muligt selv at 
klare madlavning, toiletbesøg og gå op ad trapper”. Det er dermed en mere objektiv indikator baseret 
på konkrete aktiviteter, og besvarelserne kan være mere sammenlignelige på tværs af de adspurgte 
og over tid. 


Befolkningens helbred skønnes at være forbedret ved opgørelse af ADL over de seneste to årtier. 
Ifølge Ældredatabasen er andelen af de 65-79-årige med begrænsninger i at udføre én af seks hver- 
dagsaktiviteter faldet fra 34 pct. i 1997 til 26,5 pct. i 2017. Oplysningerne i SHARE viser et fald i ande- 
len med begrænsninger fra ca. 9 pct. i 1997 til ca. 6 pct. i 2017. 


Den højere andel af personer med begrænsninger ifølge oplysningerne fra Ældredatabasen skyldes 


blandt andet, at der her både er mulighed for at svare ”ja” til at være begrænset i mere og mindre 
grad. 





3 The Survey of Health, Ageing and Retirement in Europe. 

+ ”.har De på grund af et helbredsproblem følt begrænsninger i forhold til de aktiviteter, folk normalt laver?” forkortet 
GALI: Global Activity Limitation Indicator. 

5 Målet beskrives i litteraturen som ADL: Activities of Daily Living. 

Figur 5.5 
Indikatorer på dårligt helbred, 1997 og 2017 

Anm.: Opgørelsen af Charlson-diagnoser omfatter voksne over 70 år. ÄEldredatabasen og SHARE omfatter 65-79- 
årige, idet datagrundlaget er begrænset til gruppen i aldredatabasen i 1997. Oplysninger fra AEldredatabasen og 
diagnoser er fra 1997 og 2017. Oplysninger fra SHARE er fra 2002 og 2015. 

Kilde: Egne beregninger pä /Eldredatabasen, SHARE samt lovmodellens datagrundlag. 


En ulempe ved oplysninger om selvoplevet sundhed fra spgrgeskemaundersggelser er, at de kun 
omfatter et mindre udsnit af befolkningen. Oplysninger indsamlet med administrative formäl omfatter 
modsat typisk hele befolkningen. Det gælder eksempelvis forekomsten af diagnoser modtaget på 
hospitaler, som er indsamlet centralt i Landspatientregisteret. Det er på baggrund heraf muligt at iden- 
tificere alle personer med diagnoser for udvalgte sygdomme. Det gælder eksempelvis de såkaldte 
Charlson-diagnoser, herunder diabetes, hjertekarsygdomme, demens og kræft, som har det til fælles, 
at de vurderes at øge risikoen for at dø. 


Andelen af befolkningen over 70 år, som lever med en Charlson-diagnose, er steget de seneste 20 
år. Andelen af befolkningen med en såkaldt Charlson-diagnose er steget fra 28,5 pct. i 1997 til knap 
30 pct. i 2017 med den anvendte opgørelsesmetode. 


Sunde leveår 

Ved at kombinere oplysninger om befolkningens dødelighed og 'sygdoms'-hyppigheder er det muligt 
at opgøre antal sunde leveår ved den såkaldte Sullivans metode, jf. boks 5.2. Mål for sygdomshyppig- 
heder tager udgangspunkt i de aldersbetingende forekomster af diagnoser eller aktivitetsbegrænsnin- 
ger opdelt på køn. 


Sunde leveår udgør den største del af livet, når det opgøres med udgangspunkt i seks surveyspørgs- 
mål om begrænsninger i daglige aktiviteter på baggrund af data fra SHARE. Med udgangspunkt i 
samme mål, men på baggrund af data fra Ældredatabasen, er der færre sunde leveår og en mindre 
forskel på tværs af køn. En af fordelene ved Ældredatabasen er, at det er en betydeligt større stik- 
prøve end SHARE, og det må derfor forventes, at stikprøveusikkerheden er mindre. 

Sunde leveår uden aktivitetsbegrænsninger udgør 80,4 år for kvinder og 77,6 år for mænd i 2015 op- 
gjort ved SHAREs data, jf. figur 5.6. Opgjort på baggrund af data fra Ældredatabase udgør sunde le- 
vear ca. 75% ar og er omtrent ens på tværs af køn. 


Diagnosefri levetid baseret på oplysninger fra Landspatientsregistret er lidt kortere end ved mål for 
begrænsninger i daglige aktiviteter baseret på data fra SHARE. Diagnosefri levetid udgør således 
79,0 år for kvinder og 75,4 år for mænd i 2017. 


Figur 5.6 
Mål for sunde leveår for 50-årige, 2017 eller seneste år 

Landspatientregistret Ældredatabasen SHARE” SHARE” 





Middellevetid Charlson-diagnose Begrænset i at gennemføre mindst en ud af seks Begrænset i aktivteter 
daglige aktiviteter pga. helbredsproblemer 


m= Mænd m Kvinder 


Anm.: Datagrundlagene varierer på tværs af mål. Landspatientregistret er brugt til diagnoser. SHARE The Survey of 
Health, Ageing and Retirement in Europe er en spørgeskemaundersøgelse foretaget af forskere, finansieret af EU- 
kommissionen. ADL (Activities of Daily Living) er en samlet score over en række spørgsmål vedrørende konkrete 
daglige aktiviteter, såsom begrænsninger i at gå en tur, lave mad, gå på trapper eller lignende. GALI Global Acti- 


vity Limitation Indicator omfatter ét spørgsmål vedr. begrænsninger i daglige aktiviteter. 
*) 2015-tal. 


Kilde: Egne beregninger pá VIVEs xldredatabase, SHARE samt lovmodellens datagrundlag. 


Antallet af sunde leveår er færrest, når det opgøres på baggrund af ét spørgsmål om aktivitetsbe- 
grænsninger i bred forstand. Det dækker over, at en stor andel af de ældre, svarende til ca. 40 pct. af 
de 65-79-årige, i nogen grad føler sig begrænset på grund af helbredet. Sammenlignet med andre 
helbredsindikatorer kan det indikere, at målet er for bredt, og at det formentlig indkredser en gruppe 
af ældre, som kan opretholde et normalt liv med høj livskvalitet. 

Boks 5.2 
Metode til opgørelse af sunde leveår 


Sunde leveår opgøres ved den såkaldte Sullivans metode, som er en udbredt metode til at opgøre sunde leveår. Fx 
i EU-kommissionens opgørelse af Healthy Life Years, som opgør sunde leveår for EU's medlemslande. 


Et centralt spørgsmål i beregningen af sunde leveår er, hvordan sundhed defineres, og hvordan det er muligt at op- 
gøre på baggrund af tilgængelige oplysninger om danskernes helbred. For at kunne opgøre sunde leveår er der 
behov for oplysninger, som indikerer, om en personer er ved godt eller dårligt helbred. 


I praksis beregnes sandsynligheden for at være ved dårligt helbred for hvert alderstrin og evt. inden for en given 
gruppe, herunder køn og uddannelse. De kombinerede overlevelses- og sundhedssandsynligheder er således med 
til at danne den samlede sandsynlighed for at overleve som sund på hvert alderstrin og deraf antallet af sunde le- 
veår. 


Sullivans metode 

Med Sullivans metoden beregnes en sygdoms- eller invalideringshyppighed på hvert alderstrin i befolkningen. Den 
beregnede hyppighed kombineres med dødelighedstavler og derved fås et mål for sund overlevelse på hvert alders- 
trin til beregning af sund middellevetid. Dødelighedstavler indeholder de aldersbetingede overlevelsessandsynlighe- 
der og danner dermed grundlag for opgørelsen af middellevetider. 


Sunde leveår for 50-årige opgøres eksempelvis ved at beregne, hvor stor en andel af de 50-årige, der bliver ét år 
ældre, og hvor mange af disse der er ved godt helbred. Det samme for de 51-årige osv. 


Sandsynligheden for at være ved godt helbred opgøres, som andelen, der vurderer sig selv som værende ved godt 
helbred, eller som andelen der ikke har en relevant diagnose. Det er således muligt for personer, som på et tidligere 
tidspunkt i livet havde dårligt helbred, at vurdere sig selv som værende ved godt helbred igen senere i livet. Hyppig- 
hederne opgøres altså med såkaldt tilbagelægning. Det er på linje med EU-kommissionens fremgangsmåde. Det 
kan i få tilfælde medføre, at sandsynligheden for at have et godt helbred er stigende med alderen inden for nogle 
aldersintervaller. 


Hvordan opgøres sunde leveår? 

Ved opgørelsen af sunde leveår skelnes der ofte mellem antallet af sunde leveår og sunde leveår som andel af mid- 
dellevetiden. En 65-årige kan eksempelvis ifølge opgørelsen fra EU-kommissionen på baggrund af oplysninger fra 
EU-SILC forvente 11,3 sunde leveår i 2019, hvilket er uændret siden 2018. I samme periode er middelevetiden for 
de 65-årige imidlertid steget fra 19,4 år til 19,8 år. Det betyder, at sunde leveår som andel af middellevetiden er fal- 
det fra 58 pct. til 57 pct. Antallet af sunde leveår er uændret, mens sunde leveår som andel af middellevetiden er 
faldet. Konklusionerne af opgørelsen kan variere alt efter, hvordan sunde leveår præsenteres. 


Mål for sunde leveår 

Sunde leveår bliver her opgjort ved hjælp af oplysninger om selvoplevet helbred fra surveyundersøgelser og diagno- 
ser fra Landspatientregistret. Det første beskriver leveår uden begrænsninger i at gennemføre hverdagsaktiviteter, 
leveår uden aktivitetsbegrænsninger. Det andet viser leveår uden sygdom, diagnosefri levetid. 

Boks 5.2 (fortsat) 
Metode til opgørelse af sunde leveår 


Selvrapporteret sundhed (surveydata) 

Til survey-målet for sunde leveår benyttes et Activities of Daily Livinging (ADL) mål. Dette er baseret på besvarelser 
vedrørende muligheden for at udføre forskellige dagligdagsaktiviteter. De tager udgangspunkt i områderne: Gå om- 
kring i hjemmet (evt. ved hjælp af stok, krykker el.lign.), vaske sig (gå i bad), tage tøj eller sko af og på, klippe tå- 
negle, gå på trapper og gå udendørs. Mangel på sundhed er defineret som at have besvær med eller slet ikke at 
kunne udføre mindst en af disse aktiviteter. 


Opgørelsen af sunde leveår i analysen benytter data fra Ældredatabasen. Ældredatabasen har i basisåret ikke no- 
gen besvarelse på de ældste alderstrin over 79 år, og det antages derfor beregningsteknisk, at sygdomsfrekvensen 
er konstant efter 75-79 år for alle årene. Desuden er sygdomsfrekvenserne lagt fladt inden for aldersintervaller af 5 
år, da respondenterne til undersøgelsen er udvalgt i 5-års aldersintervaller. Undersøgelsen er gennemført i årene 
1997, 2002, 2007, 2012 og 2017. 


Der er i opgørelsen taget udgangspunkt i nogle relativt få grupper af aktiviteter, som i sig selv har nogle begræns- 
ninger. Det er som nævnt muligt at udvide med spørgsmål om andre aktiviteter, som kan være med til at belyse 
sundhed i flere dimensioner. Det kan eksempelvis udvides med spørgsmål om aktiviteter som at benytte en telefon 
eller computer, handle ind, rengøring i eget hjem, selv stå for regnskaber mv., der i litteraturen er omtalt som IADL 
(instrumental activities of daily living). Det kan også udvides til at omhandle mål såsom gribestyrke. Store stikprøver 
er særligt vigtigt for beregning af sunde leveår, da metoden kræver observationer på flere alderstrin og helst også 
på de højeste alderstrin, hvilket kan være svært at indsamle og ofte er sparsomt repræsenteret i stikprøver for hele 
befolkningen. 


Sygdomme (registerdata) 

Ved opgørelsen af sundhed ved brug af registeroplysninger for hele befolkningen er de aldersbetingede sundheds- 
sandsynligheder beregnet på baggrund hoveddiagnoser på de danske sygehuse fra Landspatientregistret. Sygdom- 
mene omfatter 17 sygdomsgrupper, som betegnes Charlson-diagnoser. De blev samlet og beskrevet af Mary Charl- 
son, som påviste, at de var forbundet med en forøget sandsynlighed for at dø. | opgørelsen af diagnosefri middelle- 
vetid defineres en person som værende ved et dårligt helbred, hvis vedkommende har modtaget en Charlson-diag- 
nose i året, året inden eller året efter opgørelsestidspunktet. Hvis vedkommende overlever en Charlson-diagnose i 
mere end et år, vurderes personen i opgørelsen som værende diagnosefri igen. Charlson-diagnoser er selvsagt ikke 
dækkende over alle sygdomme, som kan påvirke individets helbredsstatus. Sjældne sygdomme og psykiske diag- 
noser er eksempelvis ikke dækket, da det er somatiske hovedgrupper af udbredte sygdomme. 


Diagnoserne omfatter følgende 17 hovedgrupper: Blodprop i hjertet (myokardieinfarkt), kongestiv hjerteinsufficiens, 
perifer arteriesygdom, blodkarsygdomme i hjernen, demens, forhøjet blodtryk i lungekredsløb, bindevævssyg- 
domme, mavesårssygdomme, mild leversygdom, diabetes uden komplikationer, diabetes med komplikationer, hjer- 
neskader / lammelse af legemer, nyresygdom, kræft, alvorlig leversygdom, metastatisk kræft og AIDS/HIV. 


5.3 Udvikling i sunde leveår 

Udviklingen i sunde leveår kan belyses med udgangspunkt i antallet eller andelen af middellevetiden, 
som er sunde leveår. Der tages her udgangspunkt i to mål for sunde leveår — diagnosefri leveår og 
leveår uden aktivitetsbegrænsninger. Diagnosefri leveår er opgjort på baggrund af registeroplysnin- 
ger, mens leveår uden aktivitetsbegrænsninger er opgjort på baggrund af surveyoplysninger fra Æl- 
dredatabasen. 

Antallet af sunde leveår er steget over tid for de fleste af de benyttede mål, hvilket blandt andet frem- 
går af Sundhedsstyrelsens litteraturgennemgang, Sund aldring, 2021. Det skal ses i lyset af, at en 
uændret sundhed i befolkningen kombineret med længere levetid i sig selv vil resultere i flere sunde 
leveår. 


Der er modsat tegn på, at konklusionen om, hvorvidt andelen af livet med godt helbred er øget eller 
reduceret over tid, afhænger af det valgte mål og datagrundlag. 


Leveår uden aktivitetsbegrænsninger 

Personer over 50 år oplever som hovedregel færre begrænsninger i daglige aktiviteter i 2017 sam- 
menlignet med 1997. Blandt mænd er andelen med oplevede begrænsninger faldet mest blandt de 
ældste, mens andelen er faldet mindst blandt personer i de yngre aldersgrupper og endda steget en 
smule for de 50-54-årige, jf. figur 5.7. 











Figur 5.7 Figur 5.8 
Mænd med begrænsninger i daglige aktiviteter, Kvinder med begrænsninger i daglige 
1997 og 2017 aktiviteter, 1997 og 2017 

Anm.: Andelen af befolkningen, som er begrænset i daglige aktiviteter, tager udgangspunkt i svar pä: ”Hvordan klarer 
du følgende opgaver? Har du normalt besvær med: 1) At klippe tånegle?, 2) At gå på trapper?, 3) At gå 
udendørs?, 4) At gå omkring i hjemmet?, 5) At vaske dig (gå i bad)? og 6) At tage tøj eller sko af og på?”. 
Spørgsmålene er ikke stillet til personer under 65 år i 2017, hvorfor andelene for disse aldersgrupper stammer fra 
2012-besvarelserne. Spørgsmålene er stillet til aldersgrupperne 52-, 57-, 62-, 67-, 72- og 77-årige og 
repræsenterer dermed 5-års aldersintervaller. Det er beregningsteknisk lagt til grund, at andelen af befolkningen 
over 80 år, som er begrænset i daglige aktiviteter, er den samme som blandt 75-79-årige. 

Kilde: Egne beregninger på lovmodellens datagrundlag og Ældredatabasen. 


Blandt kvinder er andelen med oplevede aktivitetsbegrænsninger faldet for alle aldersgrupper, idet 
udviklingen også her har været størst blandt personer i de ældste aldersgrupper, jf. figur 5.8. På 
tværs af aldersgrupper oplever en større andel af kvinderne end mændene begrænsninger i daglige 
aktiviteter. 


Det skal bemærkes, at der ikke findes oplysninger om udviklingen i andelen med aktivitetsbegræns- 
ninger for personer over 79 år, som beregningsteknisk antages at være identisk med andelen blandt 
75-79-årige. Hvis andelen med aktivitetsbegrænsninger faktisk er reduceret mere for personer over 

79 år, så er udviklingen undervurderet. Modsat hvis andelen er reduceret mindre, så er udviklingen 
overvurderet. 


Faldet i andelen af personer med aktivitetsbegrænsninger på tværs af aldersgrupper bidrager til en 
relativt stor stigning i det skønnede antal sunde leveår for personer over 50 år. Det skal ses i lyset af, 
at hvis andelen med aktivitetsbegrænsninger havde været uændret, så ville stigningen i middelleveti- 
den i sig selv have medført en stigning i antallet af sunde leveår målt som år uden aktivitetsbegræns- 
ninger. 


Sunde leveår målt som leveår uden aktivitetsbegrænsninger er steget omtrent svarende til stigningen 
i middellevetiden fra 1997 til 2017. Leveår uden aktivitetsbegrænsninger er steget med omkring 4 år 
for både kvinder og mænd, mens middellevetiden er steget lidt mere for mænd og lidt mindre for kvin- 
der, jf. figur 5.9. Stigningen i antal leveår uden aktivitetsbegrænsninger udgør dermed ca. 98-115 pct. 
af stigningen i middellevetiden på tværs af køn. 


Det kan blandt andet skyldes, at bedre sygdomsbehandling, mere skånsomme operationer og bedre 
genoptræning efter eksempelvis en hofteoperation bidrager til at reducere eller undgå funktionsned- 
sættelser, som normalt er forbundet med aktivitetsbegrænsninger. Herudover kan et mindre nedsli- 
dende arbejdsliv for nogle være med til at udskyde fysiske skavanker. Endelig kan livsstilsændringer 
være med til at forbedre den generelle sundhed. 


Figur 5.9 
Udvikling i middellevetid og levetid uden aktivitetsbegrænsninger for 50-årige, 1997-2017 

Anm.: 50+-årige. Se boks 5.2 for metode. 
Kilde: Egne beregninger på lovmodellens datagrundlag. 


Opgørelsen viser, at andelen af livet, som udgøres af sunde leveår uden aktivitetsbegrænsninger, er 
steget på tværs af køn i den betragtede periode. For mænd kan hele stigningen i middellevetid siges 
at være omsat til sunde leveår, hvorfor andelen af livet med sunde leveår er steget. For kvinder har 
stigningen i sunde leveår ligefrem oversteget stigningen i middellevetiden, hvilket har medført en 
større stigning i andelen af livet med sunde leveår. 

Andelen af leveår uden aktivitetsbegrænsninger er steget med 2 pct.-point fra 1997 til 2017 for 
mænd, mens den er steget med 4 pct.-point for kvinder fra 1997 til 2017. 50-årige mænd oplever ca. 
82 pct. af livet uden aktivitetsbegrænsninger, mens det er 75 pct. for kvinder i 2017, jf. figur 5.10 og 





5.11. 
Figur 5.10 Figur 5.11 

Anm.: 50+-árige. Se boks 5.2 for metode. 
Kilde: Egne beregninger pá lovmodellens datagrundlag. 


Diagnosefri leveår 

Der er en mindre andel af kvinder end af mænd, som modtager en diagnose. Det kan blandt andet 
skyldes, at kvinder er mere opmærksomme på eget helbred, og oftere går til lægen. Det kan også 
skyldes, at kvinder har en sundere livsstil end mænd. Opgørelsen af diagnosefri leveår tager ud- 
gangspunkt i somatiske hoveddiagnoser på de danske sygehuse fra Landspatientregistret. Sygdom- 
mene omfatter 17 sygdomsgrupper, der betegnes ”Charlson-diagnoser”. 


Sandsynligheden for at modtage en diagnose har været stigende fra slutningen af 90'erne for både 
mænd og kvinder. Kvinder har imidlertid fortsat en lavere risiko end mænd for at modtage en diag- 
nose på tværs af alle alderstrin. 


Stigningen i antal diagnoser afspejler formentlig blandt andet bedre teknologi på sundhedsområdet 
og mere udbredt og bedre screening for alvorlige lidelser. Det kan således skyldes, at flere syg- 
domme opdages tidligere og behandles med det resultat, at levetiden forlænges. Længere levetid gi- 
ver desuden mulighed for at blive diagnosticeret flere gange i løbet af livet. Det kan imidlertid også for 
nogle sygdomme skyldes, at de bliver mere udbredte. 


Det kan desuden have betydning for udviklingen i andelen med diagnoser, hvis der forekommer æn- 
dringer i praksis for, om diagnoserne bliver stillet hos lægen eller på hospitalet. Diagnoser er i opgø- 
relsen identificeret ved oplysninger fra Landspatientregistret, som alene omfatter hospitalspatienter. 

Andelen af personer, der modtager en diagnose, er steget blandt personer over 70 år for både mænd 
og kvinder fra 1997 til 2017, jf. figur 5.12 og 5.13. 








Figur 5.12 Figur 5.13 

Mænd med en diagnose opdelt på alder, 1997 Kvinder med en diagnose opdelt på alder, 1997 
og 2017 og 2017 

Anm.: Diagnoser er defineret som Charlson-diagnoser, jf. boks 5.2. Som folge af få observationer i de ældre 
aldersgrupper er det beregningsteknisk lagt til grund, at andelen med en diagnose er uændret for 80+-árige. 
Kilde: Egne beregninger pä lovmodellens datagrundlag. 


Sunde leveär mält ved diagnosefri levetid er steget fra 1997 til 2017. Stigningen i andelen af personer 
med en diagnose betyder, at det ikke er helbredsforbedringer mält ved faerre diagnoser, som har 
medført flere sunde leveår. Stigningen i diagnosefri middellevetid skyldes, at middellevetiden er ste- 
get, og ikke at der forekommer færre diagnosticerede sygdomme. 


Det kan hænge sammen med, at sygehudsvæsenet er blevet bedre til at opdage og diagnosticere 
nogle sygdomme. Det kan blandt andet skyldes bedre teknologi, flere screeninger af patienter og ny 
viden. Det vil i sig selv være med til at øge antallet af identificerede sygdomme i befolkningen, men vil 
som udgangspunkt ikke gøre befolkningen mindre sund. 


I takt med at levetiden stiger, er der også flere ældre, som når at få sygdomme forbundet med høj al- 
der, eksempelvis demens, diabetes og hjertekarsygdomme. 


Sunde leveår målt som diagnosefri leveår er steget med ca. 2,7 år for mænd og 2,4 år for kvinder fra 
1997 til 2017, jf. figur 5.14. Det svarer for begge køn til i størrelsesordenen 65-70 pct. af stigningen i 
middellevetiden blandt 50-årige. 

Figur 5.14 
Udvikling i middellevetid og diagnosefri levetid for 50-årige, 1997-2017 

Anm.: 50+-ärige. Se boks 5.2 for metode. 
Kilde: Egne beregninger på lovmodellens datagrundlag. 


Til trods for at antallet af sunde leveår er steget, er andelen af livet, som udgøres af sunde leveår 
uden diagnoser, reduceret en smule fra 1997 til 2017. Det skyldes, at stigningen i antallet af diagno- 
sefri år udgør en lidt mindre andel af stigningen i middellevetiden end andelen af sunde leveår i 1997. 


Andelen af livet, som er sunde leveår, er faldet fra 86 pct. til 83 pct. for mænd, mens andelen er faldet 
fra 87 pct. til 85 pct. for kvinder fra 1997 til 2017, jf. figur 5.15 og 5.16. 







































































Figur 5.15 Figur 5.16 
Levetid med og uden diagnoser for 50-årige Levetid med og uden diagnoser for 50-årige 
mænd, 1997 og 2017 kvinder, 1997 og 2017 
År År År År 
90 90 90 90 
85 85 85 y 85 
80 Uj 80 80 Y, 80 
75 Y, 75 75 75 
70 70 70 70 
65 $e pel. 65 65 65 
60 + , , 60 60 + , , 60 
1997 2017 1997 2017 
m Diagnosefri levetid "a Middellevetid m Diagnosefri levetid 4 Middellevetid 


Anm.: Sunde leveår er her derfineret som diagnosefri middellevetid og regnet ved Sullivans metode, se boks 5.2. Der er 
taget udgangspunkt i personer, som er i live som 50-årige. 
Kilde: Egne beregninger på lovmodellens datagrundlag. 

Det skal bemærkes, at oplevelsen af sygdomsforløb kan ændre sig over tid. Det er eksempelvis langt 
mindre problematisk at blive diagnosticeret med diabetes i dag end for blot nogle årtier siden. Det 
samme gælder i høj grad hjertesygdomme, hvor eksempelvis dødeligheden under ét er faldet mar- 
kant over de seneste 50 år. 


5,4 Forskelle i sunde leveår 


Forskelle i levealdre kan være et tegn på forskelle i helbred, som blandt andet kan afspejle fysisk 
miljø, sociale forhold, adfærd, opvækst samt medfødte forskelle i helbred. Forskellene i levealdre er 
faldet over tid. Det kan afspejle, at befolkningen generelt har opnået et bedre helbred, eller at der er 
bedre mulighed for at overleve med dårligt helbred. 


Det forventede antal sunde leveår er en gennemsnitsbetragtning, der dækker over, at nogle personer 
vil opleve flere sunde leveår, og nogle modsat vil opleve færre sunde leveår. | takt med at antallet af 
sunde leveår er steget, har fordelingen af sunde leveår ændret sig. Flere 40-årige opnår et relativt 
højt antal sunde leveår i 2017 end i 1997 (fordelingen af sunde leveår er rykket til højre). Det gælder 
både for mænd og kvinder, jf. figur 5.17 og 5.18. 


Figur 5.17 Figur 5.18 

40-årige mænd opdelt på diagnosefri levetid, 40-årige kvinder opdelt på diagnosefri levetid, 

1997 og 2017 1997 og 2017 

Pct. Pct. Pct. Pct. 

4 4 4 4 

3 3 3 3 

2 2: 2 2 

1 1 1 1 
0 0. 

40 44 48 52 56 60 64 68 72 76 80 84 88 92 96 100 40 44 48 52 56 60 64 68 72 76 80 84 88 92 96 100 
Alder, ar Alder, ar 
— 1997 —2017 —1997 —2017 


Anm.: Fordelingerne er opgjort som 5-ärs glidende gennemsnit. Fordelingen er baseret pa sandsynlighederne for at 
overleve uden en diagnose i 1997 og 2017 pa 1-ars alderstrin. 
Kilde: Egne beregninger pa lovmodellens datagrundlag. 


Ændringen i fordelingerne peger på, at forskellene i antallet af sunde leveår for 40-årige er reduceret 
fra 1997 til 2017. Der er således mindre forskelle på, hvor mange sunde leveår forskellige personer i 
befolkningen kan forventes at opleve i 2017 end i 1997. 


Forskellene i sunde leveår målt ved Gini-koefficienten er faldet for både mænd og kvinder, men faldet 
har været størst blandt kvinder. Forskellene i sunde leveår er reduceret med ca. 5 pct. for mænd og 
ca. 10 pct. for kvinder fra 1997 til 2017, jf. figur 5.19 og 5.20. Faldet i forskellene i sunde leveår er dog 
mindre end faldet i forskellene i levetid. 





Ulighedsredegørelsen 2021 - December 2021 127 


Kapitel 5 Forskelle i sunde leveår 








Figur 5.19 Figur 5.20 
Forskelle i sunde leveår målt ved Forskelle i sunde leveår målt ved 
Gini-koefficienten, 40-årige mænd Gini-koefficienten, 40-årige kvinder 

Anm.: Forskellene i sunde leveår på baggrund af fordelingen af diagnosefri leveår. 
Kilde: Egne beregninger på lovmodellens datagrundlag. 


Reduktionen i de relative forskelle i antallet af sunde leveår målt ved Gini-koefficienten dækker over, 
at de absolutte forskelle i sunde leveår målt ved standardafvigelsen er steget en smule. Det skal imid- 
lertid ses i sammenhæng med, at antallet af sunde leveår er steget relativt mest for den del af befolk- 
ningen med det laveste antal sunde leveår. 


5.5 Sunde leveår opdelt på uddannelse 


Forskellene i sunde leveår kan blandt andet dække over variationer på tværs af befolkningsgrupper, 
fx uddannelsesgrupper. Det kan eksempelvis hænge sammen med forskelle i livsstil, arbejdsforhold 
eller andet, der har betydning for at leve et sundt liv. 


Når middellevetider og sunde leveår opdeles på uddannelsesgrupper skal man være opmærksom på, 
at grupperne varierer i størrelse på tværs af alderstrin og over tid som følge af det stigende uddannel- 
sesniveau i befolkningen. Det betyder, at sammensætningseffekter kan have betydning for resulta- 
terne, som derfor skal fortolkes med forsigtighed. 


Det er eksempelvis tilfældet for gruppen af ufaglærte. Andelen af ufaglærte i de yngre aldersgrupper i 
befolkningen er mindre end andelen af de ældre aldersgrupper. Det hænger sammen med stigningen 
i uddannelsesniveauet, som har betydet, at en stadig stigende andel af befolkningen opnår en kom- 
petencegivende uddannelse. Der kan være en selektionseffekt, så den resterende gruppe af ufag- 
lærte i højere grad har underliggende sociale og helbredsmæssige udfordringer, som både medfører, 
at de ikke får en uddannelse og som også påvirker deres levetid og sundhed. 


Ufaglærte udgør ca. 25 pct. af de 30-årige blandt både mænd og kvinder, mens gruppen udgør ca. 55 
af mændene og 70 pct. af kvinderne blandt de 70-årige i 1997, jf. figur 5.21. 

Figur 5.21 Figur 5.22 
Ufaglærte opdelt på alder og køn, 1997 Ufaglærte opdelt på alder og køn, 2017 

Anm.: Personer med ukendt uddannelse og gymnasial uddannelse som højst fuldførte uddannelse indgår ikke. 
Videregående uddannelser omfatter kort-, mellem- og lang videregående uddannelser. 
Kilde: Egne beregninger på lovmodellens datagrundlag. 


Stigningen i uddannelsesniveauet betyder, at andelen af ufaglærte i befolkningen som helhed er re- 
duceret over tid. Andelen af ufaglærte er lavere for både mænd og kvinder i alle aldersgrupper i 2017 
end i 1997, jf. figur 5.22. 


Sunde leveår udgør en mindre del af middellevetiden for ufaglærte end for personer i de øvrige ud- 
dannelsesgrupper. Det kan hænge sammen med, at ufaglærte generelt har flere livsstilsudfordringer, 
såsom større risiko for rygning og alkoholforbrug, mindre motion og mere usunde kostvaner, jf. Den 
Nationale Sundhedsprofil, Sundhedsstyrelsen 2017. 


Det er ikke entydigt, i hvilket omfang der er en kausal sammenhæng mellem uddannelsesniveau og 
sundhed. Der kan være andre faktorer, som har betydning for både helbred og valg af uddannelse, 
eksempelvis forhold i opvæksten og forældres uddannelsesniveau, jf. boks 5.3. 


Diagnosefri leveår udgør 81 pct. af middellevetiden for ufaglærte mænd, mens mænd med en videre- 
gående uddannelse kan forvente 85 pct. i 2017, jf. figur 5.23. For ufaglærte kvinder udgør diagnosefri 
leveår 84 pct. af middellevetiden, og for kvinder med en videregående uddannelse 87 pct., jf. figur 
5.24. 

Figur 5.23 Figur 5.24 

Leveår med og uden diagnoser for 50-årige Leveår med og uden diagnoser for 50-årige 
mænd opdelt på uddannelsesniveau, 2017 kvinder opdelt på uddannelsesniveau, 2017 

Anm.: 50+-årige. Personer med ukendt uddannelse og gymnasial uddannelse som højst fuldførte uddannelse indgår 
ikke. Videregående uddannelser omfatter kort-, mellem- og lang videregående uddannelse. 
Kilde: Egne beregninger på lovmodellens datagrundlag og Landspatientregistret. 


For alle uddannelsesgrupper er antallet af diagnosefri leveår steget, men stigningen har været størst i 
gruppen med en videregående uddannelse. Eksempelvis har ufaglærte 50-årige mænd opnået et 
ekstra sundt leveår uden diagnoser fra 1997 til 2019, mens erhvervsuddannede 50-årige mænd har 
opnået 2,8 flere sunde leveår, og 50-årige mænd med en videregående uddannelse har opnået 2,9 
ekstra sunde leveår. 


Antallet af sunde leveår blandt ufaglærte mænd er således reduceret relativt til antallet af sunde le- 
veår blandt personer med en videregående uddannelse fra 1997 til 2017, jf. figur 5.25. Det samme er 
tilfældet for kvinder, jf. figur 5.26. 

Figur 5.25 
Diagnosefri middellevetid for 50-årige mænd 
opdelt på uddannelsesniveau, 1997-2017 

Figur 5.26 
Diagnosefri middellevetid for 50-årige kvinder 
opdelt på uddannelsesniveau, 1997-2017 

Anm.: Personer med ukendt uddannelse og gymnasial uddannelse som højst fuldførte uddannelse indgår ikke. 


Videregående uddannelser omfatter kort-, mellem- og lang videregående uddannelser. 
Kilde: Egen beregninger på Landspatientregistret samt lovmodellens datagrundlag. 


Det bemærkes, at noget af den lavere andel af middellevetiden, som udgøres af sunde leveår, for 
ufaglærte kan skyldes sammensætningseffekter, da gruppen af ufaglærte udgør en faldende andel af 
befolkningen over tid. Man bør således fortolke resultaterne varsomt, når man opgør udviklingen for 
befolkningsgrupper, som ikke er homogene over tid eller på tværs af aldersgrupper. 

Boks 5.3 
Uddannelse og helbred 


Litteraturen har identificeret en sammenhæng (korrelation) mellem uddannelse og helbred målt ved forskellige indi- 
katorer, såsom dødelighed og selvvurderet helbred. Det er mindre klart, hvordan uddannelse påvirker helbredet, og 
hvordan helbredet egentlig påvirker uddannelse (kausalitet). Nogle studier viser, at lav fødselsvægt medfører udfor- 
dringer senere i livet både på klassiske økonomiske variable, såsom uddannelsesniveau og indkomst, men også på 
helbredet senere i livet. Andre studier har ved brug af ændringer i lovgivningen om antal lovpligtige år i skole vist, at 
uddannelse påvirker helbredet positivt. Studierne er næsten altid forbundet med usikkerhed, ligesom det stadig er 
uklart, hvad de bagvedliggende mekanismerne er. Flere år under uddannelse kan medføre større viden om sundhed 
samt bedre mulighed for at optage ny viden, fx på sundhedsområdet. Det kan også medføre, at arbejdslivet udsky- 
des, hvilket kan være med til at reducere slid fra et hårdt arbejdsliv. 


Der er stadig rum for forskning, som belyser sammenhængen mellem uddannelse og helbred. Der er formentlig en 
påvirkning fra uddannelse til helbred og fra helbred til uddannelse, ligesom der vil være en række andre faktorer, 
som påvirker helbredet. Det kan eksempelvis være miljøet under opvæksten, der i sig selv kan have betydning for, 
hvilken livsstil individet tager med videre i livet, og som kan påvirke både helbred og uddannelsesniveau. 


Figur b 
Sammenhængen mellem uddanelse og helbred samt andre faktorer 

Kilde: Egen illustration. 

